Author: vasina jozef
Last saved by: User
Company: MVSR

NÁVRH ZÁVEREČNÉHO ÚČTU
 MINISTERSTVA  VNÚTRA SLOVENSKEJ REPUBLIKY 
ZA ROK 2010 

               Návrh  záverečného účtu kapitoly za rok 2010 predkladá Ministerstvo vnútra Slovenskej republiky ( ďalej len „MV SR") v súlade s § 29 ods.4  zákona NR SR  č. 523/2004 Z. z.  o rozpočtových pravidlách verejnej správy a o zmene a doplnení niektorých zákonov  v  znení  neskorších  predpisov (ďalej len „zákon o  rozpočtových  pravidlách") a  smernicou   Ministerstva financií  Slovenskej republiky (ďalej  len  „MF SR")  č. MF/8208/2009- 311  zo dňa 13. januára  2009.  
Vláda Slovenskej republiky uznesením č. 692/2009 zo dňa  30. 9. 2009  schválila návrh rozpočtu verejnej  správy  na  roky  2010  až  2012.  Návrh  zákona  o  štátnom  rozpočte  na  rok  2010  bol prerokovaný a schválený  Národnou radou Slovenskej republiky dňa 4. novembra 2009 zákonom  č. 497/2009 Z. z. Následne MF SR rozpísalo listom č. MF/028560/2009-441 zo dňa 1. 12. 2009  rozpočtovej kapitole Ministerstvo vnútra Slovenskej republiky (ďalej len „kapitola“) záväzné ukazovatele štátneho rozpočtu na rok 2010. 
Zákonom č. 497/2009 Z. z. o štátnom rozpočte na rok 2010 bol schválený záväzný ukazovateľ príjmy kapitoly v sume 82 765 000 €, ktorý bol novelou zákona č. 468/2010 o štátnom rozpočte na rok 2010 nahradený sumou 63 765 000 €.  V priebehu roka 2010 došlo v nadväznosti  na plnenie príjmov kapitoly k úprave uvedenej sumy na 61 509 826 €.  
        	 Rozpočet výdavkov (kód zdroja 111, 11R2) bol schválený v sume 838 574 955 €  pri poklese oproti schválenému  rozpočtu  roku 2009 o 90 237 795 € (o 9,7 %). 
V rámci bežných výdavkov určených  sumou 821 311 077 € (nárast o 378 547 €) došlo oproti schválenému rozpočtu roku 2009 k navýšeniu najmä v kategórii  610 - mzdy, platy, služobné príjmy a ostatné osobné vyrovnania o 32 824 692 €, v kat. 620 - poistné a príspevok do poisťovní o 10 953 500 €, pri poklese rozpočtovaných výdavkov v kat. 630 - tovary a služby o 34 901 828 € a kat. 640 - bežné transfery o 8 497 817 €.  
Kapitálové výdavky  boli určené  sumou 17 263 878 €, čo predstavovalo medziročné zníženie o 90 616 342 € (o 84 %). Tento moment výrazne ovplyvnil plánované zámery a postupy prác na investičných akciách. 
              Podľa programovej štruktúry boli prostriedky schváleného rozpočtu alokované do jednotlivých programov ministerstva vnútra  nasledovne: 
              - 04A     – Záchranné zložky  90 338 891 €,
              - 06V     – Ochrana verejného poriadku a bezpečnosti  674 023 188 €,
              - 08C     – Verejná správa 73 803 159 €,
- 05T03 – Oficiálna humanitárna pomoc SR do zahraničia  77 504 €,
- 06H03 – Hospodárska mobilizácia MV SR  58 113 €,
- 00201 – MV SR – Civilné núdzové plánovanie v SR  20 151 €,
- 09702 – Príspevky SR do medzinárodných organizácií  253 949 €.

Pri rozpise záväzných ukazovateľov rozpočtu zo strany MF SR boli v niektorých programoch určené aj ďalšie účelové prostriedky napr. 06V0504 – Výstavba rádiokomunikačnej siete štátnej správy  – Sitno, 06V0508  – Osobné doklady, 06V0D01 – Sociálne zabezpečenie  a 08C05 – Voľby. Obdobne boli vyčlenené aj dotácie na prenesený výkon štátnej správy na obce, a to na matričnú činnosť a hlásenie a evidenciu pobytu občanov a register občanov.    

        1. S p r á v a  o  h o s p o d á r e n í   k a p i t o l y  

               1.1.  S ú h r n n á   ch a r a k t e r i s t i k a   k a p i t o l y   a  j e j   h o s p o d á r e n i a   v   r o k u
                       2 0 1 0 

1.1.1.	Charakteristika činnosti  kapitoly   

        Zámerom rozpočtovej politiky kapitoly v roku 2010 bolo finančne zabezpečiť  plnenie rozhodujúcich úloh   v oblasti ochrany verejného poriadku a bezpečnosti, záchranných zložiek a verejnej správy,  bežných prevádzkových potrieb rozpočtových organizácií a príspevkových organizácií, ako i schválených priorít rezortu. V porovnaní s predchádzajúcim rokom nedošlo v kapitole k výraznejšej zmene v štruktúre realizovaných činností. 
Rozpočtové hospodárenie kapitoly v roku 2010 bolo výraznou mierou ovplyvnené predovšetkým nedostatočným finančným krytím. Napriek prijatým úsporným opatreniam dochádzalo u niektorých rozpočtových organizácií v priebehu roka k nepriaznivému vývoju z hľadiska časového čerpania výdavkov. Táto skutočnosť bola ovplyvnená aj tým, že pri definitívnom dopracovaní štátneho rozpočtu na rok 2010 došlo (v porovnaní s rokom 2009) k výraznému zníženiu rozpočtovaných prostriedkov na vecné výdavky a bežné transfery  (kategórie 630 a 640). Pri  rozpise rozpočtu na rozpočtové organizácie  a útvary kapitoly bolo preto potrebné prehodnotiť realizáciu pôvodne určených priorít resp. ďalších vecných zámerov,  prispôsobiť ich daným rozpočtovým možnostiam a pokryť v prvom rade základné prevádzkové potreby (energie, vodné a stočné, telekomunikačné poplatky, všeobecný materiál a pod.) útvarov Policajného zboru (ďalej „PZ“), Hasičského a záchranného zboru (ďalej „HaZZ“), obvodných úradov, ostatných rozpočtových a príspevkových organizácií, ako aj plnenie obligatórnych výdavkov (stravovanie, prídel do sociálneho fondu, dane a pod.). Situácia sa zlepšila až v závere roka vykonanými rozpočtovými opatreniami MF SR. 
V rámci možností daných schváleným rozpočtom resp. disponibilnými mimorozpočtovými zdrojmi sa aktivity jednotlivých subjektov v kategórii bežných výdavkov orientovali  v roku 2010 predovšetkým na prípravu a realizáciu volieb do Národnej rady Slovenskej republiky, referenda a volieb do samosprávy miest a obcí, na zlepšovanie materiálno-technického vybavenia HaZZ a Horskej záchrannej služby (ďalej „HZS“), dobudovanie existujúcich informačných systémov polície i rozpočtovej organizácie Ministerstvo, modernizáciu komunikačnej infraštruktúry, podporu rozvoja inteligentných systémov, modernizáciu systému vyrozumenia a varovania v rámci civilnej ochrany obyvateľstva a finančné zabezpečenie stratégie prevencie kriminality. Niektoré z uvedených  aktivít  boli mimoriadne finančne náročné a ich realizácia si vyžadovala popri prostriedkoch národného rozpočtu i zapojenie zdrojov  Európskej únie (ďalej „EÚ“) resp. ďalších mimorozpočtových prostriedkov. 
Činnosť hlavných subjektov kapitoly bola v priebehu roka zameraná najmä na nasledovné oblasti:
        V oblasti ochrany verejného poriadku a bezpečnosti bola činnosť organizácií a útvarov ministerstva zameraná  najmä na  ochranu  verejného poriadku, bezpečnosti osôb a majetku,   boj s organizovaným zločinom,  boj proti korupcii,  centrálnu  podporu činnosti  PZ, ochranu štátnej hranice, riadiacu,  metodickú  a  kontrolnú  činnosť prezídia PZ,  azylovú  politiku,  starostlivosť o ľudské zdroje, riadiacu a kontrolnú činnosť MV SR  a pod. 
 Na plnení úloh sa podieľali najmä zložky prezídia PZ, krajské riaditeľstvá PZ (ďalej len „KR PZ“)  vrátane riaditeľstiev hraničnej a cudzineckej polície, Železničná polícia, Migračný úrad MV SR , Akadémia PZ v Bratislave, stredné odborné školy PZ, príspevkové organizácie v rámci rekreačnej a zdravotnej starostlivosti, ako i odborné útvary rozpočtovej organizácie Ministerstvo. V priebehu roka došlo v rámci PZ k niektorým organizačným zmenám, a to zriadeniu okresných riaditeľstiev  v Bánovciach nad Bebravou, Skalici, Malackách, Pezinku, Senci, Novom Meste nad Váhom, Partizánskom, Šali, Revúcej, Veľkom Krtíši a Kežmarku a Obvodného oddelenie PZ  Jelka. Uvedené organizačné zmeny si vyžiadali aj určité navýšenie rozpočtovaných výdavkov, čo bolo realizované internými rozpočtovými opatreniami v rámci kapitoly. Okrem toho bola vykonaná delimitácia mýtnej polície z  Generálneho riaditeľstva  Železničnej polície  (ďalej „GR ŽP“)  do  KR PZ resp. prezídia PZ. K 31. 12. 2010 došlo k zrušeniu GR ŽP  a začleneniu Železničnej polície od 1. 1. 2011 do organizačnej štruktúry PZ.  
              V rámci činnosti záchranných zložiek zabezpečovali krajské riaditeľstvá Hasičského a záchranného zboru (ďalej „KR HaZZ“) a Hasičský a záchranný útvar hl. mesta SR Bratislavy najmä ochranu pred požiarmi  a záchranársku činnosť  hasičov pri dopravných nehodách a mimoriadnych udalostiach, vrátane odbornej  prípravy  a výcviku  hasičov. Špeciálna záchranárska činnosť bola realizovaná prostredníctvom záchranárov HZS.   
              V oblasti verejnej správy boli rozpočtované prostriedky orientované na financovanie činnosti  obvodných úradov ( vrátane úhrad nákladov preneseného výkonu štátnej správy), volieb, štátnych archívov, riadiacej a kontrolnej činnosti aparátu sekcie verejnej správy
             Okrem uvedených hlavných oblastí boli prostriedky vyčlenené na oficiálnu humanitárnu pomoc Slovenskej republiky do zahraničia, hospodársku mobilizáciu MV SR, civilné núdzové plánovanie v SR a na  príspevky SR do medzinárodných organizácií.
	V priebehu roka bola na základe zákona č. 575/2001 Z. z. o organizácii činnosti vlády a organizácii ústrednej štátnej správy v znení zákona č. 37/2010 Z. z. k 1. 7. 2010 do rozpočtu kapitoly  premietnutá delimitácia niektorých činností zo zrušeného Ministerstva výstavby a regionálneho rozvoja SR a tento sa upravil o príjmy a výdavky krajských stavebných úradov, Slovenskej stavebnej inšpekcie, Inštitútu urbanizmu a územného plánovania URBION  a o výdavky v súvislosti s prechodom časti zamestnancov aparátu uvedeného ministerstva do pôsobnosti  MV SR. Na základe zákona č. 403/2010 Z. z. došlo k 1. 11. 2010 k delimitácii činnosti uvedených organizácií na Ministerstvo dopravy, výstavby a regionálneho rozvoja SR. 

1.1.2.  Zhodnotenie plnenia záväzných ukazovateľov rozpočtu kapitoly  
       
              Celkové príjmy kapitoly dosiahli sumu 94 439 440 €, z toho rozpočtové (kód zdroja 111, 1319)  61 800 152 € (100,5 % upraveného rozpočtu) a príjmy z mimorozpočtových zdrojov (kód zdroja 11R1, 35, 37, 72)  sumu  32 639 288 €.  V porovnaní so skutočnosťou  roku 2009 boli dosiahnuté celkové príjmy nižšie o 12 564 232 €, z toho rozpočtové o 3 206 437 €  a príjmy z mimorozpočtových zdrojov  o 9 357 795 €.
 Celkové výdavky boli čerpané v sume 1 030 428 046, €, z toho rozpočtové  (kód zdroja 111, 11R2, 1318, 1319,1361,1362, 11S1, 13R2, 13S1, 13S2, 13S3) v sume 997 770 581 € (100,0 %) a výdavky z mimorozpočtových zdrojov (kód zdroja 35,37, 72) v sume 32 657 465 €.  V porovnaní so skutočnosťou za  rok 2009 boli celkové výdavky čerpané vyššie o 16 270 453 €, z toho rozpočtové výdavky o 25 519 022 € pri poklese výdavkov z mimorozpočtových zdrojov o 9 248 569 €. 
Podrobnejšie výsledky hospodárenia kapitoly sú uvedené v ďalších častiach správy a v jednotlivých tabuľkách. 
               Prehľad plnenia záväzných ukazovateľov kapitoly stanovených na rok 2010 v porovnaní so schváleným a upraveným rozpočtom je uvedený v tabuľke č. 4.

1.1.3.  Rozpočtové opatrenia MF SR
              Vo vzťahu ku kapitole vykonalo MF SR 112 rozpočtových opatrení, ktorých prehľad je uvedený v prílohe č. 2.
Schválený rozpočet príjmov  bol v priebehu roka na základe rozpočtového opatrenia  MF SR  znížený  na sumu 61 509 826  €. 
Úpravy rozpočtu príjmov súviseli s:
o	 prevodom kompetencií v oblasti verejných prác, stavebného poriadku a územného plánovania, ktoré k 1. 7. 2010 prešli z pôsobnosti Ministerstva výstavby a regionálneho rozvoja SR do pôsobnosti MV SR,  čím  sa  záväzný  ukazovateľ  rozpočtové  príjmy  kapitoly  zvýšil o sumu 151 311 €. Následne k 1. 11. 2010 prešli do pôsobnosti Ministerstva dopravy, výstavby a regionálneho rozvoja SR a limit rozpočtových príjmov sa znížil o 121 985 €, 
o	neplnením rozpočtových príjmov kapitoly. V nadväznosti na túto skutočnosť MF SR vykonalo rozpočtové opatrenie, ktorým znížil limit rozpočtových príjmov o sumu 1 906 500 € a v závere roka sa záväzný ukazovateľ rozpočtové príjmy znížil o sumu 378 000 € pri súčasnom viazaní výdavkov.
Vo výdavkovej časti rozpočtu  sa zvýšil rozpočet výdavkov  o 180 065 960 €, z toho bežné výdavky o 100 913 681  € a kapitálové výdavky o  79 152 279  €. 

Zvýšenie výdavkov  súviselo najmä s:
o	uvoľnením viazaných kapitálových výdavkov z predchádzajúcich rokov (kód zdroja 1318,1319) v sume 38 990 685 €,
o	 uvoľnením európskych prostriedkov a prostriedkov na spolufinancovanie zo štátneho rozpočtu v sume 242 044 €, ktoré kapitola použila na financovanie účelov vyplývajúcich z medzinárodných zmlúv o poskytnutí grantu uzatvorených medzi Slovenskou republikou a inými štátmi,
o	 poskytnutím rozpočtových prostriedkov z kapitoly Všeobecná pokladničná správa v sume 18 652 948 € na materiálno-technické  zabezpečenie policajných zložiek,
o	 inováciou informačných technológií pracoviska zvláštnych operatívnych činnosti prezídia PZ a na plnenie úloh civilnej ochrany a integrovaného záchranného systému v sume 3 659 700 €,
o	úhradou výdavkov v nadväznosti na uznesenie vlády SR  č. 56/2010 k návrhu na úhradu výdavkov súvisiacich so záchrannými prácami a odstraňovaním následkov zosuvu pôdy v sume 357 152,28 €, v tom 91 152,28 € bežných výdavkov a  266 000 € kapitálových výdavkov, ktoré prostredníctvom obvodných úradov Trnava, Čadca, Senica, Nové Mesto nad Váhom, Stará Ľubovňa, Považská Bystrica, Brezno, Trenčín a Dolný Kubín  boli poskytnuté obciam v ich územnej pôsobnosti, 
o	finančným krytím miezd v súvislosti s navýšením počtu zamestnancov zabezpečujúcich agendu  prevencie kriminality na obvodných úradoch v sídle krajov a rozpočtovej organizácii Ministerstvo v nadväznosti na uznesenie vlády č.  598/2008 celkovo o 122 538 €,  
o	 zabezpečením úloh z  uznesenia vlády SR  č. 36/2010 navýšením bežných výdavkov o 100 000 €,  
o	kompenzáciou výdavkov vynaložených na odstraňovanie následkov povodní z roku 2009 v zmysle  uznesenia vlády SR č.  169/2010 v sume 43 370 € do rozpočtu  HaZZ a PZ,
o	 navýšením prostriedkov na informačný systém a komunikačnú infraštruktúru v súvislosti s budovaním Jednotných kontaktných miest  na obvodných úradoch v sume 272 040,38 €, z toho 183 639,38 € v bežných a 88 401 € v kapitálových výdavkoch, 
o	 navýšením prostriedkov na mzdy a poistné v súvislosti s ich valorizáciou k 1. 1. 2010 a plnením záväzkov vyplývajúcich z uzatvorených vyšších kolektívnych zmlúv na rok 2010  v celkovej sume 7 513 054 €, 
o	 navýšením bežných výdavkov v sume 1 326 920 €   na ťarchu rozpočtu kapitoly Ministerstva obrany SR, v súvislosti s potrebou zabezpečenia zdravotníckych výkonov v Nemocnici sv. Michala, a. s. Bratislava,  
o	 navýšením kapitálových výdavkov v sume 9 540 000 € ako účelových prostriedkov na dobudovanie informačno-komunikačnej štruktúry MV SR a technické zabezpečenie integrovaného záchranného systému,
o	 navýšením rozpočtu kapitálových výdavkov o prostriedky Európskej únie  v sume 13 458 968  € ( kód zdroja 13S1-Európsky fond regionálneho rozvoja) a  o prostriedky zo štátneho rozpočtu na spolufinancovanie (kód zdroja 13S2) v sume 2 375 112 € a ďalšie zdroje štátneho rozpočtu - pro rata (kód zdroja 13S3) v sume 2 037 342 € s povoleným prekročením v súvislosti so zabezpečovaním projektov  Elektronizácie  verejnej správy a rozvoj elektronických  služieb na centrálnej úrovni MF SR - MV SR,
o	 so zvýšením limitu výdavkov o sumu 7 000 000 €, z toho kapitálové výdavky o sumu 2 700 000 € a bežné výdavky v sume 4 300 000 €. Uvedené prostriedky boli určené na policajné informačné systémy, integrovaný  informačný  systém a na prevádzkové náklady pre PZ a HaZZ,
o	 organizačno-technickým zabezpečením referenda v roku 2010 v sume 5 964 000 €,
o	 úhradou záchranných a zabezpečovacích prác súvisiacich s povodňami na území Slovenskej republiky  v rokoch 2009 a 2010 v celkovej sume 15 711 539  €,
o	 uvoľnením rozpočtových prostriedkov v sume 330 000 € z rezervy predsedu vlády SR na nákup pohonných  hmôt na zabezpečenie akcieschopnosti hasičských jednotiek pri záchranných a likvidačných prácach súvisiacich s požiarmi a mimoriadnymi udalosťami,
o	úhradou za poskytnuté znalecké služby, energie, pohonné hmoty, servis a opravy techniky a motorových   vozidiel a výdavky vyplývajúce z pracovnoprávnych vzťahov v sume 38 000 000 €,
o	prevodom kompetencií v oblasti verejných prác, stavebného poriadku a územného plánovania, ktoré prešli do pôsobnosti MV SR 1. 7. 2010, limit výdavkov sa zvýšil o  6 920 492 €. 
Vo výdavkovej časti rozpočtu  sa znížil rozpočet výdavkov  o 20 443 071 €, z toho bežné výdavky v sume 7 846 911 € a kapitálové výdavky v sume 12 596 160 €.
 Zníženie výdavkov  súviselo najmä s:
o	viazaním kapitálových výdavkov  na základe  rokovania zástupcov MV SR a SIS pre Slovenskú informačnú službu v sume 100 000 €, 
o	viazaním bežných výdavkov na základe dohody č. 1/2010 v prospech  Ministerstva obrany SR v sume 56 825 € na zabezpečenie špeciálneho výcviku v priestore Lešť,
o	 viazaním kapitálových výdavkov z roku 2008 a 2009 v sume 4 887 809 €, ktorých použitie bolo účelovo určené na informačnú a telekomunikačnú podporu v sume 3 319 392 €, na logistickú podporu v sume 578 400 € a modernizáciu leteckej techniky v sume 988 357 €, na rekonštrukciu budovy Okresného riaditeľstva HaZZ v Holíči v sume  1 660 €,
o	 viazaním bežných výdavkov v sume 378 000 € z dôvodu neplnenia príjmov,
o	 viazaním  kapitálových  výdavkov  v  sume  7 453 122 € , ktoré  kapitola  podľa  ustanovenia   §  8  zákona č. 523/2004 Z. z. o rozpočtových pravidlách v znení neskorších predpisov bude môcť použiť na určený účel v nasledujúcich dvoch rozpočtových rokoch,
o	 realizáciou projektu „Každý to robí!“ v rámci programu „ Work Programme EUCPN“, ktorý zabezpečovalo Ministerstvo školstva SR v sume 10 000 €,
o	 viazaním európskych prostriedkov a prostriedkov na spolufinancovanie zo štátneho rozpočtu v sume 4 398 387 €, ktoré kapitola bude môcť použiť na financovanie účelov vyplývajúcich z medzinárodných zmlúv o poskytnutí grantu uzatvorených medzi Slovenskou republikou a inými štátmi aj v nasledujúcich rozpočtových rokoch,
o	 nerealizovaním projektu INMEPO, ktorý zabezpečovala Stredná odborná škola PZ v Košiciach,  v sume 20 000 €,
o	 prevodom  kompetencií v oblasti verejných prác,  stavebného  poriadku  a  územného  plánovania,  ktoré k 1. 11. 2010 prešli do pôsobnosti Ministerstva dopravy, výstavby a regionálneho rozvoja SR v sume 3 182 102 €.  
Okrem toho vykonalo MF SR a následne správca kapitoly viacero rozpočtových opatrení, ktorými sa zmenila schválená štruktúra výdavkov v jednotlivých programoch bez dopadu na celkový rozpočet kapitoly. Z hľadiska rozsahu prostriedkov išlo najmä o  navýšenie bežných i kapitálových výdavkov pre potreby  HaZZ, organizácií na úseku verejnej správy v nadväznosti na upresnenie zámerov na úseku investičnej výstavby i na riešenie najnaliehavejších potrieb PZ. 
1. 2.        P r í j m y    k a p i t o l y 
1.2.1.      Príjmy kapitoly podľa ekonomickej klasifikácie  
               Prehľad  o celkovom plnení príjmov kapitoly za rok 2010 poskytujú údaje v tabuľke č.1.
	Celkové príjmy kapitoly boli plnené v sume 94 439 440 €, z toho rozpočtové (kód zdroja 111, 1319) v sume 61 800 152 € ( 100,5 % upraveného rozpočtu ) a príjmy z mimorozpočtových zdrojov  (kód zdroja 11R1, 35, 37 a 72) v sume 32 639 288 €. 
               Z hľadiska ekonomickej klasifikácie sa na plnení celkových príjmov podieľali hlavné kategórie:
               nedaňové  príjmy  v  sume 88 809 190 €, z toho rozpočtové príjmy 61 800 152 €  a príjmy z mimorozpočtových zdrojov 27 009 038 €
               a granty a transfery v sume 5 630 250  €.
               V porovnaní s rokom 2009 boli celkové nedaňové príjmy plnené nižšie  o 13 102 666 € a granty a transfery vyššie o 538 434 €.
               Na plnení  rozpočtových príjmov  (kód zdroja 111) sa v rámci uvedených hlavných kategórií podieľali nasledovné kategórie:
               200 - Nedaňové príjmy  

                 Na plnení rozpočtových príjmov sa podieľali nedaňové príjmy (hlavná kategória 200) v sume 61 800 152  €, z toho jednotlivé kategórie nasledovne:
               210 - príjmy z  podnikania a vlastníctva majetku dosiahli  sumu 1 635 415 € (97,7 %), z toho najmä príjmy z prenájmu budov, priestorov a objektov (podpoložka 212 003) v sume 1 153 848 € a z prenájmu pozemkov (podpoložka 212 002) v sume 473 775 €. Najvyšší podiel v rámci tejto kategórie dosiahli príjmy obvodných úradov za prenájom pozemkov 465 016 €  a 370 617 € z prenájmu budov, priestorov a objektov a KR PZ v sume 364 962 €, z toho  358 663 € za prenájom budov, priestorov a objektov.  
    	220 – administratívne poplatky a iné poplatky a platby  v sume 50 410 605 € (101,8 % ) tvorili rozhodujúcu časť nedaňových príjmov. Na ich plnení sa podieľali predovšetkým príjmy za porušenie predpisov (podpoložka 222 003) v sume 43 867 026 €, ktoré sa oproti skutočnosti za rok 2009 zvýšili o 2 317 985 €. Prevažnú časť z nich predstavovali príjmy z pokút v blokovom konaní za  porušovanie dopravných predpisov v cestnej premávke (32 758 100 €) v pôsobnosti KR PZ. Očakávania vyššieho rozsahu inkasovaných príjmov z udelených pokút v súvislosti s novelizovaným zákonom č. 8/2009 Z. z. o  cestnej premávke a o zmene a doplnení niektorých zákonov v znení neskorších predpisov sa v tomto smere naplnili len čiastočne. Príjmy  za predaj výrobkov, tovarov a služieb (položka 223) dosiahli 5 953 110 €, pričom z vecného hľadiska to boli najmä príjmy  za  napojenie  na  pulty centralizovanej ochrany a za služby spojené s ochranou objektov (podpoložka 223 001) v sume  3 343 979 €.
230 – kapitálové príjmy dosiahli  sumu 6 629 334  € (96,0 %), z toho príjmy z predaja pozemkov (podpoložka 233 001) sumu 5 268 415 €. Tieto boli realizované  predovšetkým obvodnými úradmi (5 067 840 €), z toho najmä Obvodný úrad  Bratislava (2 467 014 €),  Poprad (416 972 €),  Košice (486 397 €), Piešťany (527 502 €) a Nitra (139 913 €). Príjmy z predaja kapitálových aktív (položka 231) dosiahli 1 274 419 €, najmä  za predaj bytov do osobného vlastníctva policajtom v pôsobnosti KR PZ (128 479 €) a  predaj budov a bytu prostredníctvom Obvodného úradu Bratislava v sume 316 323 €, Obvodného úradu  Humenné (94 580 €). Na plnení kapitálových príjmov sa podieľal aj HaZZ v sume 203 028 €, najmä predajom starej hasičskej stanice v Senci (137 327 €), predajom pozemkov v Bardejove (49 791 €) a Malackách (5 220 €).                  
	290 – iné nedaňové príjmy dosiahli   sumu 3 124 773 € (93,5 %), pričom v rozhodujúcej miere sa na nich podieľali najmä „iné príjmy“ (podpoložka 292 027) v sume 1 862 875  €. Z vecného hľadiska išlo najmä o príjmy  za  prepadnuté  kaucie, majetok a dedičské konania vykázané predovšetkým v obvodných úradoch a KR PZ. Okrem toho sa dosiahli  príjmy z dobropisov (podpoložka 292 012) sumu 693 399 € (za energiu, plyn a pod.) a príjmy z vratiek 298 023 €, predovšetkým u KR PZ Bratislava, obvodných úradov v Považskej Bystrici a Senci. Z vecného hľadiska išlo najmä o prevody prostriedkov nevyčerpaných miezd a nemocenských dávok z depozitného účtu, vratky DPH, preplatky tvorby sociálneho fondu resp. vratky vyúčtovaní služieb zákazníkom z roku 2009. Z náhrad z poistného plnenia sa dosiahli príjmy v sume 178 746 €. 	
Z organizačného hľadiska najväčší podiel na dosiahnutých príjmoch mali KR PZ 
(47 663 996 €), obvodné úrady (9 178 818 €), rozpočtová organizácia Ministerstvo (2 944 511 €) resp. organizácie HaZZ (675 539 €). 

              300 - Granty a transfery  
              Granty a transfery ako príjmy z mimorozpočtových zdrojov boli plnené v celkovej  sume 5 630 250 €, z toho 	
•	tuzemské bežné granty a transfery ( pol. 310 ) v sume 227 909 €, 
•	tuzemské kapitálové granty a transfery  ( pol. 320 ) v sume  55 271 €, 
•	zahraničné granty  ( pol. 330 ) v sume 5 347 070 €.

              Doplnkové príjmy a iné mimorozpočtové prostriedky zapojené do plnenia rozpočtu podľa § 23 zákona o rozpočtových pravidlách  

              Okrem rozpočtovaných príjmov kapitoly boli v priebehu roka 2010 prijaté aj  finančné prostriedky z mimorozpočtových zdrojov v  sume 32 639 288 €, z toho  zdroj 11R1 - z prostriedkov EÚ v rámci riadenia migrácie a ochrany štátnych hraníc v sume 3 760 968 €, kód zdroja 72 - vybrané mimorozpočtové prostriedky a ostatné nerozpočtované príjmy   v sume 27 293 219 € a kód zdroja 35 - príjmy z iných zdrojov zo zahraničia v sume 1 585 009 €. 
              V súlade s § 23 ods.1 zákona o rozpočtových pravidlách boli prijaté finančné prostriedky v rámci zdroja 72  v nasledovnej štruktúre:       
	- písm. a) z  darov a grantov v sume 217 366 €, 
- písm. c) od iných subjektov formou dotácie alebo grantu v sume 25 930 573 €, pričom   rozhodujúcu časť príjmov tvorili prostriedky, ktoré kapitole odviedli  poisťovne v  súlade s  § 33 ods.1 zákona o poisťovníctve a ktoré rozpočtové organizácie  prostredníctvom rozpočtových príjmov použili na financovanie výdavkov,
- písm. e) z poistného plnenia v sume 649 158 €, 
	- písm. f)  za stravovanie v  sume 325 488 €,
- písm. g) od fyzickej alebo právnickej osoby podľa osobitného predpisu v sume 129 687 €,  
	 - písm. h) od  úradov práce, sociálnych vecí a rodiny  v sume 40 947 €. 

1.2.2.	Prostriedky prijaté z rozpočtu Európskej únie a iné prostriedky zo zahraničia 

V kapitole MV SR v schválenom rozpočte na rok 2010 neboli v rámci príjmov rozpočtované finančné prostriedky  z rozpočtu EÚ. 
V roku 2010 boli prijaté z EÚ finančné prostriedky na mimorozpočtové účty platobnej jednotky (ďalej len „PJ“) za jednotlivé fondy  všeobecného  programu  Solidarita  a  riadenie  migračných tokov v celkovej sume 3 828 497,13 €. Ďalšie príjmy na mimorozpočtové účty PJ v sume 65 274,94 € sú výsledkom rozdielu záverečných zúčtovaní projektov. 
Príjem podľa jednotlivých fondov všeobecného programu Solidarita a riadenie migračných tokov v rozhodujúcej miere predstavujú druhé zálohové platby na programové roky 2007 a 2008 a prvé zálohové platby na programový rok 2010:
a)	Európskeho fondu pre integráciu štátnych príslušníkov tretích krajín (EIF) predstavuje  sumu  577 742,00 €.   Ďalšie príjmy v sume 19 740,45 €  vznikli zo salda záverečného zúčtovania projektov od konečných príjemcov.
b)	Európskeho fondu pre utečencov (ERF) pozostáva z príjmu z EÚ v sume 988 089,61 €  a ďalších príjmov zo salda záverečného zúčtovania projektov bola od konečných príjemcov prijatá suma 31 549,30  €.
c)	Fondu pre vonkajšie hranice (EBF) v  sume 1 436 050,16 €.  Okrem toho suma 436,66 € iných príjmov je výsledkom záverečného zúčtovania projektov od konečných príjemcov. 
d)	Európskeho fondu pre návrat (RF) v  sume 826 615,36 € a ďalšie príjmy zo záverečného zúčtovania projektov od konečných príjemcov po odpočítaní úhrad z PJ v sume  13 548,53 €.
      
1.3.  V ý d a v k y    k a p i t o l y

               Prehľad o celkových výdavkoch kapitoly za rok 2010 poskytujú údaje v tabuľke č.1.
               Rozpočet výdavkov na rok 2010 bol schválený v sume 838 574 955 €, z toho bežné výdavky v sume 821 311 077 €  a kapitálové výdavky v sume 17 263 878 €.  
V porovnaní so schváleným rozpočtom na rok  2009 bol rozpočet výdavkov schválený na rok 2010 nižší o 90 237 795 € ( o 9,7 % ), z toho u bežných výdavkov vyšší o 378 547 €  a kapitálových výdavkov nižší o 90 616 342 € (o 84 %). 
Na základe vykonaných rozpočtových opatrení bol schválený rozpočet výdavkov v priebehu roka upravený na  998 141 019 €, z toho bežné výdavky na 900 482 971 € a kapitálové výdavky na  97 658 048 €.
              Celkové výdavky boli čerpané v  sume 1 030 428 046 €, z  toho rozpočtované výdavky ( kód zdroja 111, 11R2, 1318, 1319,1361,1362, 11S1, 11S2, 13R2, 13S1, 13S2, 13S3) v   sume 997 770 581 € (100,0 %)  a výdavky z mimorozpočtových zdrojov ( kódy zdrojov  35, 37, 72 ) v sume 32 657 465 €.
              V porovnaní s rokom 2009 boli celkové výdavky čerpané vyššie o 16 270 453 €, rozpočtové o 25 519 022 € pri poklese výdavkov z mimorozpočtových zdrojov o 9 248 569 €. 
Podrobnejšie čerpanie výdavkov kapitoly podľa ekonomickej klasifikácie, funkčnej klasifikácie a programovej štruktúry je uvedené v bodoch 1. 3. 1. až 1. 3. 3. tejto správy.
V rámci schválených priorít rezortu boli finančné prostriedky čerpané na nasledovné vecné okruhy činností: 
1. Zlepšovanie materiálno - technického vybavenia HaZZ a HZS                                                 
    	V podmienkach rozpočtových organizácií HaZZ bola časť potrieb vykrytá rozpočtovými prostriedkami, predovšetkým na nákup dopravných prostriedkov v sume 10 845 967 €. Z uvedenej sumy bolo  obstaraných najmä  5 kusov automobilových otočných rebríkov Metz L 39 v sume 3 247 551 €, 70 kusov cisternových automobilových striekačiek Iveco Magirus TSF-W (Iveco Daily) v sume 5 491 521 € , 4 kusy osobných  automobilov  Škoda  Octavia  v  sume 76 104 €,   4 kusy  osobných  automobilov   Peugeot   v   sume  55 600 €, 6 kusov osobných automobilov NISSAN X-Trail v sume 206 430 €, 1 kus automobilu NISSAN Pathfinder  v sume 47 451 €, repasovaných  5 kusov cisternových automobilových striekačiek CAS 32 Tatra 815 v celkovej sume 861 979 €, repasovaných 4 kusov rebríkov AR 30 v sume 859 060 €,  ostatné v sume 271 € ( dovybavenie). 
Doplnkovým, ale objemovo významným zdrojom finančných prostriedkov je odvod časti poistného 
z  povinného zmluvného poistenia zodpovednosti za škodu spôsobenú prevádzkou motorového vozidla  podľa zákona č. 8/2008 Z. z. o poisťovníctve a o zmene a doplnení niektorých zákonov za roky 2008 až 2010. V sledovanom období bolo z uvedených  doplnkových zdrojov vyčerpaných 25 481 813 €. V súlade s uvedeným zákonom na technické vybavenie na záchranársku činnosť v cestnej doprave boli použité prostriedky najmä na obstaranie 1 automobilu na zásahy v tuneloch v sume 861 950 €, 55 cisternových automobilových  striekačiek  CAS 30  Iveco Trakker  v  celkovej  v sume  20 995 150 €, 45 automobilov Nissan Navara v celkovej v sume 1 423 806 € , bola  vykonaná repasácia 1 ks cisternovej automobilovej striekačky CAS 32 Tatra 148 v celkovej sume 123 442 €, 23 kusov gumových člnov so závesným lodným motorom typu „RAFT“ v sume 324 108 € a ostatné nákupy na  zdravotné a osobné ochranné pracovné prostriedky, opravy  a podobne.
HZS z rozpočtových prostriedkov obstarala  záchranárske nosidlá KONG v sume 3 134 € a snežný skúter Arcticat v sume  20 285 €. V rámci kapitálových výdavkov  z doplnkových zdrojov na základe darovacej zmluvy bolo zrealizované  technické zhodnotenie snežného skútra v sume 1 996 €.

2.	Dobudovanie existujúcich informačných systémov  polície i rozpočtovej organizácie Ministerstvo,  
modernizácia komunikačnej infraštruktúry,  podpora rozvoja inteligentných systémov	  	  
            Z hľadiska rozsahu prostriedkov  išlo predovšetkým o nasledovné investičné akcie:
o	modernizácia komunikačnej infraštruktúry (č. 21 190). Na  modernizáciu celoslovenskej počítačovej siete (MVNET) a vytvorenie vlastnej novej generácie siete (MPLS), ktorá umožňuje vytvárať nové virtuálne siete nad MVNET,  so zohľadnením požiadaviek nových projektov ministerstva  a nových projektov vyplývajúcich z operačných programov na programovacie obdobie 2007 – 2013  (v súlade s úvodným projektom spracovaným v roku 2009)  bolo  vyčerpaných 13 551 305 €, 
o	policajné informačné systémy (č. 21 188).  Vecné čerpanie v sume 5 897 242 € tvorili dodávky rozšírenej  funkcionality súvisiacej s plnením záväzkov vyplývajúcich z legislatívy na Register obyvateľov ( úprava informačného systému registra obyvateľov) a Informačný systém evidencie  vozidiel (úprava informačného systému dopravných nehôd pre odbory dopravnej polície, ich transformácia do podmienok novej zákonnej úpravy), 
o	program podpory rozvoja inteligentných systémov (č. 24 171). V sume 7 011 946 € projekt rieši inštaláciu novej technológie na zabezpečenie efektívnejšej správy pracovných staníc pre potreby PZ, HaZZ  a v ďalšej etape aj pre zložky sekcie verejnej správy, 
o	 realizácia informačného systému  na špeciálnom útvare prezídia PZ (č. 25 073) v sume 1 658 680 €,
o	 integrovaný informačný systém (č. 20 412). Výsledkom prác je ukončenie všetkých prác na II. etape, ktorá úspešne ukončila  implementáciu  oblasti logistiky a rozšírenia mzdovej a personálnej oblasti 
najmä pre potreby PZ, čiastočne aj pre útvary rozpočtovej organizácie Ministerstvo.  Taktiež boli realizované práce smerujúce k spusteniu jednotného identifikačného systému v rámci celého ministerstva tzv. CA Identity Management   celkom v  sume 11 520 112 €,
o	 informačný systém registra fyzických osôb (č. 25 544). Finančné prostriedky v sume 4 110 382 € boli použité na úhradu dodávok technologického riešenia hlavného a záložného prostredia a nákup softvéru, na zabezpečenie vybudovania a elektronizácie jednotného a dátovo konzistentného zdroja údajov všetkých fyzických osôb, ktoré prichádzajú do styku s verejnou správou,
o	elektronické služby pre osvedčenie o evidencii vozidla (č. 25 487). Zo sumy 13 761 041 € bol zakúpený softvér pre vypracovanie a aktualizáciu procesného modulu a špecifikáciu požiadaviek na zmenu informačného systému evidencie vozidiel, sprístupnenie elektronických služieb prostredníctvom nového elektronického osvedčenia o vozidle a jeho integrácia s informačnými systémami verejnej správy a  obstaraný hardvér a softvér licencií pre infraštruktúru verejného kľúča používanú pri aplikácií mechanizmu na podpisovanie údajov na čipe dokladu.
3.	Modernizácia systému vyrozumenia a varovania v rámci civilnej ochrany obyvateľstva 
V nadväznosti na rozpočtové opatrenie MF SR č. 29/2010 ako aj  interné rozpočtové opatrenie kapitoly bola v priebehu roka na uvedený projekt vyčlenená suma  6 631 795 €,  ktorá bola vyčerpaná v plnom rozsahu. Finančné prostriedky boli použité na dodávku technológie komplexnej modernizácie riadiaceho systému varovnej a vyrozumievacej siete civilnej ochrany a dodávku 278 sirén. Montáž riadiacej technológie a výstavba dodaných sirén mala byť zabezpečená v II. polroku 2010 v rozsahu cca 1,4 mil. €. Vzhľadom na limitované rozpočtové zdroje neboli tieto činnosti realizované. Technológia riadiacich systémov varovania obyvateľstva a vyrozumenia osôb si na zabezpečenie prevádzky a servisu v roku 2010 vyžiadala prostriedky v sume  88 984 €.
4.	Príprava a realizácia volieb do Národnej rady Slovenskej republiky, referenda  a volieb do  samosprávy miest a obcí 
V nadväznosti na rozhodnutia  predsedu Národnej rady SR o vyhlásení termínu volieb do Národnej rady Slovenskej republiky, referenda a volieb do orgánov samosprávy miest a obcí  sa v priebehu roka  zabezpečovala ich príprava,  realizácia a finančné krytie. Schválený rozpočet v sume 16 081 815 € bol v mesiaci júl zvýšený o sumu 5 964 000 € určenú na financovanie referenda. Po realizácii volieb do orgánov samosprávy miest a obcí a kvantifikácii zostatku rozpočtovaných prostriedkov požiadal rezort MF SR o súhlas s použitím prostriedkov  v   sume   3 045 514 €   na   vykrytie  deficitu   bežných  výdavkov,  najmä   obvodných  úradov. K 31. 12. 2010 bolo na podprograme 08C05 – Voľby vykázané čerpanie v sume 18 344 800  €, čo predstavuje 99,8 % upraveného rozpočtu.  

5. Finančné zabezpečenie stratégie prevencie kriminality
              V schválenom rozpočte na rok 2010 boli rozhodnutím vedenia MV SR vyčlenené na financovanie projektov prevencie kriminality prostriedky v sume 1 327 756 €, a to na bežné výdavky 663 878 € a kapitálové výdavky 663 878 €. Na základe posúdenia žiadostí o poskytnutie dotácií a následného rozhodnutia Rady vlády SR pre prevenciu  kriminality  došlo k  spresneniu  štruktúry  výdavkov  na  celkovú sumu  1 302 600 €, z toho 623 400 € bežné a 679 200 € kapitálové. 
              Vyčlenené prostriedky boli v mesiaci jún 2010 v uvedených sumách formou rozpočtových opatrení premietnuté do rozpočtov obvodných úradov v sídle krajov. 
V rámci bežných výdavkov boli poskytnuté transfery na tvorbu projektov sociálnej a viktimačnej prevencie orientovaných na problematiku detí, mládeže a žien, a to najmä prostredníctvom miest, obcí, občianskych združení a neziskových organizácií. 
        Z kapitálových výdavkov v rámci situačnej prevencie boli poskytnuté kapitálové transfery na budovanie kamerových systémov miest a obcí na monitorovanie vybraných priestorov s cieľom predchádzať, resp. znižovať  páchanie kriminality.  
1.3.1.      Výdavky kapitoly podľa ekonomickej klasifikácie  
               a)  600 - Bežné výdavky  
Schválený rozpočet v sume 821 311 077 €  bol na základe vykonaných rozpočtových opatrení upravený na  900 482 971  €. K  31. 12. 2010 boli tieto výdavky čerpané v celkovej sume 906 843 752 €,  z toho rozpočtové  (kód zdroja  111, 11R2, 1318, 1319,1361,1362, 11S1, 11S2, 13R2, 13S1, 13S2, 13S3)  v sume  900 113 118 € (100,0 %) a  z mimorozpočtových zdrojov (kód zdroja 35, 37, 72) v sume 6 730 634 €. V porovnaní s rokom 2009 došlo k nárastu čerpania rozpočtovaných bežných výdavkov o 37 714 119 €, a to predovšetkým v kategóriách  610, 620 a 640. 
              Na čerpaní rozpočtových bežných výdavkov sa podieľali jednotlivé kategórie nasledovne: 
           
   610 - Mzdy, platy, služobné príjmy  a ostatné osobné vyrovnania
              Mzdy, platy, služobné príjmy a ostatné osobné vyrovnania boli v návrhu rozpisu rozpočtu  rozpočtované ako záväzný ukazovateľ v celkovej sume 465 040 581 €, pre 37 338 zamestnancov zaradených v rozpočtových organizáciách, z toho na služobné príjmy pre 23 039 príslušníkov PZ v sume 332 606 532 €,  pre 4 296 hasičov v sume 53 911 813 €, pre 118 príslušníkov HZS v sume 1 486 388 €, pre 4 577 štátnych zamestnancov v sume 40 907 396 € a ostatných 5 308 zamestnancov v sume 36 128 452 €.  
               Nárast rozpísaných platových prostriedkov cca o 9 % oproti predchádzajúcemu roku bol z dôvodu zavedenia nového systému  odmeňovania príslušníkov HaZZ a príslušníkov HZS od 1. 4. 2009 a zaradením Železničnej polície do riadiacej pôsobnosti ministra vnútra SR s účinnosťou od 1. 4. 2009. V rozpise platových prostriedkov nebola zohľadnená valorizácia platov zamestnancov o 1 % v zmysle zákona o štátnom rozpočte na rok 2010, nariadeniami vlády SR a kolektívnymi zmluvami, ktorá bola rozpočtovaná v kapitole Všeobecná pokladničná správa.
               V priebehu roka 2010 bol rozpočet upravený na sumu 474 140 715  € pre 37 448 zamestnancov. Úprava rozpočtu bola vykonaná v súvislosti so schválením zákona  o prevencii kriminality a inej protispoločenskej činnosti, v zmysle  ktorého bol zvýšený počet zamestnancov kapitoly o 11 osôb spolu s objemom platových prostriedkov, úhradou výdavkov vynaložených na vykonávanie povodňových a záchranných prác v roku 2009 a 2010, dokrytím platových prostriedkov príslušníkom HaZZ a HZS  v súvislosti s realizáciou personálnych opatrení ministra vnútra, zabezpečením finančných prostriedkov na valorizáciu platov zamestnancov o 1 % v nadväznosti na zákon o štátnom rozpočte na rok 2010, nariadeniami vlády SR a kolektívnymi zmluvami. Ďalšia úprava bola realizovaná v súvislosti   s delimitáciou 296 zamestnancov rozpočtových organizácií z Ministerstva výstavby a regionálneho rozvoja SR k termínu 1. 7. 2010, ktorí boli z rozpočtovej kapitoly MV SR k termínu 1. 11. 2010 späť delimitovaní na Ministerstvo dopravy, výstavby a regionálneho rozvoja SR.  Rozpočet kapitoly bol ďalej upravený o výdavky, ktoré boli vynaložené v súvislosti s konaním referenda dňa 18. 9. 2010 a udelením odmien príslušníkom PZ zabezpečujúcich prepravu a ochranu ústavných činiteľov Slovenskej republiky. V rámci účelových prostriedkov podprogramu 08C05  - voľby boli viazané platové prostriedky v súvislosti s ich preklasifikovaním na kapitálové výdavky z dôvodu zabezpečenia technického zariadenia potrebného na tlač volebných tlačív a hlasovacích lístkov.
K 31. 12. 2010 boli celkové výdavky tejto kategórie čerpané v sume 474 308 008 €, čo predstavuje plnenie v sume 100,0 %.  V rámci  tejto  kategórie boli čerpané aj mimorozpočtové prostriedky v sume 248 313 €. Nevyčerpané rozpočtové prostriedky tejto kategórie boli v sume 81 020 €, pričom  najviac na tomto nedočerpaní sa podieľali obvodné úrady a to v sume 79 772 €. Z toho  účelové finančné prostriedky v sume 19 822 € určené pre obvodné úrady na úhradu výdavkov na povodňové a záchranné práce sa nemohli čerpať, nakoľko tieto výdavky boli nesprávne klasifikované ako platové prostriedky, v skutočnosti išlo o bežné transfery pre obce. 
Podľa jednotlivých foriem odmeňovania bolo čerpanie platových prostriedkov za rozpočtovú kapitolu nasledovné:
•	služobné príjmy príslušníkov PZ v sume  335 292 534 € (100,0 %).  Priemerný služobný príjem na 1 príslušníka PZ dosiahol sumu 1 258 €,  čo  je  v  porovnaní s rovnakým obdobím minulého roka menej o 2 €. Plnenie počtu príslušníkov  oproti upravenému rozpočtu je nižšie o 835 osôb.
•	služobné príjmy príslušníkov HaZZ v sume 55 979 142 € ( 100,0 %). Systemizácia príslušníkov bola prekročená o 6 776 € z dôvodu čerpania mimorozpočtových prostriedkov v sume  6 795 €, ktoré boli prijaté od Obvodného úradu práce sociálnych vecí a rodiny Košice ako refundácia miezd za školenie. Priemerný služobný príjem na 1 hasiča dosiahol sumu 1 115  €, čo je v porovnaní s rovnakým obdobím minulého roka viac o 21 €. Zvýšenie služobného príjmu oproti predchádzajúcemu obdobiu je z dôvodu schválenia nového systému odmeňovania hasičov, platného od 1. 4. 2009 a vyplatenia odmien na základe rozhodnutia ministra vnútra. Plnenie počtu  príslušníkov oproti upravenému rozpočtu je nižšie o 104 osôb. 
•	služobné príjmy príslušníkov HZS v sume 1 623 936 € ( 100,0 %).  Priemerný služobný príjem na 1 príslušníka dosiahol sumu 1 088 €, čo je v porovnaní s rovnakým obdobím minulého roka viac o 64 €. Zvýšenie služobného príjmu oproti predchádzajúcemu  obdobiu  je  z  dôvodu  schválenia  nového  systému  odmeňovania, účinného od 1. 4. 2009 a udelenia odmien na základe rozhodnutia ministra vnútra.  Plnenie  počtu oproti upravenému rozpočtu je nižšie o 1 príslušníka.
•	platy štátnych zamestnancov v sume  44 563 215 € ( 100,4 % ). V čerpaní sú zahrnuté aj mimorozpočtové prostriedky v sume 240 311 € z technickej pomoci Európskych fondov všeobecného programu Solidarita a riadenie migračných tokov, z ktorých boli hradené mzdy zamestnancov vykonávajúcich činnosti zodpovedného a certifikačného orgánu. Priemerný služobný plat štátneho zamestnanca  dosiahol sumu   818 €,  čo je v porovnaní s rovnakým obdobím minulého roka viac o 50 €. Plnenie počtu zamestnancov oproti upravenému rozpočtu je nižšie o 119 osôb.
•	platy ostatných zamestnancov v sume 36 849 180 € ( 99,9 %). V čerpaní sú zahrnuté aj mimorozpočtové prostriedky v sume 1 206 € z technickej pomoci Európskych fondov všeobecného programu Solidarita a riadenie migračných tokov. Priemerný  plat zamestnanca dosiahol sumu 622 €, čo je v porovnaní s rovnakým obdobím minulého roka viac o 30 €. Plnenie počtu zamestnancov oproti upravenému rozpočtu je nižšie o 377 osôb.
   
              620 - Výdavky na poistné a príspevok do poisťovní 
              Rozpočet tejto kategórie na rok 2010 bol schválený v sume 155 808 750 € a v hodnotenom období bol na základe rozpočtových opatrení upravený na sumu  156 597 150 €. V zmysle platných právnych predpisov výdavky na poistné sú rozpočtované k platovým prostriedkom príslušníkom PZ, HaZZ a HZS  percentuálne vo výške 33,2 % a ostatných zamestnancov vo výške 34,95 %.
              K  31. 12. 2010  boli  výdavky (vrátane mimorozpočtových)  čerpané  v  sume 156  649  844 € (100,0 %),  pričom odvody finančných prostriedkov do poisťovní boli vykonané v sume 66 624 700 €, z toho do Všeobecnej zdravotnej poisťovne v sume 42 184 801 €, Spoločnej zdravotnej poisťovne v sume 8 781 €, Sociálnej poisťovne v  sume 19 621 341 €, ostatným zdravotným poisťovniam v sume 4 809 776 €. Príspevok doplnkovým dôchodkovým poisťovniam predstavoval sumu 1 488 773 € a poistné na osobitný účet kapitoly sumu 88 536 371 €.
              Z hľadiska rozpočtového krytia boli v priebehu roka určité problémy na položke 627 – príspevok do doplnkových dôchodkových poisťovní. Nakoľko potreba prostriedkov tejto položky nie je kvantifikovaná a zohľadnená zo strany MF SR pri tvorbe rozpočtu, finančné krytie platieb vykonaných v priebehu roka je potrebné realizovať na ťarchu rozpočtu prostriedkov iných kategórií najmä kat. 630 – tovary a služby. 
            630 - tovary a služby  
         	Schválený rozpočet v sume 168 138 510 € bol, vzhľadom na značnú poddimenzovanosť zdrojov, v závere roka navýšený  rozpočtovými opatreniami MF SR, ako aj interným prerozdelením na  215 359 688 €.
              	Výdavky na tovary a služby dosiahli  k  31. 12. 2010 sumu  219 414 350 €,  z  toho  rozpočtové   215 131 618 € (99,9 %) a výdavky z mimorozpočtových zdrojov (kód zdroja 35, 37, 72)  4 282 732  €. Napriek maximálne úspornému rozpočtovému hospodáreniu a obmedzovaniu nákupu väčšiny materiálových položiek na úkor existujúcich zásob dochádzalo v priebehu roka k vyššiemu časovému čerpaniu, a to najmä u KR PZ  a obvodných úradov. Podstatnú časť výdavkov tejto kategórie predstavovali prevádzkové výdavky napr. platby za energie, všeobecné a špeciálne služby, nájomné, posudky a expertízy resp. obligatórne výdavky (stravovanie, prídel do sociálneho fondu, dane),  na ktorých rozpočtové organizácie neboli objektívne schopné šetriť. Situácia  sa  zlepšila až v závere roka po vykonaní rozpočtových opatrení MF SR, ktorými sa čiastočne navýšili disponibilné zdroje. Oproti skutočnosti roku 2009 došlo v tejto kategórii k vyššiemu čerpaniu rozpočtových výdavkov o 1 513 902 € (o 0,7 %), z čoho 220 621 € predstavujú výdavky delimitovaných organizácií MVRR SR.  Na čerpaní výdavkov tejto kategórie  sa najväčšou mierou podieľala rozpočtová organizácia Ministerstvo (50,1 %) a KR PZ (34,7 %).               
Čerpanie jednotlivých položiek tejto kategórie (z hľadiska rozsahu výdavkov)  za kapitolu celkom bolo nasledovné: 
V rámci  čerpania  kategórie sa najvyššou mierou (32,0%) na výdavkoch podieľali výdavky za služby (pol. 637). Vzhľadom k tomu, že na službách sú v prevažnej miere obligatórne výdavky (stravné, príspevok na civilné odievanie zamestnancov v služobnom pomere) úhrady za znalecké a pod.) ich výšku nie je možné reálne ovplyvňovať. Podstatnú časť čerpania (50,0 %) tvoria výdavky KR  PZ, a to najmä za platby znalcom, stravné, odevné a prídel do sociálneho fondu.  
 Finančné prostriedky, ktoré boli v hodnotenom období čerpané v sume 68 860 270 € (99,9 % ),  boli použité najmä na:
-  výdavky spojené s poskytovaním stravovania pre zamestnancov v sume 15 011 641 € (podpoložka 637014), 
- výdavky spojené s obstaraním posudkov, expertíz  a štúdií 16 414 447 €, (podpoložka 637 011), z ktorých prevažná časť pripadá na KR PZ (91,3%), kde napriek priebežnému navýšeniu rozpočtu  prešli do roku 2011 neuhradené záväzky vo výške cca 238 tis. € (do roku 2010 prešli finančné záväzky z roku 2009  za neuhradené faktúry znalcom  vo výške 5 723 941 €), 
- úhradu poskytovaných všeobecných služieb 11 210 794 € (podpoložka 637 004), z čoho najväčší podiel pripadá na tlačiarenské  služby (3 646 912 €) v súvislosti so zabezpečením  prípravy a realizácie volieb do Národnej rady SR, referenda a volieb do orgánov samosprávy miest a obcí, upratovanie a čistenie (2 014 852 €), zmluvné služby vyššie nezaradené (2 048 084 €,  z toho 1 391 907 € rozpočtová organizácia Ministerstvo za úhrady odborných prehliadok a skúšok zariadení, na odmeny a za služby  správcovským spoločnostiam  za nebytové priestory v prenájme útvarov MV SR, za  úpravu portálu pre projekty  Kriminalistického a expertízneho ústavu MV SR a iné, 494 677 € čerpali obvodné úrady a 486 865 € archívy MV SR) a za likvidáciu odpadu 812 793 €,  
- prídel do sociálneho fondu  v nadväznosti na uzatvorené kolektívne zmluvy  (podpoložka 637016) v sume  6 029 223 €, 
- odmeny a príspevky 3 965 740,56 € (podpoložka 637026), a to v prevažnej miere za príspevok na odievanie  (3 913 547 € ), 
- úhradu špeciálnych  služieb 3 062 911 € (podpoložka 637005) , najmä za ochranu objektov (1 893 081 €), kalibráciu alkotesterov (249 755 €), prístrojov a techniky (53 295 €), služby  pre  žiadateľov  o udelenie  azylu (249 325 €), na prevoz zosnulých (84 153 €),
-  dane 2 080 054 € (podpoložka 637035) , 
-  osobitné finančné prostriedky 1 959 139 € (podpoložka 637022) ,
- školenia, kurzy, semináre 1 823 612 € (podpoložka 637001). Prevažná časť z tejto sumy bola vynaložená v rozpočtovej organizácii Ministerstvo, pričom prostriedky boli vynaložené najmä za úhrady školení v súvislosti s aplikáciou informačných systémov v sume 1 265 948 €.  
Oproti  skutočnosti  za  rok 2009 došlo v pol.  637 k výraznému nárastu  (o 8 796 300 €) t. j. o 14,6 %. Podstatnou mierou  sa  na  tejto  skutočnosti  podieľali  výdavky  za  štúdie,  expertízy  a posudky (vyššie  o  6 182 610 €) z dôvodu úhrady prenesených záväzkov z roku 2009. Obdobne došlo k nárastu aj u prídelov do sociálneho fondu, výdavkov na stravovanie, výdavkov na náhrady, odmeny a príspevky  a čiastočne aj výdavkov za všeobecné služby. V rámci tejto položky dochádzalo už od roku 2006 aj nárastu výdavkov na všeobecné služby, ako aj výdavkov na stravovanie zamestnancov. Táto skutočnosť bola v značnej miere ovplyvnená znižovaním počtu zamestnancov rozpočtových organizácií, ktorí vykonávali pomocné a obslužné práce (upratovanie, kúrenie, stráženie resp. zabezpečovali stravovanie vlastnými kapacitami) a náhradou týchto činností dodávateľskými firmami, a to aj za cenu následných vyšších výdavkov.         
             Pomerne vysokou mierou (20,9 % ) sa na celkovom čerpaní podieľali tiež výdavky za energie,  vodu  a komunikácie (pol. 632),  ktoré boli čerpané v sume 44 914 787 €  (99,9 %). Najvyššie čerpanie bolo u rozpočtovej organizácie Ministerstvo, a to z  dôvodu centrálnej úhrady za prenájom miestnych, diaľkových a medzinárodných telekomunikačných okruhov, za pripojenie pevného a mobilného prístupu na internet, za používanie dátových okruhov od telekomunikačných operátorov. 
Finančné prostriedky boli použité   na úhradu  výdavkov za    
  - energie (elektrickú energiu, plyn, paru, teplo)  20 853 908 € (podpoložka 632001) ,      
  - komunikačnú infraštruktúru ( komunikačné okruhy a siete ) 14 749 575 € (podpoložka 632004), 
  - poštovné a telekomunikačné služby  7 131 058 € (podpoložka 632003),
  - vodné, stočné 2 180 246 € (podpoložka 632002).  
Vyššie medziročné čerpanie o 1 143 933 € bolo ovplyvnené najmä výdavkami komunikačnej infraštruktúry (nárast o 4 018 602 €) z dôvodu rozšírenia služieb i okruhu ich užívateľov.  
Výdavky na materiál (pol. 633) čerpané v  sume 37 008 508 € (99,9 %) predstavujú z celkového čerpania tovarov a služieb 17,20 %. Oproti roku 2009 je čerpanie nižšie o 7 167 424 €.  Najvyššie čerpanie je aj na tejto položke u rozpočtovej organizácie Ministerstvo (75,5%) z dôvodu centrálne zabezpečovaného materiálu (osobné doklady, výstroj, výzbroj, tabuľky s evidenčnými číslami).
 	Finančné prostriedky boli použité najmä na :
 -  nákup   všeobecného   materiálu  13 919 023 € (podpoložka 633006). V rámci uvedenej položky bol uhradený predovšetkým nákup tabuliek s evidenčným číslom 5 965 390 €, kancelárskej techniky a materiálu, spotrebného materiálu k výpočtovej technike (tonery, USB kľúče, CD, DVD), chemikálií a krmiva pre zvieratá,
 -  pracovných odevov, obuvi a pracovných pomôcok 6 546 605 €, najmä pre príslušníkov PZ ,        
 - obstaranie  špeciálneho  materiálu  11 269 943 € (podpoložka 633007), predovšetkým materiálu  pre osobné  doklady (9 040 501 €, z toho čistopisy 8 539 763 €),  výzbroj a muníciu (1 607 341 €) a zdravotnícky  materiál (136 786 €), 
-  nákup výpočtovej techniky  1 147 974 € (podpoložka 633002), 
- telekomunikačná technika 1 029 506 € (podpoložka  633 003), 
- špeciálne stroje, prístroje a zariadenia v sume 801 008 € (podpoložka 633005), z čoho podstatnú časť tvoria výdavky na obstaranie náhradných dielov pre techniku na tlač osobných dokladov (280 969 €).       
V uvedenej  položke  došlo  k medziročnému poklesu výdavkov  o 7 167 424 € t. j. o 16,2 %, a to predovšetkým  v podpoložkách  633 010 – Pracovné odevy, obuv a pracovné pomôcky, 633 002 – Výpočtová technika,  633 005 – Špeciálne stroje, prístroje, zariadenia, technika a 633 006 – Všeobecný materiál a 633 001 -Interiérové vybavenie, ktoré bolo povolené nakupovať len v nevyhnutnom prípade. 
              Čerpanie na položke dopravné (pol. 634) v  sume 28 643 428 € (99,8 %) predstavuje z celkového čerpania kategórie 13,3 %. Oproti roku 2009 bolo čerpanie nižšie o 828 566 €. 
Finančné prostriedky boli v hodnotenom roku použité na : 
-  nákup pohonných hmôt a mazív  15 844 291,26 € (podpoložka 634001),  pričom  podstatnú časť   čerpali KR PZ (8 957 352 €) a rozpočtová organizácia Ministerstvo (4 767 266 €), 
- servis, opravy a údržbu služobných vozidiel  9 539 162 € (podpoložka 634002), z toho realizované vo vlastných  opravovniach v sume 6 138 116 €,
-  úhradu zmluvného a havarijného poistenia 2 540 232 € (podpoložka 634003).
             Ďalšou položkou, ktorá sa na celkovom plnení kategórie podieľala 13,0 % je rutinná a štandardná údržba (pol. 635), kde bolo čerpaných 27 996 275 € ( 100,0 %). Podstatná časť čerpania pripadá na rozpočtovú organizáciu Ministerstvo (81,2 %) z dôvodu zabezpečenia servisu rádiovej siete SITNO  a IDTS, platieb firmám za servisné zmluvy a úhrady za údržbu SAP.
    Finančné prostriedky boli použité na údržbu a opravy: 
-  telekomunikačnej techniky 8 132 156 € (podpoložka 635003),
-  softvéru  6 373 378 € (podpoložka 635009),
- špeciálnych strojov, prístrojov, zariadení  a techniky  4 123 957 € (podpoložka 635005), najmä na údržbu techniky na výrobu osobných dokladov (2 912 982 €), spravodajskej techniky (565 774 €) a meracej a monitorovacej  techniky   (221 533 €),       
-  budov  4 564 538 € (podpoložka 635006), z toho najmä u KR  PZ (2 924 480 €), kde sa riešili v prvom rade  havarijné stavy a údržba objektov novovzniknutých OR PZ a u rozpočtovej organizácii Ministerstvo (799 740 €)  z dôvodu nutnosti zabezpečenia úprav priestorov v objektoch MV SR, 
-  prevádzkových strojov, prístrojov, zariadení a techniky  1 531 020 € (635004).                  
Oproti skutočnosti 2009 došlo k nárastu  výdavkov o 586 419 €, a to najmä na telekomunikačnú techniku o 1 851 395 € a údržbu softvéru o 2 392 431 € pri podstatnom poklese prostriedkov vynaložených na opravy a údržbu budov (o 3 803 942 €). Rozpočtom neboli pokryté potreby týchto opráv, najmä u KR PZ ale aj obvodných úradov, pričom odďaľovanie nevyhnutnej údržby a opráv sa negatívne prejavuje na technickom stave objektov.
             Na nájomné (pol. 636) bolo vyčerpaných 4 151 562 € (100,0 %), čo je z celkových výdavkov   kategórie len 1,9 %. Oproti roku 2009 bolo čerpanie nižšie o 143 176 €. Najvyšší podiel pripadá  na rozpočtovú organizáciu Ministerstvo (49,2 %), pričom finančné prostriedky boli použité najmä na úhradu nájomného za prenajaté budovy a objekty alebo ich časti  3 914 068  € (podpoložka 636001). 
            Najnižší podiel výdavkov  danej kategórie (1,7 %) pripadá  na cestovné náhrady (pol. 631) v sume 3 556 789 € ( 99,6 %). Oproti roku 2009 boli tieto nižšie o 873 584 €. V rámci uvedenej položky boli  prostriedky vynaložené najmä na  domáce služobné cesty  1 929 327 € (podpoložka 631001),  zahraničné služobné cesty 1 501 563 € (podpoložka 631002).  Najvyšší podiel pripadá na rozpočtovú organizáciu Ministerstvo (56,9 %), do ktorého finančného zabezpečenia patria útvary prezídia PZ (financujúce napr. zahraničné misie, pridelencov)  a Úrad pre ochranu ústavných činiteľov a diplomatických misií MV SR,  ktoré sa na čerpaní podieľali podstatnou  mierou. 
O nedostatočnom finančnom krytí kategórie 630 svedčí aj to, že do roku 2011 prešli neuhradené faktúry v danej kategórii (kód zdroja 111) v celkovej sume 8 688 215 €. V rámci položky 632 v sume 2 021 981 € to boli predovšetkým záväzky v rozpočtovej organizácii Ministerstvo za služby na úseku komunikačnej infraštruktúry v sume 1 125 817 €.  V rámci rutinnej a štandardnej údržby (pol. 635) v sume 2 885 202 € vznikli záväzky najmä za servis rádiovej siete SITNO, u materiálu (pol. 633) predovšetkým za dodaný materiál na zabezpečenie osobných dokladov (1 116 224 €). Závažný problém predstavuje naďalej aj súdne rozhodnutie o povinnosti úhrady prehratého sporu Obvodného úradu Košice za záväzky z minulých období  v sume  22 507 567 €, pričom istina predstavuje 7 302 662,15 €, zvyšok sú úroky z omeškania.         
Z organizačného hľadiska došlo k medziročnému nárastu výdavkov tejto kategórie najmä u rozpočtovej organizácie Ministerstvo o 5 349 238 € a to najmä na úhradách za prenájom telekomunikačných okruhov, za pripojenie pevného a mobilného prístupu a za používanie dátových okruhov od telekomunikačného operátora , z dôvodu nárastu počtu používateľov a poskytovaných služieb. Zvýšenie výdavkov súviselo aj so zabezpečením zdravotníckych výkonov a vyčlenením nemocničných lôžok v Nemocnici sv. Michala pre rezort obrany, nárastom úhrad za školenia na základe Licenčnej zmluvy s firmou SAP a za technickú údržbu a podporu systému fyzickej a technickej ochrany štátnej hranice SR s Ukrajinou. U KR PZ bolo vyššie čerpanie o 2 111 693 €, najmä z dôvodu vysokej sumy neuhradených záväzkov za znalecké posudky (5 723 941 €), ktoré prešli z roku 2009 a boli uhradené z rozpočtových prostriedkov roku 2010.  
K výraznému poklesu čerpania výdavkov kategórie 630 oproti skutočnosti za rok 2009 v  sume 3 888 925 € t.. j. o 23 %  došlo na úseku verejnej správy (program 08C – bez výdavkov na voľby). Uvedená skutočnosť bola ovplyvnená predovšetkým nízkym schváleným rozpočtom tejto kategórie, prejavila sa aj v zvýšených záväzkoch voči dodávateľom k 31. 12. 2010, čo negatívne ovplyvní aj rozpočtové hospodárenie roku 2011.
Obdobne aj na úseku HaZZ  boli pri rozpise rozpočtové výdavky  na tovary služby  v porovnaní s návrhom rozpočtu na rok 2010 znížené o 23 %,  v porovnaní so skutočnosťou roka 2009 znížené o 23,6 %. Čerpanie  rozpočtových  výdavkov na tovary a služby za rok 2010 bolo oproti skutočnosti roku 2009 nižšie o 1 081 002 €  (pokles o 7,8 %), a to najmä u výdavkov na telekomunikačnú techniku, na kúpu špeciálnych strojov, prístrojov, zariadení a náradia, interiérového vybavenia, pracovných odevov, obuvi a pracovných pomôcok, špeciálneho materiálu, kníh, časopisov, novín, učebníc a všeobecného materiálu. Vzhľadom na obmedzené zdroje rozpočtových výdavkov hospodárenie bolo orientované predovšetkým na zabezpečenie základných prevádzkových potrieb, obligatórnych výdavkov vyplývajúcich z predpisov a úsporných opatrení na zníženie čerpania výdavkov v roku 2010.
         640 - Bežné transfery  
	Schválený rozpočet bežných transferov v sume 32 323 236 € bol v priebehu roka rozpočtovými opatreniami upravený na  54 385 418 €. Z vecného hľadiska to bolo navýšenie prostriedkov v rámci rozpočtu kapitoly na dotácie pre občianske združenia, na vykrytie výplat nemocenských dávok, navýšenie finančných prostriedkov na odchodné a odstupné v súvislosti s vykonanými organizačnými zmenami, na náhradu škôd spôsobených povodňami, ako aj premietnutie delimitácie Inštitútu urbanizmu a územného plánovania z Ministerstva výstavby a regionálneho rozvoja do rozpočtu MV SR. Celkove boli poskytnuté  bežné transfery  v sume 56 471 550 €, z toho rozpočtové 54 355 438 € (99,9 %)  a z mimorozpočtových zdrojov (kód zdroja 35, 72) v sume 2 116 112 €.
               Z hľadiska  ekonomickej  klasifikácie  boli  rozpočtové  transfery  poskytnuté v rámci verejnej správy (pol. 641) v sume 35 692 261 €, a to predovšetkým obciam (podpoložka 641009) v sume 34 862 204 €. Najväčší podiel tvorili výdavky na náhrady škôd  spôsobených  povodňami  obciam  a mestám v roku 2010 podľa  uznesení  vlády SR  č. 552  z  18.  augusta  a  834  z  1.  decembra (13 560 183 €),  na  prípravu  a  zabezpečenie volieb do NR SR,  referenda  a  volieb  do  orgánov  samosprávy  miest  a  obcí (11 139 3341 €), obligatórne výdavky obciam na financovanie preneseného výkonu štátnej správy na úseku matrík a evidencie obyvateľstva (7 404 209 €), transfery obciam z rozpočtov krajských stavebných úradov na úseku stavebného poriadku  v sume 1 334 128.  V rozpočtovej organizácii Ministerstvo boli čerpané prostriedky poskytnuté obciam za prenesený výkon štátnej správy na úseku bývania  v  sume 568 287 € resp. údržbu vojnových hrobov prostredníctvom sekcie verejnej správy v sume 97 252 €.  Príspevkovým organizáciám (podpoložka 641001)  bol poskytnutý transfer v sume  742 677 €, a to najmä pre Inštitút pre verejnú správu Bratislava 556 122 €, rehabilitačné, liečebné a rekreačné zariadenia v sume 116 961 € a Inštitút urbanizmu a územného plánovania v sume 50 148 €.   
 	Čerpanie na položke 642 - jednotlivcom  a  neziskovým  organizáciám dosiahlo 18 048 239 €,  z čoho najväčší podiel predstavovali dotácie občianskym združeniam 4 499 665 € (podpoložka 642001) a neziskovým organizáciám poskytujúcim všeobecne prospešné služby 860 975 € (podpoložka 642002). Z vecného hľadiska boli prostredníctvom rozpočtovej organizácie Ministerstvo a obvodných úradov poskytnuté prostriedky na rôzne vecné aktivity (záchranárska, športová, spoločenská činnosť, ochrana osôb pred násilím, prevencia kriminality  a pod.) Na nemocenské dávky (najmä príslušníkov PZ a HaZZ) bola vynaložená suma 5 230 140  € (podpoložka 642015), na peňažné náležitosti  v ozbrojených silách a  ozbrojených  zboroch 1 989 609 € (podpoložka 642035).  Na ostatné  dávky  poskytované štátom (podpoložka 642 018) bolo vyčerpaných 1 643 900 € s určením na výplatu vyrovnávacieho príspevku a príplatku k dôchodku v zmysle zákona č. 315/2001 Z. z. o HaZZ. Na výplatu nárokov uvoľňovaným zamestnancom rezortu, predovšetkým na obvodných úradoch,  bola na odstupné vynaložená suma 1 916 182 € (podpoložka 642012)) a na odchodné 950 723 € (podpoložka 642013).  Na výplaty jednotlivcom (podpol. 642 014) bolo vynaložených 618 029 €, a to najmä za disciplinárne odmeny príslušníkov PZ v sume 304 677 €. Okrem uvedeného boli použité   aj   finančné   prostriedky  v  sume  547 345 €  na  transfery  do  zahraničia  (pol. 649),  z toho 232 949 € medzinárodnej organizácii pre  kriminálnu políciu (INTERPOL), 151 418 € ostatným medzinárodným organizáciám (IOM – pre migráciu, ENFSI – Európska sieť ústavov forenzných vied,  ICMPD –  Medzinárodné  centrum pre rozvoj migračnej politiky, SISNET a ďalšie – podpoložka 649003) a 159 178 € bolo vyčerpaných na ochranu svedka. 
Oproti roku 2009 bolo čerpanie rozpočtovaných výdavkov tejto kategórie vyššie  o 13 634 123  €, čo bolo ovplyvnené najmä neplánovanými náhradami škôd za povodne v roku 2010. 

b)	700 - Kapitálové  výdavky 
              Rozpočet kapitálových výdavkov na rok 2010 bol schválený v sume 17 263 878 € a na základe vykonaných rozpočtových opatrení  upravený na 97 658 047 €.
 V rámci rozpočtových opatrení MF SR boli uvoľnené prostriedky, a to: 
o	nepoužité finančné prostriedky z minulých rokov v celkovej sume 62 723 033 €;
o	 prostriedky  Európskeho fondu regionálneho rozvoja – prostriedky EÚ (kód zdroja 13S1) v sume 13 458 969 €, a  prostriedky na jeho spolufinancovanie zo štátneho rozpočtu (kód zdroja 13S2) v sume 2 397 506 € a ďalších rozpočtových zdrojov pro rata (kód zdroja 13S3) v sume 2 037 342 €. Tieto finančné prostriedky boli vyčerpané v plnom rozsahu v rámci podprogramu „Elektronizácia verejnej správy a rozvoj elektronických služieb na centrálnej úrovni MF SR – MV SR (medzirezortný podprogram 0A908) na projekt  Elektronické služby pre osvedčenie o evidencii vozidla (eOEV), prvok (0A90806)  a na projekt  informačného systému Register fyzických osôb (IS RFO), prvok (0A90803); 
o	prostriedky Európskeho fondu regionálneho rozvoja - prostriedky EÚ  (kód zdroja 11S1) v sume 200 905 €  a prostriedky  na  jeho  spolufinancovanie zo ŠR (kód zdroja 11S2) v sume 1 265 361 €. Vyčerpané boli v plnom rozsahu v rámci prvku 04A0201- ochrana života a zdravia fyzických osôb pri požiaroch a iných mimoriadnych udalostiach len suma 122 932 € na prvku 06V0D05 – stredoškolské vzdelávanie príslušníkov PZ a Železničnej polície; 
o	prostriedky na Riadenie migrácie, ochrany hraníc spolufinancovanie zo ŠR (kód zdroja   11R2)  sume 382 180 €.  Vyčerpané boli v programe 06V-ochrana verejného poriadku; 
o	prostriedky na  Riadenie  migrácie,  ochrany  hraníc  spolufinancovanie zo ŠR (kód zdroja 13 R2) v sume 46 766 € čerpané na 99,95 € (46 743 €).

                  K 31. 12. 2010 boli kapitálové výdavky čerpané v celkovej sume 123 584 294 €,  z  toho rozpočtové  97 657 463 € ( 99,7 %).  Na  čerpaní sa podieľali výdavky kategórií - obstaranie kapitálových aktív v sume 96 127 170 € a kapitálové transfery 1 530 293 €.

         710 – Obstaranie kapitálových aktív
V  členení na jednotlivé položky ekonomickej klasifikácie  boli rozpočtové kapitálové výdavky  čerpané nasledovne:
o	Na nákup pozemkov a nehmotných aktív (pol. 711 ) v sume 30 804 967 € . Podstatnú časť predstavoval  nákup softvéru v sume 29 961 002 €, najmä v  súvislosti s financovaním projektov Elektronické služby pre osvedčenie o evidencii vozidla (12 096 104 €), na realizáciu  Integrovaného informačného systému (10 697 923 €) a pre Policajné informačné systémy (3 754 400 €). Na nákup pozemkov  bola vynaložená suma 755 684 €,  a to najmä pre Stredisko špeciálnej prípravy v Stupave  (616 604 €).  V ekonomickej kategórii nehmotných aktív sa zakúpila i licencia pre projekt Elektronické služby pre osvedčenie o evidencii vozidiel v sume 88 281 €. 
o	Na nákup budov, objektov alebo ich častí (pol. 712). V priebehu roka boli čerpané finančné prostriedky v sume 1 655 233 € najmä  na investičnej akcii č. 25593 – Nákup budovy pre špeciálne útvary MV SR  v Bratislave (1 629 326 €).
o	Na nákup strojov, prístrojov, zariadení, techniky a náradia (pol. 713 ) v sume 30 562 770 €, z toho nákup hardvéru v sume 28 089 786 €,  nákup spojovacej techniky v sume 557 820 € najmä  útvarmi  Ministerstva (547 352 €) a na nákup prevádzkových a špeciálnych strojov, prístrojov a zariadení v sume 1 905 307 €, z toho sa v  rozpočtovej organizácii Ministerstvo  zakúpili napr.: špeciálne prístroje pre projekt  balistický porovnávací systém pre Kriminalistický a expertízny ústav PZ (675  013 €), zabezpečovala sa modernizácia technického vybavenie pracovísk  na výrobu pečiatok (123 338 €), zakúpil  sa  minilab  a vyvolávacie zariadenie k nemu pre Kriminalistický a expertízny ústav PZ (139 182 €), financovalo  sa obstaranie meračov rýchlostí POLCAM (33 000 €) - zariadenie zabudované do automobilu   s  určením pre špeciálne dopravné oddelenie odboru dopravy prezídia PZ,  prístroj na nočné videnie (55 896 €) a  kuchynské zariadenia pre areál PZ Račianska ul. (358 172 €),   KR PZ v rámci  prevádzkových   strojov   zakúpili napr.:  platobné  terminály na  vyberanie  správnych poplatkov v sume 262 723 €  a pod.
o	Na nákup  dopravných  prostriedkov  (pol. 714)  v sume 14 173 630 €,  z toho za 10 480 396 € boli zakúpené špeciálne automobily (pre potreby HaZZ – podrobne špecifikované v prioritách), ďalej boli  kapitolou zakúpené  osobné automobily  (3 393 872 €),  nákladné vozidlá (192 749 €) a  motocykle (106 613 €). Osobné automobily zakúpila najmä rozpočtová organizácia Ministerstvo v sume 2 910 811 € (predovšetkým pre Úrad ochrany ústavných činiteľov a diplomatických misií MV SR 16 ks  a  pre krajské riaditeľstvá PZ 36 ks),  HaZZ  v sume  385 856 €,  KR PZ Banská Bystrica  v sume 41 728 €,  KR PZ Prešov v sume 45 969 €.    Nákladné vozidlá v počte 2 ks boli zakúpené rozpočtovou organizáciou Ministerstvo (164 800 €). Motocykle zakúpili po 2 ks KR PZ Nitra, KR PZ Banská Bystrica  a KR PZ Bratislava.
o	Na realizáciu stavieb a ich technického zhodnotenia vrátane prípravnej a projektovej dokumentácie (pol. 717 a 716)  v sume 12 140 678 €, z toho najmä na rekonštrukcie a modernizácie 9 330 390 €, na realizáciu nových stavieb bolo vynaložených 1 007 564 € a na prístavby, nadstavby a stavebné úpravy sa vyčerpalo 1 221 533 €. Z vecného hľadiska išlo predovšetkým o rekonštrukcie viacerých objektov zariadení  HaZZ, okresných riaditeľstiev PZ resp. obvodných oddelení PZ, objektov, ako aj niektorých administratívnych budov obvodných úradov.
Pri porovnaní vynaložených finančných prostriedkov  v roku 2010  s rokom 2009 sa na realizáciu stavieb a ich technického zhodnotenia, vrátane prípravnej a projektovej dokumentácie  vynaložilo  menej finančných prostriedkov v roku  2010  o 7 229 208 € .   
o	Na  rekonštrukciu  a  modernizáciu strojov a zariadení  v sume 6 631 795 €  a to na modernizáciu systému varovania a vyrozumenia.
o	Na ostatné kapitálové výdavky   v sume 158 095 €  na zabezpečenie  osobitných finančných prostriedkov.

  720 – Kapitálové transfery

              Kapitálové transfery boli z upraveného rozpočtu 1 530 294 € v sledovanom období čerpané v plnom rozsahu. Prevažnú časť tvorili prostriedky vyčlenené v rámci financovania projektov prevencie kriminality, a to na budovanie kamerových systémov miest a obcí v sume 679 200 € a poskytnuté prostredníctvom rozpočtov miest a obcí. Ďalšie prostriedky boli podľa uzn. vlády SR  č. 56/2010 určené na  kompenzáciu výdavkov  za odstraňovanie zosuvu pôdy v meste Dolný  Kubín v sume 266 000 €. Prostredníctvom obvodných úradov boli poskytnuté aj prostriedky na odstraňovanie škôd  spôsobených  povodňami  v  roku 2010 podľa uznesení  vlády č. 552 z 18. augusta a 834 z 1. decembra v sume 391 865 €. V pôsobnosti HaZZ to boli dotácie obciam na obstaranie záchrannej techniky v sume 155 829 € a v  rozpočtovej organizácii Ministerstvo príspevok príspevkovej organizácii Kúpeľno-liečebný ústav Bystrá - Liptovský Ján v sume 29 900 € na rekonštrukciu bazéna.
             
Výdavky v rámci zahraničných stykov 

               Zahraničné aktivity ministerstva boli v roku 2010 zamerané na  zabezpečenie úloh a priorít rezortu v rámci EÚ, a to predovšetkým  účasťou expertov na zasadnutiach pracovných skupín Rady EÚ a Európskej komisie (ďalej len „EK“). Ďalšou oblasťou bolo  využívanie členstva Slovenskej republiky v medzinárodných organizáciách účasťou zástupcov rezortu najmä na aktivitách organizácií, ktorým ministerstvo vnútra platí členské príspevky, napr. INTERPOL a IOM – medzinárodná organizácia pre migráciu.
Na realizácii zahraničných aktivít sa v rámci rezortu podstatnou mierou podieľali útvary prezídia PZ. Experti jeho útvarov sa v rámci  Rady EÚ a EK  zúčastnili  na zasadnutiach Koordinačného výboru v oblasti policajnej a justičnej spolupráce (CATS), Stáleho výboru pre operačnú spoluprácu v oblasti vnútornej bezpečnosti (COSI), pracovnej skupiny Rady EÚ pre schengenské záležitosti, pracovnej skupiny Rady EÚ SIS-Sirene, pracovnej skupiny Rady EÚ pre presadzovanie práva (LEWP), pracovnej skupiny EK pre databázu dopravnej nehodovosti, Výboru EK pre vodičské preukazy, pracovnej skupiny EK k biometrii v cestovných dokladoch a identifikačných dokladov cudzincov, pracovných skupín Prümského  dohovoru, pracovnej skupiny k implementácii systému EUCARIS, zasadnutí šéfov národných ústrední Europolu (HENU), Správnej Rady Europolu, Atlasu-u (sieť špeciálnych zásahových jednotiek členských krajín EÚ).
V rámci ďalších multilaterálnych zoskupení, v ktorých je SR zmluvne viazaná prezídium PZ participovalo na zasadnutiach OSN (bezpečnosť cestnej premávky)  siete dopravných polícií TISPOL, na zasadnutiach pracovných skupín Salzburského fóra,  Európskej siete expertíznych pracovísk (ENFSI + Triáda), Interpol-u. 
 Významným prvkom praktickej policajnej spolupráce so zahraničnými policajnými zbormi bolo vyslanie 8 príslušníkov PZ na výkon spoločnej hliadkovej služby do Chorvátska v letnej turistickej sezóne 2010, vyslanie príslušníkov PZ na bezpečnostný monitoring do Juhoafrickej republiky v súvislosti s MS vo futbale, realizácia preventívnych programov v spolupráci s ČR a Írskom, výcvikových programov s ČR, Dánskom, Talianskom, Rakúskom, Izraelom.
Zahraničné styky KR PZ sú reprezentované bilaterálnymi kontaktmi s partnerskými orgánmi, najmä  susedných krajín, so zameraním na  prihraničnú spoluprácu v boji proti trestnej činnosti, postupy pri odhaľovaní, objasňovaní a eliminácií s tým súvisiacej trestnej činnosti, monitoring osôb z prostredia pravicového extrémizmu, ako aj na otázky krízových riešení. V rámci KR PZ Bratislava ide o účasť na konferenciách policajných šéfov európskych hlavných miest, ako aj  riaditeľov kriminálnych polícií hlavných miest strednej Európy. 
Na úseku verejnej správy boli zahraničné styky v oblasti archívnictva orientované  predovšetkým na spoluprácu v  rámci Medzinárodnej rady Archívov (MRA, EURBICA), v oblasti všeobecnej vnútornej správy na  prácu v  medzinárodných organizáciách (Rada Európy, EÚ, EK, OBSE, Asociácia volebných úradníkov -ACEEEO) predovšetkým so zameraním na problematiku štátneho občianstva, volieb a referenda, neformálnu spoluprácu a výmenu skúseností v oblasti verejnej správy a cezhraničnej spolupráce. Cieľom bilaterálnych vzťahov bolo rozvíjanie cezhraničnej a  regionálnej spolupráce s partnerskými ministerstvami a ďalšími orgánmi a  inštitúciami, starostlivosť o vojnové hroby a problematika správy štátnych hraníc. 
V oblasti civilnej ochrany a krízového manažmentu sa zástupcovia rezortu zúčastňovali na rokovaniach pracovnej skupiny pre civilnú ochranu (ProCiv), ako aj na činnosti vo Výbore EK pre civilnú ochranu.  Zahraničné aktivity v oblasti krízového manažmentu boli v roku 2010 zamerané na účasť na konferenciách k príprave  medzinárodného cvičenia krízového manažmentu NATO CMX 2010, ako aj účasť na samotnom cvičení. V oblasti bilaterálnych vzťahov sa uskutočnili stretnutia a rokovania so partnermi z Maďarska, Poľskej republiky a Ukrajiny.  V oblasti spolupráce a vzájomnej pomoci pri mimoriadnych udalostiach sa uskutočnilo niekoľko pracovných stretnutí aj s Generálnym riaditeľstvom Hasičského a záchranného zboru Českej republiky. 
Obdobne sa na zahraničných aktivitách podieľali aj ďalšie útvary rozpočtovej organizácie Ministerstvo, napr. na úseku legislatívnom a právnom, kontrolnej a inšpekčnej činnosti, informatiky a komunikácií, personálnych a sociálnych činností, vzdelávania a pod. 
Okrem toho sa uskutočnilo viacero zahraničných ciest ministra vnútra na zasadnutia Rady ministrov pre spravodlivosť a vnútro (Brusel,  Luxemburg) a zahraničná cesta do Egypta ( I. polrok).  V priebehu II. polroka sa uskutočnili  pracovné cesty do Maďarskej republiky (ministerské stretnutie Salzburského fóra), do Rakúska (účasť na konferencii s protikorupčnou tematikou),  do Izraela (bilaterálne rokovania o posilnení spolupráce), do Českej republiky (problematika integrovaného záchranného systému), do Slovinska, Chorvátska a Srbska  (bilaterálne rokovania, podpis bilaterálnych dohôd). Štátny tajomník ministerstva sa v apríli 2010 zúčastnil na 12. kongrese OSN v Brazílii, ktorý bol venovaný aj problematike obchodovania s ľuďmi. 
              Finančné prostriedky na zahraničné pracovné cesty súvisiace najmä s realizáciou vyššie uvedených zahraničných aktivít boli čerpané z rozpočtu kapitoly v sume 1 501 563 €. Najväčší podiel výdavkov pripadol na rozpočtovú organizáciu Ministerstvo, a v rámci nej na Úrad pre ochranu ústavných činiteľov a diplomatických misií a prezídium PZ.
Vzhľadom na obmedzené disponibilné zdroje rozpočtu boli zahraničné pracovné cesty dôsledne posudzované z hľadiska ich naliehavosti i finančných nárokov. V porovnaní so skutočnosťou  roku 2009 bolo čerpanie rozpočtových výdavkov za kapitolu celkom nižšie o 440 786 €.  
              V rámci zahraničných prijatí (podpoložka 633016) boli v roku 2010 čerpané rozpočtové  prostriedky v celkovej sume 137 366,25 € v prevažnej miere v rozpočtovej organizácii Ministerstvo. 

              Použitie prostriedkov vyčlenených v štátnom rozpočte formou rezerv
V roku 2010 mala kapitola k dispozícií na použitie aj finančné prostriedky z rezervy predsedu vlády Slovenskej republiky. Tieto finančné prostriedky v sume 330 000 € boli určené pre HaZZ na nákup pohonných hmôt na zabezpečenie akcieschopnosti hasičských jednotiek pri záchranných a likvidačných prácach v súvislosti s požiarmi a mimoriadnymi udalosťami. 

          Výdavky  z mimorozpočtových zdrojov v zmysle § 23 zákona o rozpočtových pravidlách  
  V súlade s § 23 ods.1 zákona o rozpočtových pravidlách využili rozpočtové organizácie  pri financovaní výdavkov možnosť  prekročiť limit výdavkov o prostriedky získané z mimorozpočtových zdrojov.
Celkové výdavky z týchto zdrojov boli čerpané v  sume 32 657 465 €, v tom výdavky  s kódom zdroja  72  v  sume 27 316 015 € a  s kódom zdroja 35 v sume  5 341 357 € a kódom zdroja 37 v sume 93 €.
V rámci výdavkov s kódom zdroja 72 prevažná časť výdavkov pripadá na zdroj 72c – prostriedky kryté tuzemským grantom alebo iným príjmom a predstavuje  sumu 25 930 471 €. Čerpanie týchto prostriedkov súviselo  s úhradou nákladov spojených s obstaraním technických prostriedkov potrebných pre výkon dohľadu nad bezpečnosťou a plynulosťou cestnej premávky, objasňovaním príčin nehôd v cestnej doprave, s výstavbou a vybavením koordinačných stredísk integrovaného záchranného systému v súlade § 33  zákona č. 8/2008 Z. z. o poisťovníctve a o zmene a doplnení niektorých zákonov. V hodnotenom období čerpali rozpočtové organizácie aj prostriedky získané od iných subjektov na základe darovacej zmluvy (72a) v súlade s účelom darovania v sume 212 661  €. Z prostriedkov prijatých z  poistného plnenia zo zmluvného poistenia alebo zo zákonného poistenia od poisťovní (72e)  kapitola čerpala  783 010 €, príjmy z úhrad stravy (72f) sa čerpali v sume 231 120  €, prostriedky prijaté od fyzickej osoby alebo právnickej osoby podľa osobitného predpisu (72g)  v sume 117 807 € a príjmy získané  od úradov práce, sociálnych vecí a rodiny (72h) sa čerpali v sume 40 947  €. 
	Na čerpaní  výdavkov  zdroja 72 z hľadiska ekonomickej klasifikácie sa podieľali bežné výdavky kategórie 630 – tovary a služby v sume 2 524 919  €, a to najmä na:
•	pracovné odevy a obuv v sume 607 908 € pre HaZZ, a to zo zdrojov, ktoré rozpočtové organizácie získali darovaním na  základe  darovacej  zmluvy  a  z  prostriedkov  získaných  od  poisťovní na základe zákona  č. 8/2008 Z. z. o poisťovníctve a o zmene a doplnení niektorých zákonov,
•	zabezpečenie špeciálneho materiálu a to výstrojného, výzbrojného pre potreby požiarnej ochrany a príslušníkov polície v sume 220 710 €, 
•	na nákup potravín v sume 215 968 €,
•	 opravy dopravných prostriedkov  v sume 879 055 €, z ktorých 87,27% (767 189 €) sa financovalo z prostriedkov získaných zo zmluvného a základného zákonného poistenia motorových vozidiel kapitoly,  
•	na služby (pol. 637) v sume 300 284 €, predovšetkým školenia, kurzy a semináre, konkurzy a súťaže a všeobecné služby. Z organizačného hľadiska boli použité predovšetkým v KR PZ a KR HaZZ. 
Čerpanie kapitálových výdavkov z mimorozpočtového zdroja  72 dosiahlo sumu 24 776 151 €, z toho na zdroj 72c pripadá suma 24 702 652 €, ktoré kapitola použila  najmä na nákup špeciálnych automobilov v sume 23 083 720 € a nákup strojov, prístrojov, zariadení, techniky a náradia v sume 706 441  € pre rozpočtové organizácie HaZZ. 	
Z výdavkov financovaných z iných zdrojov zo zahraničia 35  v sume  5 341 357 € sa realizovali aktivity najmä  rozpočtovej organizácie Ministerstvo v rámci projektov Európskej únie, a to Európskeho fondu pre utečencov, Európskeho fondu pre návrat, Európskeho fondu pre integráciu príslušníkov tretích krajín  a Fondu na spolufinancovanie zahraničnej pomoci. V rámci bežných výdavkov bola vyčerpaná suma 4 190 677 €, z toho   v kategórii 640 – bežné transfery 2 108 058 € a v kategórii 630 – tovary a služby 1 757 720 €. Z kapitálových prostriedkov bolo použitých 1 150 680 €, najmä za nákup  osobných automobilov pre úrad hraničnej a cudzineckej polície MV SR v sume 308 600 €, policajných informačných systémov 453 986 €, špeciálnych prístrojov 232 200 €  a za nákup   prístrojov  na detekčný systém kontroly osôb  97 911 €.                    
                                                
1.3.2.	   Výdavky kapitoly podľa funkčnej klasifikácie  
              Prehľad o celkových výdavkoch kapitoly podľa ekonomickej a funkčnej klasifikácie za rok 2010 je uvedený v  tabuľke č. 2. Hodnotenie ich čerpania je uvedené v mernej jednotke €, preto voči tabuľkám (v tis. €) môže byť určitý číselný rozdiel. 
              Z  hľadiska funkčnej klasifikácie sa na celkových výdavkoch podieľali najmä oddiely 03 – verejný poriadok a bezpečnosť a  01 – všeobecné verejné služby.
              Z hľadiska tried najvyšší podiel na čerpaní celkových výdavkov predstavovali triedy 03.1.0 – Policajné služby, 03.2.0 – Ochrana pred požiarmi, 03.6.0 – Verejný poriadok a bezpečnosť inde neklasifikované,  01.1.1 – Výdavky verejnej správy a 01.8.0 – Transfery všeobecnej povahy medzi rôznymi úrovňami verejnej správy.   Podrobnejšie hodnotenie výdavkov uvedených tried z vecného hľadiska je uvedené aj v časti 1.3.1. Výdavky kapitoly podľa ekonomickej klasifikácie  a  1.3.3. Vyhodnotenie plnenia výdavkov podľa programovej štruktúry.    
03.1.0 – Policajné služby  
              Trieda funkčnej klasifikácie Policajné služby obsahuje výdavky na zabezpečenie úloh KR PZ  a špecializovaných policajných činností (kriminálna, finančná, poriadková, cudzinecká, hraničná polícia, služby ochrany objektov a pod.). Jej súčasťou sú i  všetky servisné služby zabezpečujúce riadny chod uvedených policajných činností. 
   V rámci triedy 03.1.0  sa na čerpaní celkových výdavkov podieľali rozpočtové výdavky v sume 679 073 861 € (100,0 %), v rámci nich bežné výdavky v sume 623 715 834  € a  kapitálové výdavky v sume 55 358 027 €. 
   Na čerpaní rozpočtových bežných výdavkov sa podieľali najmä mzdové prostriedky  332 762 849 €, s tým súvisiace odvody do poisťovní 109 789 951 € a výdavky na tovary a služby v sume 171 716 119 €.
V rámci  tovarov a služieb boli výdavky čerpané najmä na úhrady prevádzkových výdavkov, napr. platby za energie ( 12 882 863 € ), pohonné hmoty,  opravy a údržbu motorových vozidiel ( 22 049 337 € ). Okrem toho boli v rámci tejto kategórie uhrádzané výdavky za stravné (11 129 070 € ), za vypracovanie znaleckých posudkov ( 15 985 063 €)  a za výstroj a výzbroj policajtov ( 5 597 937 € ). Na čerpaní sa výrazne podieľali aj výdavky na zabezpečenie správnych agend súvisiacich s vydávaním osobných dokladov (9 042 293 €) a tabuliek s evidenčnými číslami motorových vozidiel ( 5 965 192 € ).
	Kapitálové výdavky boli čerpané v celkovej sume  55 358 028 € (100,0 %), z toho finančné prostriedky presunuté z roku  2008 a 2009 v sume 50 650 438 €, v rámci spolufinancovania bolo vyčerpaných 428 923 € a rozpočtové prostriedky  roku 2010 sa čerpali v sume 4 278 667 €.  
              Finančné prostriedky v kategórii 710 – Obstarávanie kapitálových aktív v sume 55 350 528 €  boli použité  najmä  na   nákup  výpočtovej techniky  ( hardvér  a softvér)  v sume  40 148 641 €, investičnú  výstavbu  
v  sume  9 359 247 € (z toho na realizáciu  stavieb a ich technické zhodnotenie  6 930 263 €,   výkup budov  1 629 532 €, výkup  pozemkov  675 643 € a  zhotovenie   projektovej   dokumentácie  v sume 123 810 €), ďalej na  nákup automobilovej  techniky  3 307 379 € a špeciálnych strojov, prístrojov a zariadení v sume  1 357 166 €.    
Okrem rozpočtovaných výdavkov sa na čerpaní výdavkov oddielu podieľali prostriedky z mimorozpočtových zdrojov v sume 6 254 927 € (najmä v kóde zdroja 35 – iné zdroje zo zahraničia), predovšetkým v rámci bežných výdavkov. 
03.2.0 – Ochrana pred požiarmi   
      	V rámci tejto triedy bolo zabezpečované financovanie činnosti a úloh zložiek HaZZ v súvislosti s protipožiarnou prevenciou, likvidáciou požiarov, činnosťami pri  poskytovaní pomoci v prípadoch ohrozenia života a zdravia osôb, majetku, životného prostredia, plnením úloh štátneho požiarneho dozoru a HZS  v horských oblastiach a pri mimoriadnych udalostiach a pod. 
             Celkové výdavky boli čerpané  v sume 132 702 221 €,  z toho rozpočtové 107 032 286 € (100,0 %). V rámci bežných výdavkov to boli najmä kategórie mzdy, platy, služobné príjmy a ostatné osobné vyrovnania 59 442 708 €, poistné a príspevok do poisťovní 18 650 352 € a tovary a služby 13 433 726 €. Kapitálové rozpočtové výdavky boli čerpané sumou 12 532 048, najmä na nákup špeciálnych automobilov a rekonštrukciu a modernizáciu hasičských staníc. Z mimorozpočtových prostriedkov bolo vyčerpaných 25 669 935 €, predovšetkým v rámci kapitálových výdavkov na nákup špeciálnych automobilov.    
03.6.0 – Verejný poriadok a bezpečnosť inde neklasifikované     
   V rámci tejto triedy boli zabezpečované výdavky súvisiace s úlohami centrálneho riadenia, koordinácie, usmerňovania a výkonu bezpečnostného úseku MV SR, ako aj činnosti a služby na zabezpečenie úloh stredných odborných škôl PZ a  Železničnej polície.
    Na čerpaní  celkových  výdavkov  v sume 80 629 397 € sa  podieľali  rozpočtové  výdavky  80 508 942 € ( 100,0 % ), z toho bežné výdavky 61 774 816 € a  kapitálové výdavky v sume 18 734 126 €. Okrem toho boli čerpané aj  prostriedky z mimorozpočtových zdrojov  v sume 120 455 €. 
   Na čerpaní rozpočtových bežných výdavkov sa najväčšou mierou podieľali výdavky na mzdy, platy, služobné príjmy a ostatné osobné vyrovnania v sume 39 563 413 €, s tým súvisiace odvody do poisťovní v sume 13 265 248 € a výdavky v rámci kategórie tovary a služby v sume 6 302 145 €. 
Okrem rozpočtovaných výdavkov sa na čerpaní bežných výdavkov podieľali aj prostriedky z mimorozpočtových zdrojov 120 455 €, najmä v rámci zdroja 35 – iné zdroje zo zahraničia.   
	Kapitálové výdavky boli čerpané  len z rozpočtových výdavkov v celkovej sume 18 734 126 €  (100,0 %), v prevažnej miere z prostriedkov EÚ, a to najmä na nákup softvéru a výpočtovej techniky. 

  01.1.1 – Výdavky  verejnej  správy 
              V rámci uvedenej triedy boli finančné prostriedky použité na plnenie úloh a prevádzku obvodných úradov, krajských stavebných úradov a Slovenskej stavebnej inšpekcie.   
Celkové výdavky boli čerpané sumou 55 983 171  €, z toho rozpočtované 55 928 701 € (99,8 %). V rámci nich to boli najmä bežné výdavky 55 025 610 €, na čerpaní ktorých sa podieľali najmä kategória mzdy, platy, služobné príjmy a ostatné osobné vyrovnania 26 279 823  €,  bežné transfery 10 307 552 €  a  tovary a služby 9 125 447 €. Kapitálové výdavky boli čerpané sumou 903 091 € (100,0 %).  Prevažná časť (751 484 €) bola vynaložená  najmä v súvislosti s  rekonštrukciou,  modernizáciou a technickým zhodnotením budov obvodných úradov  v Topoľčanoch, Galante, Považskej Bystrici a Veľkom Krtíši. 
Z mimorozpočtových zdrojov (kód 72)  bola čerpaná suma 54 470 €, a to najmä v kategórii 630 – tovary a služby za školenia realizované úradmi práce a náhradu poistných udalostí. 
01.6.0 – Všeobecné verejné služby inde neklasifikované 
V uvedenej triede  sa financovali výdavky v súvislosti s prípravou a konaním volieb do Národnej rady Slovenskej republiky, referenda a volieb do orgánov samosprávy miest a obcí v celkovej sume 18 344 800 € (99,8 %). Prevažnú časť z nej tvorili bežné výdavky (18 299 453 €), a to najmä bežné transfery obciam v sume 11 139 335 €. V rámci kapitálových výdavkov sa vynaložila suma 45 347 € za nákup reprografickej techniky. 
	Ďalšie prostriedky tejto triedy boli použité na financovanie výdavkov útvaru ministerstva  – sekcie verejnej správy. Z upraveného rozpočtu bežných výdavkov v sume 3 352 892  € sa vyčerpalo 3 352 891 € rozpočtovaných výdavkov (100,0  %).     
01.8.0 – Transfery všeobecnej povahy medzi rôznymi úrovňami verejnej správy.  
	V uvedenej  triede dosiahlo čerpanie rozpočtových výdavkov sumu 15 992 089 € (99,9 %). V rámci bežných transferov v sume 14 655 025 € bola prevažná časť (13 560 183 €)  poskytnutá obciam a mestám ako náhrady škôd  spôsobených  povodňami  v roku 2010, ako aj financovanie projektov prevencie kriminality. Kapitálové transfery boli čerpané sumou 1 337 064 €, a to na budovanie kamerových systémov prevencie kriminality (679 200 €), odstraňovanie následkov škôd zosuvu pôdy (Dolný Kubín) v sume 266 000 €, ako aj následkov škôd povodní.
 1.3.3.    Vyhodnotenie plnenia výdavkov podľa programovej štruktúry    
             Pre rok 2010 bola schválená programová štruktúra, ktorá obsahovala 
3 rezortné programy
04A - Záchranné zložky,
06V - Ochrana verejného poriadku a bezpečnosti,
08C - Verejná správa,
a 6 podprogramov medzirezortných programov  s účasťou, resp. gestorstvom MV SR 

00201      -   MV SR – Civilné núdzové plánovanie v SR,
05T03      -   Oficiálna humanitárna pomoc Slovenskej republiky do zahraničia,
06H03     -   Hospodárska mobilizácia MV SR,
09702     -    MV SR - Príspevky SR do medzinárodných organizácií,
06G0V01 -   Stimulovanie a skvalitňovanie vzdelávania,
0A908      -   Elektronizácia verejnej správy a rozvoj elektronických služieb na centrálnej úrovni MF SR – MV SR.

Program  04A -  ZÁCHRANNÉ  ZLOŽKY
 	Zámerom programu je finančne zabezpečiť  výdavky na efektívnu ochranu života, zdravia  a majetku občanov  pred požiarmi a účinkami živelných pohrôm. Hlavným cieľom programu je dosiahnuť do roku 2012 pri 90 % zásahov čas dojazdu záchranných zložiek HaZZ  na miesto zásahu do 20 minút.  Čas dojazdu na miesto zásahu do 20 minúť bol dosiahnutý pri 87% zásahov (plán na rok 2010 – 85 %), čo znamená plnenie cieľa programu na 102,4%. V hodnotenom období bolo pri zásahoch príslušníkov HaZZ (požiare, technické zásahy, vrátane dopravných nehôd a ekologických zásahov) zachránených 15 024 osôb, z toho pri technických zásahoch, najmä pri dopravných nehodách 10 468 osôb, pri požiaroch 799 osôb, pri ostatných technických zásahoch 3 517 osôb, pri ekologických zásahoch 240 osôb.  Likvidované boli následky požiarov, havárií a prírodných katastrof pri 335 mimoriadnych udalostiach veľkého rozsahu. 
Na realizáciu zámeru programu a jeho cieľov na rok 2010 boli schválené výdavky v  sume 
90 338 891  €, a to na bežné výdavky. V priebehu sledovaného obdobia bol  rozpočet  výdavkov upravený  na sumu  108 404 600 €,  v  tom bežné  výdavky  na 94 506 387 €  a  kapitálové  výdavky  na 13 898 213 €. Ku koncu roka  boli čerpané  výdavky v úhrnnej sume 134 067 949 €, v tom rozpočtové výdavky 108 398 013 €  (99,99 %) a   mimorozpočtové zdroje  25 669 935 €. Z rozpočtových výdavkov tvoria bežné výdavky  87,1 % a boli čerpané sumou 94 500 238 €  (99,99 %) a  kapitálové výdavky  sumou 13 897 775 € (100,0 %).
V rámci programu sú výdavky rozčlenené na požiarnu ochranu obyvateľstva zložkami HaZZ, riadiacu a kontrolnú činnosť HaZZ a činnosť HZS a  tvoria 3  podprogramy.
Podprogram 04A02 - Ochrana pred požiarmi 
Na výdavky súvisiace s ochranou života a zdravia osôb pri požiaroch, pri  iných mimoriadnych udalostiach, na špeciálnu záchranársku činnosť, na odbornú prípravu a výcvik hasičov, expertíznu činnosť v oblasti ochrany pred požiarmi, vykonávané krajskými riaditeľstvami HaZZ, strednou školou požiarnej ochrany, požiarno-technickým a expertíznym ústavom, záchrannými brigádami HaZZ boli schválené výdavky v sume 83 959 004 €, upravené na 101 244 851 € a čerpané v sume 101 239 793  € (100,00 %). Sú nosným článkom realizujúcim hlavný zámer a cieľ programu.

Podprogram 04A03 - HZS
Na činnosť HZS boli schválené výdavky v sume 2 755 868 €, upravené v priebehu sledovaného obdobia na  3 017 018 € a čerpané sumou 3 017 005 € (100,0 %). Príslušníci HZS – záchranári v hodnotenom období vykonali pohotovostné služby  v  počte  8 625  osobodní  v  nasledovných oblastných strediskách: Vysoké Tatry  2 611 osobodní, Nízke Tatry 2 397 osobodní, Západné Tatry 840 osobodní, Malá Fatra 608 osobodní, Veľká Fatra 1 095 osobodní a Slovenský raj 1 074 osobodní. V rámci pohotovostných služieb na pracovisku boli podľa potrieb jednotlivých oblastných stredísk zabezpečené služby na dispečingoch, pohotovostný vodič, vedúci záchrannej akcie, záchranári a záchranár – psovod s lavínovým psom. 
Podprogram 04A05 - Riadiaca a kontrolná činnosť HaZZ
Cieľom podprogramu je efektívne zabezpečovať činnosť HaZZ. Na plnenie uvedeného cieľa boli schválené  výdavky v sume 3 624 019 €, upravené v priebehu sledovaného obdobia na  4 142 732 € a  čerpané  v sume 4 141 216 € (99,96 %). Riadenie čerpania výdavkov bolo smerované v roku 2010 predovšetkým  na zabezpečenie úhrad obligatórnych výdavkov určených príslušnými predpismi,  bežnej prevádzky činností jednotlivých zložiek HaZZ, na ktoré mali podstatný vplyv rozsiahle záchranné akcie pri vykonávaní zabezpečovacích a záchranných prác pri povodniach. 

Program 06V –  OCHRANA VEREJNÉHO PORIADKU A BEZPEČNOSTI 
	
   V rámci programu sú rozpočtované výdavky na zabezpečenie plnenia úloh   samostatných útvarov a sekcií MV SR (okrem sekcie verejnej správy), organizačných zložiek prezídia PZ, KR PZ  vrátane riaditeľstiev Hraničnej a cudzineckej polície KR PZ, Migračného úradu MV SR, stredných odborných škôl PZ, Akadémie PZ, Železničnej polície a  príspevkových organizácií pôsobiacich v oblasti rekreačnej a zdravotnej starostlivosti. 
   Program je zameraný na oblasť zabezpečenia verejného poriadku a zvyšovania bezpečnosti občanov  so zámerom obmedzenia dopadu kriminality na občanov SR. 
   Finančné prostriedky programu boli na rok 2010 schválené v sume 674 023 188 € t. j. o 10,1 % (75 379 029 €) nižšie ako v roku 2009. Bežné výdavky boli v roku 2010 rozpísané v sume 656 759 310 € a kapitálové výdavky v sume 17 263 878 €, čo je v porovnaní s rozpisom kapitálových výdavkov v roku 2009 menej o 83,1%.  V  priebehu roka  bol rozpočet upravený na základe rozpočtových opatrení na sumu 768 949 275 €, z toho bežné výdavky na 704 859 230 € a kapitálové výdavky na  64 090 045 € .  
	K 31. 12. 2010 boli celkové výdavky v rámci programu čerpané v sume 775 625 998  €, v tom rozpočtové  768 723 503 € (99,97 %) a mimorozpočtové prostriedky v sume 6 902 495 €. Najvyššie čerpanie rozpočtových výdavkov v rámci daného programu je u KR PZ (57,0 %) a u rozpočtovej organizácii Ministerstvo (37,0 % ).
V rámci programu Ochrana verejného poriadku a bezpečnosti sú rozpočtované výdavky na nasledovné podprogramy:	
Podprogram 06V01 – Riadiaca, metodická a kontrolná činnosť prezídia PZ  obsahuje  výdavky na zabezpečenie plnenia úloh Prezídia PZ na úseku riadenia a metodického usmerňovania služieb PZ v riadiacej pôsobnosti prezidenta PZ.  Upravený  rozpočet 21 589 138 € bol čerpaný sumou 21 592 747 € (100,02%).  

V podprograme 06V02 – Boj s organizovaným zločinom a boj proti korupcii sa rozpočtujú výdavky  pre útvary prezídia PZ ( najmä pre úrad boja proti organizovanej kriminalite PPZ a úrad boja proti korupcii PPZ) so zameraním na priamy výkon boja s jednotlivými formami organizovanej trestnej činnosti s cieľom rozkladať zločinecké skupiny a objasňovať korupčné trestné činy. Výdavky  tohto podprogramu boli z upraveného rozpočtu 33 388 534 € čerpané v sume 33 382 282 € ( 99,98%). 

V podprograme 06V03 – Ochrana verejného poriadku, bezpečnosti osôb a majetku, boj proti                                       kriminalite  sa rozpočtujú výdavky pre KR PZ, ktoré plnia úlohy v oblasti zabezpečenia verejného poriadku a zvyšovania bezpečnosti občanov so zámerom obmedzenia dopadu kriminality na občanov SR. Upravený rozpočet 414 062 466 € bol čerpaný sumou 414 004 216 € (99,99 %), čo predstavuje z celkového čerpania hodnoteného programu 53,9%.

Podprogram  06V04 – Ochrana štátnej hranice je zameraný na zabezpečenie ochrany štátnej hranice SR a cudzineckého režimu a obsahuje výdavky na plnenie úloh služby hraničnej polície a služby cudzineckej polície PZ.  Súčasťou podprogramu sú rozpočtované výdavky aj na zabezpečenie činnosti útvaru policajného zaistenia pre cudzincov v Medveďove (KR PZ Trnava), v Sečovciach (KR PZ Košice) a Riaditeľstva hraničnej polície Sobrance úradu hraničnej a cudzineckej polície MV SR. Upravený rozpočet vo výške 46 529 331 € bol čerpaný  sumou 46 516 621 €  (99,97%).

V podprograme 06V05 – Centrálna podpora činnosti PZ  sa rozpočtujú výdavky na centrálne zabezpečované a centrálne hradené výdavky, ktoré majú prierezový celorezortný charakter. Ide najmä o výdavky na nákup jednotného výstroja a jednotnej výzbroje pre príslušníkov PZ, na výstavbu rádiokomunikačnej siete štátnej správy SITNO, na informatiku a telekomunikácie, na nákup automobilovej techniky a na zabezpečenie výkonu kriminalisticko-expertíznej činnosti, na zabezpečenie tabuliek s evidenčným číslom a osobné doklady Európskeho formátu. V rámci daného podprogramu boli zo strany MF SR výdavky  na zabezpečenie výstavby rádiokomunikačnej siete štátnej správy SITNO (06V0504)a vydávania osobných dokladov (06V0508) stanovené ako záväzné ukazovatele.  Upravený rozpočet 135 380 228 €  bol  čerpaný  sumou 135 350 974 € ( 99,98 % ).                           Podprogram  06V0B  –  Azylová politika  zahŕňa výdavky na zabezpečenie realizácie migračnej politiky a azylovej procedúry v súlade so štandardami Európskej únie. Podstatnú časť vecných výdavkov predstavujú náklady na prevádzku záchytných a pobytových táborov, ako aj zabezpečenie stravy, ošatenia a zdravotnej starostlivosti migrantov v nich umiestnených.  Za plnenie úloh azylovej politiky  je  zodpovedný  Migračný úrad MV SR, ktorý ich rozpočtovo zabezpečuje.  Z  upraveného rozpočtu  3 171 386 € sa vyčerpalo 3 169 410 € (99,94 %). V roku 2010 bolo evidovaných 541 žiadateľov o udelenie azylu, z ktorých splnilo predpoklady na udelenie azylu 15 žiadateľov o azyl a 55 cudzincov, ktorým bola poskytnutá doplnková ochrana. Oproti roku 2009 bol pokles žiadateľov o azyl o 281 žiadateľov, čo sa prejavilo aj v čerpaní výdavkov, ktoré sú v roku 2010 nižšie o 677 359 €.

V rámci podprogramu  06V0D  –  Starostlivosť o ľudské zdroje sú rozpočtované výdavky na plnenie úloh v oblasti zdravotnej, sociálnej a športovej starostlivosti, vysokoškolského a stredoškolského vzdelávania. V rámci daného podprogramu bol  zo strany MF SR stanovený záväzný ukazovateľ na sociálne zabezpečenie, ktorého cieľom je poskytovanie dávok výsluhového a dôchodkového zabezpečenia, prídavkov k dôchodkom a výsluhových príspevkov (06V0D01). Plnenie úloh daného podprogramu sú zabezpečované sekciou riadenia ľudských zdrojov ministerstva, Akadémiou PZ, strednými odbornými školami PZ a Strediskom štátnej športovej reprezentácie MV SR. Čerpanie upraveného rozpočtu 28 698 523 € dosiahlo  28 601 231 € (99,7 % ).

Podprogram  06V0E  – Projekty Európskej únie  obsahuje prostriedky schválené projektami  Európskej únie, ktorými sa zabezpečujú primerané podmienky prijímania a spravodlivého konania o udelenie azylu pre žiadateľov, integráciu osôb, ktoré získali na území SR niektorú z foriem medzinárodnej ochrany a ktorých pobyt na území SR má dlhodobý alebo stály charakter  v súlade s uplatňovaním noriem Európskeho spoločenstva.  Upravený rozpočet 2 120 816 € bol čerpaný  sumou 2 120 816 € (100 % ).

V podprograme 06V0F – Ochrana a preprava určených osôb sú rozpočtované prostriedky na zabezpečenie a výkon ochrany ústavných činiteľov a určených osôb v ich úradoch, na pracovných cestách, oficiálnych návštevách, rokovaniach a účasti na kultúrnych, športových a iných spoločenských podujatiach na území Slovenskej republiky a v zahraničí. Výdavky v danom podprograme sú rozpočtované v Úrade pre ochranu ústavných činiteľov a diplomatických misií MV SR  a Leteckom útvare MV SR. Upravený rozpočet   19 966 930 € bol čerpaný sumou 19 966 212 € ( 100% ).

Podprogram  06V0G  – Riadiaca a kontrolná činnosť MV SR obsahuje výdavky pre aktívnu realizáciu činnosti ústredného orgánu štátnej správy, vrátane riadenia a usmerňovania v ekonomickej oblasti s cieľom zabezpečiť  úhrady obligatórnych výdavkov, bežnej prevádzky a činnosti jednotlivých organizačných zložiek pri dodržaní zásad  hospodárnosti  a  efektívnosti.  Upravený   rozpočet  39 491 373 €  bol  čerpaný  sumou   39 468 528 €  (99,9 %).	
V podprograme  06V0H  –  Bezpečnosť dopravy sú rozpočtované prostriedky na zabezpečenie úloh v oblasti bezpečnosti cestujúcej verejnosti, fyzických osôb a právnických osôb využívajúcich služby železničnej dopravy. Gestorom tohto podprogramu je GR ŽP.   Z  upraveného  rozpočtu 24 550 550 € bolo vyčerpaných 24 550 467 € (100 % ).

Program 08C –  VEREJNÁ  SPRÁVA

V rámci programu verejná správa sa realizujú výdavky súvisiace s plnením úloh na úseku archívnictva,  sekcie verejnej správy ako útvaru rozpočtovej organizácie Ministerstvo, obvodných úradov a volieb. 
Na finančné zabezpečenie vecných úloh boli pre program schválené finančné prostriedky (bežné výdavky) v sume 73 803 159 €, z toho účelové prostriedky na voľby 16 081 815 €. V priebehu roka bol rozpočet celkových výdavkov zvýšený na 102 533 408,60 €. Podstatnú časť predstavovali prostriedky určené na povodňové záchranné práce a náhrady škôd spôsobených povodňami v roku 2010 podľa  uznesení  vlády SR  č. 552 a  č. 834  v sume 13 952 048 € resp. prostriedky na vykonanie referenda v mesiaci septembri 2010 v sume 5 964 000 €.  Ďalšie prostriedky boli navýšené na výplaty odstupného a odchodného prednostom obvodných úradov a v závere roka aj zamestnancom obvodných úradov v nadväznosti na určené zníženie počtu zamestnancov v rozpočte kapitoly na rok 2011,  valorizáciu miezd a vykrytie nevyhnutných prevádzkových potrieb v rámci bežných výdavkov. V úpravách  rozpočtu sa premietla aj delimitácia organizácií Ministerstva výstavby a regionálneho rozvoja SR, zrušeného k 1. 7. 2010 (krajské stavebné úrady, Slovenská stavebná inšpekcia, Inštitút urbanizmu a územného plánovania) do pôsobnosti MV SR resp. rozpočtové opatrenie v súvislosti s následným  začlenením  uvedených  organizácií  do Ministerstva dopravy, výstavby a regionálneho rozvoja SR k 1. 11. 2010. 
Rozpočtované výdavky  (kód zdroja 111, 1319)  dosiahli  k  31. 12. 2010  sumu 102 396 286 €  (99,9 %),   v  tom bežné 100 597 961  (99,9 %)  a   kapitálové 1 798 325 € (100,0 %). Čerpanie výdavkov podľa jednotlivých kategórií bolo vcelku vyrovnané, pričom tieto boli vynaložené (s výnimkou kategórie 610 – mzdy, platy, služobné príjmy a ostatné osobné vyrovnania a 620 – poistné a príspevok do poisťovní ) prakticky do úrovne upraveného rozpočtu. 
Čerpanie rozpočtu v jednotlivých podprogramoch bolo nasledovné: 
Podprogram 08C01 – Archívy zabezpečuje financovanie prevádzkových potrieb štátnych archívov na Slovensku. Z vecného hľadiska sa v sledovanom období na tomto úseku realizovali úlohy  digitalizácie archívnych dokumentov v Slovenskom národnom archíve (v rámci medzinárodného projektu ICARus), Štátnom ústrednom banskom archíve, Štátnom archíve v Levoči a Banskej Bystrici a pokračovalo sa aj v evidovaní a sprístupňovaní archívnych fondov Slovenskej republiky verejnosti. Pri porovnaní schváleného rozpočtu roku 2009 a 2010 možno konštatovať výrazné zníženie rozpočtovaných prostriedkov   kategórie 630 – tovary a služby 
o 695 640 €  (o 23 %). V roku 2010 sa preto v rámci údržby budov vykonali len najnutnejšie opravy, pričom závažným problémom zostáva naďalej odstránenie havarijných stavov objektov viacerých archívov. 
Upravený rozpočet výdavkov 7 571 294 € bol čerpaný sumou 7 571 901 €, t. j. na 100,0 %.
Podprogram 08C02 – Riadiaca a kontrolná činnosť verejnej správy obsahuje prostriedky na financovanie niektorých prevádzkových výdavkov  sekcie verejnej správy, údržby štátnych hraníc, na príspevky  občianskym združeniam, financovanie tvorby databázy vojnových hrobov a pod. Napriek úsporným opatreniam prešli do roku 2011 záväzky v sume  147 335,73 € za práce pri údržbe slovensko - poľskej štátnej hranice. Upravený rozpočet výdavkov 4 411 298 € bol čerpaný sumou 4 411 297 € (100,0 %).
Podprogram 08C03 – Obvodné úrady zabezpečuje prostriedky predovšetkým na financovanie prevádzky uvedených rozpočtových organizácií. V  rámci možností, daných rozpočtovými zdrojmi, pokračovalo sa  v roku 2010  aj  v  budovaní  systému  Jednotných  kontaktných   miest s cieľom zabezpečiť zlepšenie služieb občanom, ktorí si môžu na jednom mieste vybaviť dokumenty pre výkon živnostenskej činnosti. Značnú časť výdavkov obvodných úradov kategórie 630 – tovary a služby predstavujú výdavky v súvislosti so správou majetku štátu, ako aj výdavky s nakladaním prebytočného majetku štátu. Najväčší podiel pripadá na Obvodný úrad Bratislava, ktorý ako jediný spravuje majetok v zahraničí prepadnutý v prospech štátu. Rozpočtované prostriedky tohto podprogramu 69 031 803 € boli čerpané  sumou 68 926 175 € (99,8 %). Závažný problém predstavuje naďalej aj súdne rozhodnutie o povinnosti úhrady prehratého sporu Obvodného úradu Košice za záväzky z minulých období  v sume  22 507 567 €, pričom istina predstavuje 7 302 662,15 €, zvyšok sú úroky z omeškania.         
V podprograme 08C05 – Voľby boli vyčlenené účelové prostriedky na financovanie prípravy a realizácie volieb do Národnej rady Slovenskej republiky, referenda a volieb do orgánov samosprávy miest a obcí.  Z upraveného rozpočtu v sume 18 376 901 € bolo vyčerpaných 18 344 800 € (99,8 %).
Podprogram 08C06 – Stavebné úrady delimitovaný z Ministerstva výstavby a regionálneho rozvoja  SR zrušeného k 1. 7. 2010 finančne vykrýval potreby krajských stavebných úradov, Slovenskej stavebnej inšpekcie  a  Inštitútu  urbanizmu  a  územného  plánovania.  Upravený rozpočet výdavkov týchto organizácií k 31. 12. 2010  v sume 3 142 113 € bol vyčerpaný v plnom rozsahu.          
         MEDZIREZORTNÉ PROGRAMY A PODPROGRAMY 
              Podprogram 05T03 – Oficiálna humanitárna pomoc Slovenskej republiky do zahraničia 
 	V rámci podprogramu boli rozpočtované finančné prostriedky na zabezpečenie operatívneho poskytovania časovo neohraničenej oficiálnej humanitárnej pomoci SR do zahraničia v sume 77 504  €, len na bežné výdavky v kategórii tovary a služby.
              Finančné prostriedky boli  čerpané  v  sume  106 470€,  z toho  rozpočtové  77 358 €  (99,8 %). V rámci podprogramu boli hradené výdavky najmä na nákup špeciálneho materiálu v sume 30 272 € (ľahkých malopriestorových stanov, fólie na balenie humanitárneho materiálu do zahraničia, príslušenstvo ku kalovým čerpadlám, nepremokavé plachty veľkých rozmerov na zakrytie budov a iné). Výdavky na  prepravné a nájom dopravných prostriedkov dosiahli 44 349 €, a to v súvislosti s prevozom humanitárnej pomoci do Albánska, Chile, Tadžikistanu, Haiti 1. a 2. etapa a Maďarska, Ukrajiny, Pakistanu a Afganistanu – povodne. Preprava humanitárnej pomoci do Chile bola v sume 3 245 € (50 %) refundovaná z európskych fondov. Preprava humanitárnej pomoci do Palestíny, Čiernej hory, Svätej Lucie, ktorá sa uskutočnila v decembri 2010 bude financovaná v roku 2011 v sume 29 778 €.
Slovenská republika prostredníctvom sekcie integrovaného záchranného systému a krízového manažmentu MV SR zrealizovala v roku 2010 celkovo poskytnutie materiálnej humanitárnej pomoci do zahraničia 12 krajinám v celkovej trhovej hodnote 1 639 620 €. 
Slovenská republika v oblasti poskytovania materiálnej humanitárnej pomoci do zahraničia dosahuje na rôznych medzinárodných fórach pozitívne hodnotenie. Problémom je však vyriešenie doplňovania zásob humanitárneho materiálu z dôvodu nedostatku finančných zdrojov. Tento trend nie je dlhodobo udržateľný nakoľko bez obnovovania zásob nebude možné efektívne pokračovať v poskytovaní materiálnej humanitárnej pomoci do zahraničia.         
Podprogram 06H03 – Hospodárska mobilizácia MV SR
            Podprogram zabezpečuje vytvorenie podmienok pre činnosť útvarov PZ, HaZZ a obvodných úradov   v čase krízových situácií.	Na rok 2010 bol schválený rozpočet v sume 58 113 € len v rámci bežných výdavkov (kat. 630 - tovary a služby).  Čerpanie dosiahlo 57 875  €, pričom prostriedky boli použité najmä na školenia v sume 20 912 €, opravy a údržbu 18 341 € (najmä za servisnú službu a aktualizáciu dátových modulov nového informačného systému v jednotnom systéme hospodárskej mobilizácie EPSIS v sume 15 327 € ). V rámci výdavkov na materiál (17 878 €) to bol predovšetkým nákup všeobecného materiálu v sume 10 874 € (najmä tonery, USB kľúče, CD,DVD v sume 6 756 € a kancelárske potreby v sume 909 €).  
Podprogram 09702 –Príspevky SR do medzinárodných organizácií
              Schválený rozpočet bežných transferov podprogramu v sume 253 949 € bol v priebehu roka upravený na 220 949 €.  Čerpanie prostriedkov dosiahlo  220 452 € (99,8 %) s použitím na zaplatenie príspevkov do medzinárodnej policajnej organizácie INTERPOL a organizácie IOM – medzinárodná organizácia pre migráciu.               
Podprogram 00201 – MV SR – Civilné núdzové plánovanie v SR
Prostredníctvom uvedeného medzirezortného podprogramu boli v roku 2010 finančne zabezpečené zahraničné služobné cesty súvisiace s preškolením pracovníkov v oblasti medzinárodných cvičení modulov v Bruseli, účasťou expertov na rokovaní  pracovných skupín v Madride, účasťou v plánovacom výbore pre civilnú  ochranu výboru NATO pre civilné núdzové plánovanie resp. zasadnutím  vyššieho výboru NATO pre civilné núdzové plánovanie v Baku. 
	V závere mesiaca september 2010 sa konal seminár NATO, na ktoré nadväzovalo plenárne rokovanie Skupiny pre civilnú ochranu NATO. Hlavým cieľom uvedeného seminára  bolo posilnenie civilno-vojenskej spolupráce a výmena skúseností a najlepších postupov v oblasti prevencie, ochrany obyvateľstva a riešenia následkov incidentov s použitím chemických, rádiologických a biologických látok. Súčasťou seminára bolo aj následné medzinárodné cvičenie vo výcvikovom priestore Lešť. 
Schválený  rozpočet uvedeného podprogramu v sume 20 151  €  bol v priebehu roka upravený na 18 651 €. K 31. 12. 2010 boli prostriedky čerpané  v sume 18 576 € (99,6 %).  
Podprogram 06G0V01 – Stimulovanie a skvalitňovanie vzdelávania
               V rámci schváleného rozpočtu neboli na uvedený podprogram vyčlenené finančné prostriedky. V priebehu roka bol  rozpočet  upravený   na sumu  7 095  €   a  v plnom rozsahu vyčerpaný v rámci kategórie 610 – Mzdy, platy,  služobné príjmy a ostatné osobné vyrovnania, a to jazykové vzdelávanie zamestnancov   (projekt „Angličtina v srdci Európy“).
Podprogram 0A908 – Elektronizácia verejnej správy a rozvoj elektronických služieb na centrálnej úrovni MF SR – MV SR
Na uvedený podprogram boli v  priebehu roka pridelené kapitálové  výdavky 17 871 423 €. Vyčerpané boli na modernizáciu informačných systémov a  ich implementáciu do už jestvujúcich aplikácií:
- na budovanie Informačného systému registra fyzických osôb v sume 4 110 382 €, z čoho   1 220 886 € bolo použitých na nákup softvéru a  2 889 496 € na nákup hardvéru,
- na budovanie elektronických služieb pre osvedčenie o evidencii vozidla v sume 13 761 041 €, z čoho za 12 096 105 €  bol obstaraný softvér,  za 1 576 655 €  hardvér  a licencie boli zakúpené za 88 281 €.
1.3.4.   Výdavky kapitoly na spoločné programy SR a Európskej únie 

A.	Výdavky na spoločné programy SR a EÚ zaradené do výdavkov štátneho   rozpočtu:

   štrukturálne fondy 
       V sledovanom období v rámci štrukturálnych fondov MV SR boli  použité finančné prostriedky na realizáciu projektov v celkovej sume 19 391 540,89 €, z toho 17 871 422,87 € na implementáciu dvoch projektov Operačného programu Informatizácia spoločnosti a na rekonštrukciu a modernizáciu hasičských staníc a bola prefinancovaná suma 1 365 727,94 € v rámci Regionálneho operačného programu. 
B.	 Výdavky na spoločné programy SR a EÚ nezaradené do výdavkov štátneho rozpočtu
a)	programy Európskej komisie 
       S podporou Európskej komisie (ďalej len „EK“) sa MV SR v rámci programov EK úspešne zapája do programu Predchádzanie a boj proti trestnej činnosti a v  oblasti migrácie do programov: 
-	 Tematický program zameraný na spoluprácu s tretími krajinami v oblasti migrácie a azylu
-	 Európskeho fondu pre utečencov na národnej a komunitárnej úrovni 
-	 Fondu pre vonkajšie hranice. 
Vo viac ako 65 % podaných resp. realizovaných projektov v rámci programov EK ministerstvo vystupuje ako partner projektu a nie ako samotný predkladateľ. Na tieto projekty boli použité finančné prostriedky v celkovej sume 1 472 246,65 €.
b ) Projekty všeobecného programu Solidarita a riadenie migračných tokov 
	      Výdavky na jednotlivé projekty fondov všeobecného programu Solidarita a riadenie migračných tokov predstavujú celkom sumu 4 664 065,13  €, z toho výdavky z prostriedkov EÚ boli v sume 1 888 514,43 €|, zdroje spolufinancovania v sume 1 166 016,61 € a na predfinancovanie boli použité finančné prostriedky v celkovej sume 1 609 534,09 € z  toho  735 083,03 €  zo  zdrojov  fondov z predchádzajúcich rokov a 874 451,06  € zo zdrojov ŠR. Finančné prostriedky boli použité na úhradu preddavkových platieb programových rokov 2008, 2009, 2010 a záverečných platieb programových rokov 2007 a 2008.
Jednotlivé projekty všeobecného programu Solidarita a riadenie migračných tokov boli implementované a financované podľa jednotlivých fondov  a programových rokov nasledovne:
Európsky fond pre integráciu štátnych príslušníkov tretích krajín (EIF)
	Celkové výdavky  EIF v sume 1 204 863,52 € pozostávajú z prostriedkov EÚ v rozsahu 453 100,07 €, zdrojov spolufinancovania ŠR MV SR v sume 301 215,94 € a na predfinancovanie projektov boli použité finančné prostriedky v sume 450 547,51 €, z toho  93 445,07 € zo zdrojov EIF z predchádzajúcich rokov a 357 102,44 € zo zdrojov ŠR.
V kalendárnom roku 2010 prebiehala realizácia 14 individuálnych projektov v rámci Európskeho fondu pre integráciu štátnych príslušníkov tretích krajín (10 projektov v rámci ročného programu 2009 a 4 projekty v rámci ročného programu 2010). 
Projekty boli obsahovo zamerané najmä na podporu vzdelávania a prípravy migrantov pre potreby života v hosťujúcej spoločnosti so špecifickým dôrazom na znevýhodnené skupiny, podporu vytvárania sietí na regionálnej a miestnej úrovni s cieľom výmeny skúseností a praktík v oblasti integrácie migrantov a na podporu výskumu v oblasti integračnej politiky so špecifickým zameraním na znevýhodnené skupiny.

Európsky fond pre utečencov (ERF)
V rámci ERF boli výdavky v celkovej sume 996 8753,01 €, z toho prostriedky EÚ predstavovali sumu 363 372,62 €, zdroje spolufinancovania ŠR MV SR 249 188,26 € a na predfinancovanie projektov boli použité finančné prostriedky v sume 384 192,13 €, z toho 220 114,01 € zo zdrojov ERF z predchádzajúcich rokov a 164 078,12 € zo zdrojov ŠR.	
S podporou ERF v kalendárnom roku 2010 prebiehala realizácia 15 projektov. Grantové zmluvy na individuálne projekty sú uzatvorené s mimovládnymi organizáciami poskytujúcimi služby (sociálne poradenstvo a asistencia, materiálna pomoc, právne poradenstvo, zdravotná a psychologická starostlivosť, zabezpečenie vzdelávania, tlmočenie a preklady, atď.) žiadateľom o azyl či osobám, ktoré už získali jednu z foriem medzinárodnej ochrany. 
Fond pre vonkajšie hranice (EBF) 
Celková suma 1 462 948,65 € bola použitá na financovanie 8 projektov, z toho prostriedky EÚ predstavovali sumu 732 944,22 €, zdroje spolufinancovania ŠR MV SR sumu 365 737,20 € a na predfinancovanie projektov boli použité finančné prostriedky v sume 364 267,23 €,  z toho zo zdrojov EBF z predchádzajúcich rokov 313 437,93 € a zo zdrojov ŠR 20 829,30 €. 
Národné projekty boli zamerané na nákup špeciálnej techniky, služobných dopravných prostriedkov zabezpečujúcich kontrolu vonkajšej hranice s Ukrajinou a zlepšenie výmeny informácií a komunikácie medzi colnou správou a príslušníkmi hraničnej a cudzineckej polície, vybudovanie informačného systému migrácie a medzinárodnej ochrany (MIGRA) a vývoj funkcionality pre informačný systém úradu medzinárodnej policajnej spolupráce. Implementáciou jedného individuálneho projektu bola zabezpečovaná výučbu anglického jazyka pre policajtov úradu hraničnej a cudzineckej polície MV SR. 
Európsky fond pre návrat (RF)
Na financovanie 10 projektov v rámci RF boli použité finančné prostriedky v celkovej sume 999 499,95 €, z toho prostriedky EÚ predstavovali sumu 339 097,52 €, zdroje spolufinancovania ŠR MV SR sumu 249 875,21 € a na predfinancovanie projektov boli použité finančné prostriedky v sume 410 527,22 € z toho 78 086,02 € zo zdrojov RF z predchádzajúcich rokov a 332 441,20  € zo zdrojov ŠR.
V rámci 8 individuálnych projektov boli vynaložené finančné prostriedky na zabezpečenie komplexnej sociálnej a psychologickej starostlivosti, administratívnej pomoci pre migrantov a humanizáciu prostredia zariadení s dôrazom na osoby, ktoré si vyžadujú špeciálnu starostlivosť a na zlepšenie organizácie a vykonávania dobrovoľných návratov a zabezpečenie opatrení na uspokojovanie osobitných potrieb cudzincov pred a počas realizácie ich návratu. V súvislosti s financovaním dvoch národných projektov pre úrad hraničnej a cudzineckej polície MV SR boli finančné prostriedky použité na zabezpečenie prevozu migrantov v prípade realizácie vyhostenia, na zabezpečenie stravy počas prípravy a realizácie návratovej operácie, zabezpečenie tlmočníckych a prekladateľských služieb, ako aj poskytnutie zdravotnej starostlivosti .
C.	Iné prostriedky zo zahraničia poskytnuté Slovenskej republike na základe medzinárodných zmlúv 
Na základe medzinárodných zmlúv uzavretých medzi Slovenskou republikou a inými štátmi  boli použité finančné prostriedky v celkovej sume 22 653,53 € na financovanie jedného projektu programu  Slovak Aid, ktorého  cieľom bolo zvýšenie bezpečnosti v horských oblastiach Srbska prostredníctvom posilnenia kapacít všetkých relevantých organizácií poskytujúcich HZS v Srbskej republike.

1.4.  V ý s l e d o k   r o z p o č t o v é h o   h o s p o d á r e n i a   k a p i t o l y  
                                      	                                                                                               v €
| Schválený rozpočet | Upravený Rozpočet | Skutočnosť
1 | 2 | 3 | 4
Príjmy spolu: | 63 765 000 | 61 509  826 | 94 439 440
Z toho: | | |
prijaté z rozpočtu EÚ | | | 0
Výdavky spolu: | 838 574 955 | 998 141 019 | 1 030 428 046
z toho: | | |
kryté prostriedkami z EÚ | | |
Saldo príjmov a výdavkov | -774 809 955 | -936 631 193 | -935 988 606
z toho: | | |
z prostriedkov EÚ | | |

Z tabuľkového prehľadu je zrejmé mierne zlepšenie schodku hospodárenia, ovplyvneného  prekročením príjmov kapitoly pri miernom nedočerpaní rozpočtovaných výdavkov. 
1.5. Finančné operácie
	V rozpočtových finančných výkazoch organizácie účtovali o príjmových a výdavkových finančných operáciách výlučne na  bežných účtoch mimorozpočtového hospodárenia. 

1.5.1 Príjmové finančné operácie
	Z výkazu FIN 1-04 „Rekapitulácia finančných operácií a pohybov na bežných bankových účtoch mimorozpočtových je zrejmé, že rozpočtové organizácie účtovali v  ekonomickej klasifikácii v kategórii 400 – Príjmy z transakcií s finančnými aktívami a finančnými pasívami v sume 99 268 941 €. Najviac, 97% finančných prostriedkov sa zaúčtovalo na položke 450 - Príjmy z ostatných finančných operácií  v sume 96 409 980 €. V zmysle usmernenia MF SR organizácie účtovali o prevode finančných prostriedkov  k 1. 1. 2010 na položku 453 – Zostatok prostriedkov z predchádzajúcich rokov podľa bankových účtov a dodržali kontinuitu účtovného obdobia. Prevažná časť 98,8% sú to  finančné prostriedky na tejto položke. 
	Finančné prostriedky v  sume 2 858 961  €  boli splátky pôžičiek zamestnancov zo sociálneho fondu  účtovaných na položke ekonomickej klasifikácie 411005 – Od fyzickej osoby.  Tieto príjmy sú na bankovom účte sociálneho fondu a sú od zamestnancov, ktorým boli poskytnuté finančné návratné výpomoci zo sociálneho fondu. 
Na  položke 456002 – Iné príjmové finančné operácie, okrem vkladov do základného imania v sume 1 077 786 €, účtovala len rozpočtová organizácia Ministerstvo účtovné operácie, ktoré sa týkali  DPH v rámci vnútroorganizačnej štruktúry.  Od roku 2011 zriaďovateľ prijal   také opatrenie,  aby sa účtovanie DPH  účtovalo  na položkách „2“ a „6“.     
1.5.2. Výdavkové finančné operácie
	Na základe údajov z výkazu FIN 1-04 Rekapitulácia finančných operácií a pohybov na mimorozpočtových účtoch RO – Výdavky  je možné konštatovať, že organizácie  účtovali v kategórii 800 – Výdavky z transakcií s finančnými aktívami a finančnými pasívami  v sume 5 510 196 €. Z tejto sumy bola najväčšia účtovná operácia na položke 812 001 - Návratné finančné výpomoci jednotlivcovi v sume  4 429 230  € a tiež na položke 819  v sume 1 080 966 €.  Túto položku použila rozpočtová organizácia Ministerstvo na preúčtovanie finančných prostriedkov z vnútorných organizačných jednotiek na výdavkový účet, aby bolo možné zaplatiť daňovú povinnosť vyplývajúcu z daňového priznania k DPH. Od roku 2011 bude postup účtovania DPH upravený tak, aby sa používali štandardné ekonomické podpoložky. 

1.6.	Z h o d n o t e n i e    z a m e s t n a n o s t i 
              Pre rok 2010 bol v rozpočte MV SR schválený celkový  počet 37 338 zamestnancov rozpočtových organizácií, z toho 23 039 policajtov, 4 296 hasičov, 118 príslušníkov HZS, 4 577 zamestnancov v štátnej službe a 5 308 ostatných zamestnancov.  V priebehu roka došlo k viacerým úpravám počtu zamestnancov v nadväznosti na schválený zákon o prevencii kriminality a inej protispoločenskej činnosti (o 11 osôb), ako aj v súvislosti s delimitáciou zamestnancov rozpočtových organizácií z Ministerstva výstavby a regionálneho rozvoja SR do rozpočtu MV SR resp. s ich spätnou delimitáciou do Ministerstva dopravy, výstavby a regionálneho rozvoja SR. V dôsledku uvedených úprav sa zvýšil upravený rozpočet priemerného počtu zamestnancov na 37 448  osôb, z toho 23 039 policajtov, 4 288 hasičov, 126 príslušníkov Horskej záchrannej služby,  4 678 zamestnancov   v štátnej službe a 5 317 ostatných zamestnancov.
            Skutočný priemerný počet zamestnancov k  31. 12. 2010 dosiahol 36 012 zamestnancov, čo je v porovnaní so skutočnosťou roku 2009 viac o 831 zamestnancov, ale v porovnaní s upraveným rozpočtom roku 2010 menej o 1 436 zamestnancov, z toho menej o 835 policajtov, o 104 hasičov, o 1 príslušníka HZS, o 119 zamestnancov v štátnej službe a o 377 ostatných zamestnancov.  
              Vyššie plnenie počtu zamestnancov v roku 2010 oproti roku 2009 bolo v nadväznosti na uznesenie vlády SR č. 534/2009, ktorým sa pre rok 2009 zvýšil počet systemizácie o 200 novoprijatých hasičov a 300 policajtov. Vzhľadom na to, že uznesenie vlády bolo realizované až v závere roka 2009, nebolo možné obsadiť všetky voľné funkčné miesta policajtov a hasičov v roku 2009, a preto k naplneniu týchto funkčných miest došlo v prevažnej miere až v priebehu roka 2010. Neplnenie počtu zamestnancov v roku 2010 v porovnaní s upraveným rozpočtom  bolo ovplyvnené najmä znížením limitu platových prostriedkov pre civilných zamestnancov zo strany MF SR  na rok 2011. V nadväznosti na uvedené sa v rámci znižovania počtov civilných zamestnancov MV SR neobsadzovali nielen voľné funkčné miesta, ale súčasne sa reálne ukončoval aj pracovný, resp. štátnozamestnanecký pomer.
             Rozpisovým listom MF SR bol ako záväzný ukazovateľ stanovený aj počet zamestnancov aparátu ústredného orgánu v počte 1 489, ktorý bol v priebehu roka upravený na 1 557. Skutočnosť  k  31. 12. 2010 dosiahla 1 471 zamestnancov, čo je v porovnaní s upraveným rozpočtom menej o 86,  z toho menej o 12 hasičov, o 26 štátnych zamestnancov a o 48 ostatných zamestnancov.
           1.7. Zhodnotenie výsledkov kontrol
1.7.1.  Výsledky interných a externých kontrol
           Výsledky interných kontrol
Oddelenie ekonomickej a finančnej kontroly odboru kontroly sekcie kontroly a inšpekčnej služby MV SR 
v roku 2010 vykonalo 123 následných finančných kontrol, z čoho 87 kontrol bolo ukončených záznamom a  36 kontrol bolo ukončených správou. Do konca 2010 neboli ukončené štyri kontroly, ktoré boli zahájené v roku 2010.  
Spolu boli skontrolované prostriedky štátneho rozpočtu  a štátnych účelových fondov  v sume  98 795 697,15 €. 
Vykonanými kontrolami bolo na útvaroch v pôsobnosti MV SR zistených 357 porušení všeobecne záväzných právnych predpisov a osobitných predpisov, a to o finančnej kontrole a vnútornom audite, o účtovníctve, o rozpočtových pravidlách verejnej správy, o správe majetku štátu, Zákonníka práce, o štátnej službe, o verejnom obstarávaní, o cestovných náhradách, o štátnej službe  príslušníkov PZ, Slovenskej informačnej služby, Zboru väzenskej a justičnej stráže Slovenskej republiky a Železničnej polície, o výkone práce vo verejnom záujme, o pobyte cudzincov, o sociálnom fonde, o správnom konaní, o dani z príjmov, o sociálnom poistení, o zdravotnom poistení, o zdravotnom poistení, o dani z pridanej hodnoty, o autorskom práve a právach súvisiacich s autorským právom, Občianskeho zákonníka a vyhlášky MF SR  č. 55/1994 Z. z. o spôsobe vedenia evidencie tržieb elektronickou registračnou pokladnicou.
V šestnástich kontrolách bolo zistené porušenie finančnej disciplíny v sume  69 163,27 €  s následným odvodom  verejných prostriedkov do štátneho rozpočtu, porušenie finančnej  disciplíny bez odvodu  verejných prostriedkov do štátneho rozpočtu v sume 1 636 070,31 €.
	Kontrolné zistenia oznámené orgánom činným v trestnom konaní alebo iným orgánom príslušným podľa osobitných predpisov neboli zistené.	

Výsledky externých kontrol

Ministerstvo financií SR
	    	Vládny audit zameraný  na získanie uistenia o účinnom fungovaní systému riadenia a kontroly v rámci všeobecného programu Solidarita a riadenie migračných tokov na obdobie rokov 2007-2013 na MV SR. Vládnym auditom bola zistená nedostatočná kontrola uzatvárania dohôd o vykonávaní práce, nedostatočná kontrola v oblasti odvodov, nedostatočná kontrola  podmienok stanovených v garantovej zmluve, nedostatky vykonania predbežnej finančnej kontroly po termíne stanovené v Operačnom manuáli, nedostatočná kontrola rozpočtovej položky cestovné náklady, nedostatočná kontrola výkazov práce, nedostatky v Príručke žiadateľa o grant týkajúce sa prebytočných, nejednoznačných a neprehľadných informácií.

Správa finančnej kontroly Bratislava
1.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s prostriedkami poskytnutými zo štátneho rozpočtu za obdobie za roky 2007-2009 na Obvodnom úrade v Nitre. Vládnym auditom boli zistené nedostatky v oblasti sociálneho fondu, za mesiac december  nebol zaúčtovaný  predpis tvorby  sociálneho fondu v sume 2 298,38 €.  
2.	Vládny audit zameraný na získanie uistenia o správnosti a oprávnenosti použitia finančných prostriedkov Regionálneho operačného programu a prostriedkov ŠR SR na spolufinancovanie projektu nadstavba a prístavba zariadenia protipovodňového výcviku Horné Orešany – KR HaZZ v Trnave. Pri výkone vládneho auditu neboli zistené nedostatky.
3.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami, efektívnosti a účinnosti finančného riadenia ďalších skutočností ustanovených osobitnými predpismi  a overenie zúčtovania so štátnym rozpočtom za roky 2007-2009 na KR HaZZ  v Trnave. Vykonaným vládnym auditom bolo zistené, že auditovaná osoba neviedla evidenciu dohôd, neviedla finančné prostriedky v cudzej mene vo valutovej pokladni, nezabezpečila doklad o likvidácii neupotrebiteľného majetku štátu a vykonávala  predbežnú finančnú kontrolu až v deň uskutočnenia finančnej operácie.
4.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami, efektívnosti a účinnosti finančného riadenia ďalších skutočností ustanovených osobitnými predpismi  a overenie zúčtovania so štátnym rozpočtom za roky 2007, 2008 a 2009 na KR PZ v Nitre. Vykonaným vládnym auditom bolo zistené, že došlo k nesprávnemu zaradeniu kapitálových výdavkov do bežných v sume 151,97 € a nesprávnemu  vykonávaniu predbežnej finančnej  kontroly.
5.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami, efektívnosti a účinnosti finančného riadenia ďalších skutočností ustanovených osobitnými predpismi za roky 2007, 2008 a 2009 na KR HaZZ v Bratislave. Vykonaným auditom bolo zistené, že došlo k prekročeniu preplácania práce nadčas v sume 183,42 €, ďalej nesprávne zatriedenie výdavkov podľa rozpočtovej klasifikácie, nevystavovanie cestovných príkazov, nevedenie evidencie dohôd mimo pracovného pomeru, nezúčtovanie prostriedkov sociálneho fondu, čerpanie prostriedkov na reprezentačné výdavky na základe nepreukázateľných účtovných záznamov, neúčtovanie pohľadávok voči zamestnancom, strata originálu faktúry a knihy dochádzky, nebol vypracovaný vnútorný predpis na tvorbu používania rezerv, nevysporiadanie inventarizačného rozdielu, nevykonanie dokladovej inventúry účtu časového rozlíšenia, nevykonanie dokladovej inventúry účtu 323, neúčtovanie príjmu a výdaja peňažných prostriedkov za zahraničné pracovné cesty na analytických účtoch v menách príslušných krajín, nedodržanie termínov prevodov prídelov na účet sociálneho fondu, nepreukázateľnosť účtovnej závierky, nesprávne ocenenie DHM pri zaradení do dlhodobého hmotného majetku obstaraného bezplatným prevodom, nevedenie pohľadávok štátu na podsúvahovom účte po dobu jedného roku od platnosti rozhodnutia o upustení od vymáhania, neúčtovanie o vzniknutých škodách, neuvádzanie dátumu vykonania predbežnej finančnej kontroly na likvidačných listoch faktúr, nevykonanie predbežnej finančnej kontroly na cestovných príkazoch a pri dohodách  o prácach vykonávaných mimo pracovného pomeru.
6.	Vládny audit zameraný na overovanie a hodnotenie hospodárnosti, efektívnosti, účinnosti a účelovosti pri hospodárení s prostriedkami štátneho rozpočtu za roky 2007, 2008 a 2009 na  Obvodnom úrade v Senci. Bolo zistené  porušenie finančnej disciplíny, boli použité verejné prostriedky nad rámec oprávnenia v sume 331,92 €,  z čoho podstatnú časť predstavuje odstupné vyplatené zamestnankyni v sume  4 mesačných platov, t. j. o 1 mesačný plat navyše v sume 313,68 €  nad rámec Kolektívnej zmluvy.
7.	Hlavným cieľom vládneho auditu je získanie uistenia o oprávnenosti výdavkov pre všeobecný program  Solidarita  a  riadenie  migračných  tokov  pre  obdobie  rokov  2007 - 2013   za  auditované  obdobie  od 1. 7. 2008 - 6. 12. 2010 vykonané na odbore zahraničnej pomoci MV SR. Boli zistené tieto  nedostatky : chýba podpis prítomnej osoby, ktorá bola uvedená  na zázname z otvárania obálok, nedodržanie lehoty zaslania garantovej zmluvy od jej podpisu, nedostatočné overovanie neprekrývania sa výdavkov v rámci fondu, všeobecného programu a riadenie migračných tokov resp. iných verejných zdrojov. 
8.	Vládny audit  zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami, efektívnosti a účinnosti finančného riadenia a ďalších skutočností ustanovených osobitnými predpismi za roky 2007 - 2009 na KR PZ v Bratislave. Vládnym auditom bolo zistené prekročenie platových prostriedkov policajtov v roku 2007 o 235,61 €, nesplnenie záväzného ukazovateľa príjmov o 45 953,62 €, nedodržanie zákona NR SR č. 523/2004 Z. z o rozpočtových  pravidlách verejnej správy, neskoré zúčtovanie prostriedkov sociálneho fondu za rok 2007 v sume 1 722 335 Sk (57 171,048 €), nedodržanie Prílohy  k  nariadeniu ministra vnútra SR č. 78/2005, nedodržanie prílohy č.1 zákona NR SR č. 595/2003 Z. z. o dani z príjmov - nesprávne zaradenie investičného majetku a neuvedenie údajov ako životnosť, vstupná cena, kumulované odpisy, zostatková hodnota na kartách investičného majetku.
Správa finančnej kontroly Košice
1.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami efektívnosti a účinnosti finančného riadenia a ďalších skutočností ustanovených osobitnými predpismi za roky 2007 - 2009 na HZS Vysoké Tatry. Kontrolou boli zistené porušenia zákona NR SR č. 523/2004 Z. z. o rozpočtových pravidlách verejnej správy.
2.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami efektívnosti a účinnosti finančného riadenia a ďalších skutočností ustanovených osobitnými predpismi za roky 2007 - 2009 na Strednej odbornej škole PZ v Košiciach. Kontrolou  bolo  zistené  porušenie  finančnej  disciplíny  podľa   § 31  ods.  1 písm. a)    zákona  NR  SR č. 523/2004 Z. z. o rozpočtových  pravidlách  verejnej   správy   a  zákona   č.  431/2002 Z. z o účtovníctve v znení neskorších predpisov.
3.	Vládny audit zameraný na hospodárenie s verejnými prostriedkami v nadväznosti na všeobecne záväzné právne predpisy a nakladanie s majetkom štátu za roky 2007- 2009 na Obvodnom úrade v Rožňave. Kontrolou bolo zistené porušenie finančnej disciplíny zákona NR SR č.523/2004 Z. z v sume  1 877,87 €, porušenie zákona NR SR  č.  312/2001  o  štátnej  službe, zákona NR SR  č. 502/2001 Z. z o predbežnej finančnej kontrole a vnútornom audite, porušenie zákona č. 278/1993 Z. z. o správe majetku štátu  a porušenie zákona č. 431/2002  Z. z.  o účtovníctve v znení neskorších predpisov.
4.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami efektívnosti a účinnosti finančného riadenia a ďalších skutočností ustanovených osobitnými predpismi za roky 2007- 2009 na Obvodnom úrade v Trebišove.  Kontrolou bolo zistené porušenie § 9 zákona NR SR č.502/2001 Z. z  o predbežnej finančnej kontrole a vnútornom audite, porušenie finančnej disciplíny podľa zákona č. 523/2004 Z. z o rozpočtových pravidlách verejnej   správy v znení neskorších predpisov,  porušenie zákona č. 431/2002 Z. z.  o účtovníctve v znení neskorších predpisov a porušenie zákona NR SR č. 152/1994 Z. z. o sociálnom fonde v znení neskorších predpisov. 
5.	Vládny audit  zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami efektívnosti a účinnosti finančného riadenia a ďalších skutočností ustanovených osobitnými predpismi za roky 2007- 2009 na Obvodnom úrade Spišská Nová Ves. Vládnym auditom boli zistené nedostatky týkajúce sa overovania správnosti použitia verejných prostriedkov pri využívaní služobných motorových vozidiel, kde boli  zistené nadspotreby PHM, ktoré boli nad rámec oprávnenia a nehospodárne nakladanie s verejnými prostriedkami, porušenie finančnej disciplíny podľa zákona č. 523/2004 Z. z o rozpočtových pravidlách verejnej   správy v znení neskorších predpisov,  porušenie  zákona   č.  278/1993 Z. z o správe majetku  štátu   a zákona   NR SR č. 502/2001 Z. z  o predbežnej finančnej kontrole a vnútornom audite.
6.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami efektívnosti a účinnosti finančného riadenia a ďalších skutočností ustanovených osobitnými predpismi za roky 2007- 2009 na Obvodnom úrade v Humennom. Vládnym auditom bolo zistené porušenie finančnej disciplíny § 31 ods. 1 písm. b) použitie prostriedkov nad rámec oprávnenia  v celkovej sume 4 025 € a nedodržanie limitu spotreby pohonných hmôt podľa normy v technickom preukaze.  

Správa finančnej kontroly Zvolen
1.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami efektívnosti a účinnosti finančného riadenia a ďalších skutočností ustanovených osobitnými predpismi za roky 2007- 2009 na Obvodnom úrade vo Veľkom Krtíši. Kontrolou bolo zistené porušenie § 9 zákona NR SR č. 502/2001 Z. z  o predbežnej finančnej kontrole a vnútornom audite, porušenie finančnej disciplíny podľa zákona č. 523/2004 Z. z o rozpočtových pravidlách verejnej správy v znení neskorších predpisov, porušenie zákona č. 431/2002 Z. z. o účtovníctve v znení neskorších predpisov,  porušenie zákona č. 311/2001 Z. z Zákonníka práce, porušenie zákona o sociálnom fonde č. 152/1994, porušenie ustanovenia  § 36 zákona č. 283/2002 Z. z. o cestovných náhradách.
2.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami efektívnosti a účinnosti finančného riadenia a ďalších skutočností ustanovených osobitnými predpismi za roky 2007-2009 na Obvodnom úrade v Čadci. Kontrolou bolo zistené porušenie finančnej disciplíny podľa zákona č. 523/2004 Z. z o rozpočtových pravidlách verejnej   správy  v  znení neskorších  predpisov v  celkovej sume 445,90 €,  zákona č. 431/2002 Z. z o účtovníctve v znení neskorších predpisov, a to nesprávne vykazovanie  finančných prostriedkov o sumu 282,15 €, porušenie  zákona  o  sociálnom  fonde  č.  152/1994,  porušenie  zákona č. 278/1993 Z. z o správe majetku a porušenie zákona  č. 431/2002 Z. z o účtovníctve v znení neskorších predpisov.
3.	Vládny audit zameraný na získanie uistenia, či verejné prostriedky poskytnuté právnickým osobám boli použité v súlade s ich účelovým určením a stanovenými podmienkami. Kontrolou bol zistený nesúlad platných Stanov telovýchovnej jednoty Športového klubu polície Liptovský Mikuláš v názve stanov združenia občanov so skutočným stavom.
4.	Vládny audit zameraný na overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami efektívnosti a účinnosti finančného riadenia a ďalších skutočností ustanovených osobitnými predpismi za roky 2007 - 2009 v Rekreačnom zariadení MV SR Smrekovec Donovaly. Kontrolou bolo zistené porušenie zákona č. 431/2002 Z. z o účtovníctve v znení neskorších predpisov, a to nesprávne účtovanie zálohových faktúr v roku  2007 v sume 11 159,33 €, nesprávne účtovanie bežných výdavkov v sume 11,98 €, nesprávny spôsob účtovania nákupu pozemkov v roku 2007 v sume 999,80 € a porušenie zákona NR SR č. 502/2001 Z. z o predbežnej finančnej kontrole a vnútornom audite.
5.	Cieľom vládneho auditu bolo overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami efektívnosti a účinnosti finančného riadenia a ďalších skutočností ustanovených osobitnými predpismi v rezorte MV SR a vybraných organizáciách v pôsobnosti rezortu za roky 2007- 2009 na KR HaZZ v Žiline. Kontrolou bolo zistené porušenie § 3 Výnosu MF SR - nesprávne  zaúčtovanie výdavkov za prenájom rokovacej miestnosti, porušenie zákona č. 431/2002 Z. z o účtovníctve v znení neskorších predpisov a porušenie zákona č. 283/2002 Z. z o cestovných náhradách v znení neskorších predpisov.
6.	Cieľom vládneho auditu bolo overovanie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami efektívnosti a účinnosti finančného riadenia a ďalších skutočností ustanovených osobitnými predpismi za roky 2007- 2009 na KR HaZZ v Banskej Bystrici. Kontrolou bolo zistené porušenie finančnej disciplíny podľa zákona č. 523/2004 Z. z o rozpočtových pravidlách verejnej  správy v znení neskorších predpisov v celkovej sume 2 321,58 €, zákona č. 431/2002  Z. z.  o účtovníctve v znení neskorších predpisov, porušenie zákona NR SR č.502/2001 Z. z o predbežnej finančnej kontrole a vnútornom audite a ďalej došlo k porušeniu   zákona  č. 286/1992 Zb.  o  daniach  z  príjmov  a zákona č. 152/1994 Z. z o sociálnom fonde. 
7.	Vládny audit bol zameraný na overenie a hodnotenie hospodárnosti, efektívnosti, účinnosti a účelnosti pri hospodárení s verejnými prostriedkami, efektívnosti a účinnosti finančného riadenia  a ďalších skutočností ustanovených osobitnými predpismi (najmä správa majetku štátu vrátane overenia splnenia opatrení podľa ustanovenia § 35b zákona NR SR č. 502/2001 Z. z o predbežnej finančnej kontrole a vnútornom audite a o zmene a doplnení niektorých zákonov v znení neskorších predpisov) na Stredisku štátnej športovej reprezentácie MV SR. Kontrolou bolo zistené  porušenie finančnej disciplíny podľa ustanovenia § 31 ods. 1 písm. b) zákona č. 523/2004 Z. z o rozpočtových pravidlách verejnej  správy v znení neskorších predpisov  v celkovej sume 39,68 €, porušenie zákona č. 431/2002 Z. z o účtovníctve v znení neskorších predpisov, porušenie zákona NR SR č. 502/2001 Z. z o predbežnej finančnej kontrole a vnútornom audite a ďalej došlo k porušeniu  zákona č. 283/2002 Z. z. o cestovných náhradách. 
Sociálna poisťovňa Prešov
Kontrola odvodu poistného na sociálne poistenie a plnenia povinnosti zamestnávateľa uložených zákonom č. 461/2003 Z. z o sociálnom poistení za obdobie rok 2004 - 2010 na KR HaZZ v Prešove. Kontrolou neboli zistené žiadne nedostatky. 
Úrad pre verejné obstarávanie
1.	Kontrola zameraná na IS IFO- Informačný systém Identifikátora fyzických osôb na Ministerstve vnútra SR. Kontrolou bolo zistené porušenie zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a nariaďuje zrušiť verejnú súťaž na predmet zákazky. 
2.	Kontrola zameraná na cestovné doklady s biometrickými prvkami a dátovou stranou na báze  hrubého polykarbonátu, podľa normy ISO 7810 a občianske preukazy SR formátu Európskej  únie,  vodičské preukazy SR formátu Európskej únie a preprava osobných dokladov. Kontrolovaným subjektom bolo prezídium PZ. Neboli zistené žiadne porušenia zákonov.
3.	Predmetom kontroly boli elektronické služby národnej evidencie vozidiel MV SR. Kontrolou bolo zistené porušenie zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a nariadené zrušiť predmet zákazky.  
4.	Kontrola zameraná na pneumatiky, duše a ochranné vložky pre motorové vozidlá na MV SR. Kontrolou bolo zistené porušenie zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a nariadené zrušiť predmet zákazky. 
Daňový úrad Žilina I
Kontrola správnosti a včasnosti vyberania a platenia správnych poplatkov, ktoré sú príjmom štátneho rozpočtu SR  na Obvodnom úrade Žilina. Kontrolované bolo obdobie od 1. 1. 2007 – 31. 12. 2009. Vyhotovený bol Záznam o kontrole.     
Daňový úrad Považská Bystrica
         Kontrola správnosti a včasnosti vyberania a platenia správnych poplatkov, ktoré sú príjmom štátneho rozpočtu Slovenskej republiky na oddelení dokladov OPP OR PZ v Považskej Bystrici. Kontrolované bolo obdobie rokov 2006 - 2009. Vyhotovený bol Záznam o kontrole.         
Daňový úrad Martin   
Kontrola správnosti a včasnosti vyberania a platenia správnych poplatkov, ktoré sú príjmom štátneho rozpočtu Slovenskej republiky na MV SR, Štátny archív v Bytči, pobočka Martin bola vykonaná v dňoch 28. 4. – 29. 4. 2010. Kontrolou neboli zistené nedostatky.
Daňový úrad Zvolen
   Kontrola správnosti a včasnosti vyberania a platenia správnych poplatkov, ktoré sú príjmom štátneho rozpočtu Slovenskej republiky na oddelení dokladov OPP OR PZ vo Zvolene. Kontrola bola vykonaná v dňoch 27. 10. 2010 a 4. 11. 2010. Kontrolou neboli zistené nedostatky. 
Daňový úrad Košice I
1.	Kontrola správnosti a včasnosti vyberania a platenia správnych poplatkov, ktoré sú príjmom štátneho rozpočtu Slovenskej republiky na oddelení dokladov OPP OR PZ v Košiciach. Kontrola bola vykonaná dňa 11. 11. 2010. Kontrolou neboli zistené nedostatky. 
2.	Kontrola správnosti a včasnosti vyberania a platenia správnych poplatkov, ktoré sú príjmom štátneho rozpočtu Slovenskej  republiky  na  Obvodnom  úrade  Košice - okolie. Kontrola bola vykonaná v dňoch 18. 03., 13. 4. a  4. 5. 2010. Kontrolou neboli zistené nedostatky. 

1.7.2.   Zhodnotenie opatrení prijatých na odstránenie nedostatkov zistených v hospodárení 
            s rozpočtovými prostriedkami
Na nápravu nedostatkov zistených  pri vykonaných kontrolách následnou finančnou kontrolou a na odstránenie príčin ich vzniku boli prijaté viaceré opatrenia napr.: na základe správy o výsledku následnej finančnej kontroly zaslať písomné oznámenie jednotlivým útvarom, aby vo veci nevymáhaných škôd konali, pripraviť novelizáciu Nariadenia MV SR č. 78/2005 o riešení a likvidácii škôd, preškoliť policajtov a zamestnancov, ktorí vykonávajú úkony v súvislosti s riešením a likvidáciou škôd zo záväzných predpisov, predložiť riaditeľovi KR PZ písomnú správu o splnení opatrení a určení zodpovedných zamestnancov, požiadanie sekcie legislatívy a vonkajších vzťahov MV SR o stanovisko k priznávaniu vyplácania náhrad policajtom, pozastavenie vyplácania náhrad výdavkov pri preložení, poberanie náhrad výdavkov priznaných v zmysle § 113 zákona č. 73/1998 Z. z. bolo zastavené, poučiť zamestnancov zodpovedných za vecnú kontrolu z vnútornej smernice o obehu účtovných dokladov, dôsledne vykonávať kontroly faktúr za dodané tovary a služby, kontrolovať najmä zmluvne dohodnuté sadzby, pri zistení nezrovnalostí vo faktúrach tieto stornovať a požiadať dodávateľa o vystavenie opravených faktúr, pri likvidácii cestovných príkazov dôsledne dodržiavať § 36 ods. 4 zákona  č. 283/2002 Z. z. o cestovných náhradách, cestovné príkazy predkladať na likvidáciu ihneď po realizácii každej pracovnej, služobnej cesty, aby sa tým dodržiaval § 36 ods. 3 zákona č. 283/2002 o cestovných náhradách, dôsledne postupovať pri vyúčtovaní pracovných ciest v zmysle platných finančných zákonov, so správou o výsledku následnej finančnej kontroly oboznámiť  zamestnancov, ktorí vykonávajú verejné obstarávanie  a  nákupy  s  nízkou  hodnotou,   na  odstránenie   nedostatkov  z  porušenia  ustanovení  zákona č. 502/2001 Z. z. o finančnej kontrole a vnútornom audite, vypracovať dodatok č. 1 k Smernici na zabezpečenie vykonávania predbežnej a priebežnej finančnej kontroly, pred podpisom kúpnej a  nájomnej zmluvy a na všetkých príjmových účtovných dokladoch zabezpečiť vykonanie predbežnej finančnej kontroly, určiť zamestnancov zodpovedných za nedostatky zistené následnou finančnou kontrolou, predložiť riaditeľovi KR PZ písomnú správu o splnení opatrení a určení zodpovedných zamestnancov, vysporiadanie užívania majetku štátu bez právneho dôvodu Cirkevnou spojenou školou v Poprade, a i.

1.7.3.   Zistenia Najvyššieho kontrolného úradu SR a prijaté opatrenia k nim

Kontrola správnosti zostavenia záverečného účtu kapitoly MV SR za rok 2009, z ktorej bol vypracovaný protokol o výsledku kontroly. Zameraním kontroly bolo preveriť správnosť zostavenia záverečných účtov a overiť, či podávajú verný a pravdivý obraz o majetkovej, výnosovej a finančnej situácii. Predmetom kontroly nebolo dodržiavanie zákona o verejnom obstarávaní. Ďalej bola vykonaná aj kontrola procesu transformácie vybraných organizácií MV SR na akciové spoločnosti. Kontrolovanými subjektmi boli MV SR, Nemocnica sv. Michala, a.s. Bratislava, Automobilové opravovne MV SR, a. s.. V súvislosti s transformáciou Nemocnice s poliklinikou MV SR na akciovú spoločnosť bolo v jednom prípade zistené porušenie zákona č. 25/2006 Z. z. o verejnom obstarávaní v platnom znení pri obstarávaní ohodnotenia hnuteľného majetku za účelom transformácie na akciovú spoločnosť. V uvedenom  prípade verejný  obstarávateľ rozdelil predmet zákazky, čím nepostupoval v súlade s ustanovením § 5 ods. 12 cit. zákona a zároveň nedodržal ustanovenie § 4 ods. 5 cit. zákona o finančných limitoch. 
Štatutárny orgán a výkonné vedenie spoločnosti Nemocnice svätého Michala, a.s. po oboznámení sa s obsahom protokolu o výsledku kontroly a jeho prerokovaní na Najvyššom kontrolnom úrade SR dňa 21. 7. 2010 k zisteným nedostatkom uvedeným v záverečnej časti protokolu prijalo tieto opatrenia :
-	zabezpečiť zápis stavby – trafostanice vybudovanej na pozemku parc. č. 3470, vedeného v katastri nehnuteľností na LV č. 879,
-	zabezpečiť uzatvorenie dohody o hmotnej zodpovednosti so zamestnancami v pracovnom pomere na všetkých útvaroch,
-	preukázateľným spôsobom zabezpečiť odstránenie všetkých rozdielov v majetkovej a účtovnej evidencii zistených kontrolou,
-	trvale zabezpečiť zvýšenú pozornosť pri zatrieďovaní a evidencii (účtovnej i majetkovej) nového majetku a pri vyraďovaní dlhodobého majetku,
-	zabezpečiť zvýšenú pozornosť pri plánovanej inventarizácii majetku vykonanej k 31. 12. 2010 a trvale dbať na dodržanie všetkých náležitostí inventárnych záznamov a inventarizačných protokolov pri ich záverečnom spracovaní,
-	predstavenstvo spoločnosti predloží jedinému akcionárovi návrh na prijatie rozhodnutia jediného akcionára, ktorým zabezpečí úpravu čl. XIX, bod. 3 notárskej zápisnice N 698/2009 tak, aby základné imanie zanikajúcej spoločnosti zostalo zaúčtované na účte 417 – zákonný rezervný fond z kapitálových výdavkov,
-	predstavenstvo spoločnosti písomne vyzve členov dozornej rady, u ktorých bol kontrolnou skupinou zistený nesúlad s čl. 10 ods. 17 písm. d) aktuálnych stanov spoločnosti, aby do stanovenej lehoty ukončili činnosť v iných spoločnostiach, ktorá je v rozpore s uvedeným článkom stanov.

          Vedenie spoločnosti Automobilové opravovne MV SR, a.s.  prijalo v zmysle Zápisnice o prerokovaní protokolu o výsledku kontroly z 19. 7. 2010 nasledovné nápravné opatrenia:
-	na odstránenie chýb spôsobených pri vkladaní majetku príspevkových organizácií do novovznikajúcej a.s. bolo potrebné prepracovanie znaleckých posudkov, aby sa zistila výsledná reálna hodnota majetku a.s., opravy z roku 2009 budú vykonané ako prvá účtovná operácia roku 2010, účtovná závierka roku 2010 bude urobená už s korektnými údajmi,
-	na pracovnej porade vykonať s pracovníkmi sekcie informatiky, telekomunikácií a bezpečnosti MV SR rozbor príčin zistených nedostatkov,
-	zmena počtu členov predstavenstva bola vykonaná k 1. 4. 2010 v súlade so zmenou stanov spoločnosti,
-	zohľadnenie rizík a strát pri súdnych sporoch sa nevzťahuje na a.s., bolo to na MV SR ako právnom nástupcovi zrušených príspevkových organizácií,
-	pripomienky ohľadom zloženia zamestnancov (pomer nevýrobných a výrobných zamestnancov) boli zohľadnené pri spracovaní organizačnej zmeny, ktorá vstúpila do účinnosti od 18. 6. 2010 a bola vykonaná k 31. 10. 2010,
-	podnikateľský plán na rok 2010 v revidovanej forme k 31. 7. 2010 bol predložený spolu s plánom investícií na schválenie dozornej rade, plnenie je prehodnocované štvrťročne a vyhodnocované v Správe o hospodárení,
-	lízingové zmluvy uzatvorené v príspevkovej organizácii Bratislava a.s., lízingová spoločnosť a MV SR uzavreli trojdohodu o prechode práv a povinností z MV SR na a.s. k dátumu vzniku v súlade so zákonom o účtovníctve, zákonom o dani z príjmu a ostatných legislatívnych predpisov,
-	cena  normohodiny  v  zmluve  o opravárenskej  a  servisnej  činnosti  uzavretej  10. 6. 2010  medzi AO MV SR a.s. a MV SR bola dohodnutá v sume 14,90 € bez DPH (predtým 12,50 €). 

1. 8. Zhodnotenie majetkovej pozície  MV SR 
Pre hodnotenie majetkovej pozície  kapitoly  za rok 2010  sa  použili  predovšetkým údaje z účtovného výkazu súvaha štátnych rozpočtových a príspevkových organizácií. Majetková pozícia subjektov verejnej správy je v ďalšom texte hodnotená prostredníctvom stavových ukazovateľov. 
Analýza štruktúry majetku sa zameriava predovšetkým na určenie podielu jednotlivých druhov majetku na jeho celkovom objeme a na porovnanie štruktúry majetku za vykazované obdobie (k 31. 12. 2010) a za bezprostredne predchádzajúce obdobie (k 31. 12. 2009).
Jednotlivými druhmi majetku sa rozumejú  neobežný majetok a obežný majetok.  Neobežný majetok sa posudzuje v členení na dlhodobý nehmotný majetok, dlhodobý hmotný majetok a dlhodobý finančný majetok. 
Pri obežnom majetku sa budú vyhodnocovať najmä pohľadávky, finančný majetok, záväzky. 
V rámci analýzy dlhodobého odpisovaného majetku má významnú vypovedaciu schopnosť výpočet koeficientu opotrebenia, t.j. pomeru súčtu oprávok k dlhodobému majetku a súčtu obstarávacích cien odpisovaného dlhodobého majetku. Koeficient opotrebenia udáva v percentách stupeň opotrebenia dlhodobého majetku, ktorý je dôležitou informáciou pri rozhodovaní sa o nových investíciách. 
Prezentované porovnanie stavu majetku v netto hodnote za vykazované obdobie so stavom na konci roka 2010  vychádza z agregovaných hodnôt, získaných z účtovných výkazov, bez eliminovania vzájomných vzťahov medzi rozpočtovými organizáciami.  
Predpokladané riziká a straty týkajúce sa majetku, ktoré boli  známe ku dňu zostavenia účtovnej závierky t. j. 31. 12. 2010,  zohľadnili  účtovné jednotky v zmysle zákona o účtovníctve. Predpokladané riziká, straty a zníženie  hodnoty  sa vyjadrujú prostredníctvom:  opravných položiek a odpisov. Opravné položky sa vytvárajú pri prechodnom znížení hodnoty majetku, pričom ak zanikne riziko, opravné položky sa zrušia. V podmienkach MV SR sa tvoria opravné položky k dlhodobému majetku na základe zásady opatrnosti v týchto prípadoch: morálne zastaranie dlhodobého majetku, fyzické poškodenie dlhodobého majetku (ktoré je možné opraviť), prerušenie výstavby, predčasné ukončenie,  alebo   očakávané  ukončenie   obstarávania majetku napr. ukončením  zmluvy, skončenie prenájmu.
Odpisy majetku vyjadrujú trvalé zníženie hodnoty majetku fyzickým a morálnym opotrebením. V zmysle § 28 zákona č. 431/2002 Z. z. o účtovníctve v znení neskorších predpisov  účtovné  jednotky  odpisujú  hmotný majetok okrem zásob a nehmotný majetok v súlade s účtovnými zásadami a účtovnými metódami.  Na základe rozhodnutia kompetentných zamestnancov o dobe  životnosti  pre konkrétnu kategóriu majetku sa stanoví čas odpisovania v rokoch, s prihliadnutím na rezortné (v niektorých prípadoch špecifické) podmienky využitia majetku.  Stanovené pravidlá sú  automaticky  zadávané pri založení karty majetku.  Navrhnutá hodnota sa môže počas  životnosti zmeniť  ak sa  prehodnotia,  alebo zmenia podmienky doby  životnosti.  Pre  rok  2010 platil čas odpisovania majetku v rozmedzí 4 – 20 rokov.
Správe  majetku štátu venujú organizácie  sústavnú  starostlivosť v zmysle zákona č. 278/1993 Z. z. o správe majetku štátu v platnom znení. Majetok štátu sa riadne využíval, organizácie zabezpečovali jeho ochranu, vedú  predpísanú účtovnú evidenciu. Rozpočtové organizácie MV SR vykonali k 31. 12. 2010  inventarizáciu všetkých zložiek majetku štátu, ktorý majú vo svojej správe. 
1.8.a  Významné položky  súvahy v oblasti majetku a záväzkov 

Neobežný majetok                                                                                                                                         ( v  €)

Druh majetku

rok 2010
hodnota netto

rok 2009
hodnota netto

prírastok/úbytok

Neobežný majetok | 889 466 534 | 910 676 501 | -21 209 967
Dlhodobý nehmotný majetok  spolu | 102 799 922 | 90 433 128 | 12 366 793
Dlhodobý hmotný majetok spolu z toho: | 729 257 994 | 725 159 714 | 4 098 280
-	Pozemky | 148 436 599 | 151 271 513 | -2 834 915
-	Stavby | 276 606 683 | 259 935 428 | 16 671 255
-	Samostatné hnuteľné veci a súbory | 70 486 566 | 84 868 424 | -14 381 858
-	Dopravné prostriedky | 137 008 173 | 140 351 364 | -3 343 190
-	Obstaranie dlhodobého hmotného majetku | 96 231 319 | 88 047 199 | 8 184 120
Dlhodobý finančný majetok spolu z toho | 57 408 618 | 95 083 659 | -37 675 040
-	Podiel. cen. pap. a podiely v dcérskej účt. jednotke | 57 408 618 | 85 066 238 | -27 657 620
-	Podiel. cen. pap. a podiely v spol. s podstat. vplyv. | 0 | 10 017 420 | -10 017 420

Ako vyplýva z prehľadu, výrazná zmena oproti roku 2009 nastala v kategórii dlhodobý finančný majetok (DFM). Podrobnejšie vysvetlenie je  uvedené v   bode 1.9.a. 
Na základe údajov  súvahy z časti korekcie je možné konštatovať, že fyzické a morálne opotrebenie majetku v rozpočtových organizáciách je viac ako 50%  aj napriek tomu, že v roku 2010  boli na kapitálové výdavky použité finančné prostriedky v celkovej sume 122 054 001 €. Prehľad opotrebenia majetku uvádza  tabuľka. 

druh majetku | % opotrebenia
Softvér | 67,6
Stavby | 47,4
Samostatné hnuteľné veci a súbory hnut.  Vecí | 85,7
Dopravné prostriedky | 69,6

Hodnota obežného majetku sa zvýšila o 29 331 657  € oproti predchádzajúcemu roku 2009 na sumu 555 558 155 €. 
       									 	                   (v €) 
Obežný majetok spolu:  z toho | rok 2010 | rok 2009 | Rozdiel
| 555 558 155 | 526 226 499 | 29 331 657
1) Zásoby | 52 832 347 | 55 275 978 | -2 443 631
2) Zúčtovanie medzi subjektmi verejnej správy | 343 222 547 | 310 500 355 | 32 722 192
3) Krátkodobé pohľadávky z toho: | 69 260 281 | 58 791 288 | 10 468 993
Poskytnuté prevádzkové preddavky | 9 779 010 | 6 163 438 | 3 615 573
Pohľadávky z nedaňových rozpočtových príjmov | 42 983 151 | 37 546 012 | 5 437 140
Pohľadávky voči zamestnancom | 15 967 190 | 14 453 116 | 1 514 074
4) Finančné účty spolu | 90 242 981 | 101 650 248 | -11 407 267

Výrazné položky ktoré ovplyvnili rast obežného majetku  boli najmä:
a) stav na účte - účtovanie transferov medzi subjektmi verejnej správy  v rámci konsolidovaného celku tvoril  61,8%-ný podiel  na obežnom majetku v sume  343 111 547  €.  Zostatok  účtu  je zúčtovací vzťah medzi zriaďovateľom a rozpočtovými a príspevkovými organizáciami z poskytnutých  kapitálových a bežných transferov,
b) zvýšenie sumy krátkodobých pohľadávok o 10  468 993€   € na sumu  69 260 281 € bolo  ovplyvnené  zvýšením pohľadávok z nedaňových rozpočtových príjmov  o 5 437 140  € najmä z pokút a trov konania. Pohľadávky voči zamestnancom, sa oproti roku 2009  zvýšili o 1 514 074  €.  Stav a vývoj pohľadávok z hľadiska doby splatnosti je uvedený  v časti 1.8.d, 
c) stav na finančných účtoch zodpovedá konečným stavom na bežných bankových účtoch,  depozitného, účtu sociálneho fondu a  osobitného účtu.  Pokles stavu finančných prostriedkov  oproti predchádzajúcemu obdobiu  bol v dôsledku  poklesu stavu finančných prostriedkov na osobitných účtoch v rozpočtovej organizácii Ministerstvo a v rozpočtovej organizácii  Železničná polícia o 12 127 415 €.
Rozdiel medzi hodnotou brutto a netto pri pohľadávkach z nedaňových rozpočtových príjmov  tvorili najmä opravné položky (korekcia)  v sume 3 094 245 €.
    
Ako zdroje krytia boli na strane pasív tieto  významné položky:
                                                                                                                                                            (v €) 
VLASTNÉ IMANIE A ZÁVÄZKY spolu z toho | rok 2010 | rok 2009 | Rozdiel
| 1 445 170 402 | 1 437 104 702 | +8 065 700
A Výsledok hospodárenia za účtovné obdobie | 127 389 670 | 73 895 202 | +53 494 469
B Záväzky: z toho | 1 403 016 027 | 1 487 733 753 | -84 717 725
1)Rezervy | 240 451 990 | 416 818 126 | -176 366 136
2) Zúčt. medzi subjektmi verejnej správy | 1 047 847 319 | 964 276 098 | +83 571 221
3) Dlhodobé záväzky – SOFO | 16 859 019 | 15 145 906 | +1 713 113
4) Krátkodobé záväzky | 97 857 699 | 91 493 622 | +6 364 077
5) Výnosy budúcich období | 149 327 491 | 194 503 069 | -45 175 578

Výsledok hospodárenia  – je v rozpočtových organizáciách len účtovná veličina a nie je krytá finančnými prostriedkami. Z dôvodu stanovených limitov pridelených štátnych  finančných prostriedkov a získaných mimorozpočtových finančných prostriedkov ale najmä pri dodržaní  postupov účtovania,   je možnosť ovplyvnenia hospodárskeho výsledku v rámci rozpočtovej organizácie minimálna. 
Rozborom jednotlivých položiek agregovaného výkazu ziskov a strát za rozpočtové organizácie možno konštatovať,  že rozdiel medzi nákladmi a výnosmi v  účtovnom roku dosiahol  kladné  číslo 127 389 670 €. Intervalové ukazovatele z agregovaného výkazu ziskov a strát  môžu byť  východiskom  pre účely porovnania hodnotenia rozpočtového hospodárenia jednotlivých  rozpočtových organizácií  MV SR a pre  rozhodovanie o vykonaní úsporných opatrení, nakoľko v rámci  používanej analytickej evidencie majú náklady a výnosy dostatočnú  vypovedaciu  schopnosť.                                           
       (v €)
účtovné skupiny  nákladov | rok 2010 | rok 2009 | rozdiel
50 Spotrebované nákupy | 81 842 478 | 97 178 108 | -15 335 630
51 Služby | 97 993 451 | 99 975 555 | -1 982 104
52 Osobné náklady | 663 007 025 | 637 438 446 | +25 568 579
53 Dane a poplatky | 2 593 379 | 2 483 899 | +109 481
54 Ostatné náklady na prevádzkovú činnosť | 212 061 721 | 139 306 577 | +72 755 144
55 Odpisy, rezervy a OP z prev. činnosti | 159 545 084 | 211 962 321 | -52 417 238
56 Finančné náklady | 3 716 182 | 15 105 081 | -11 388 900
57 Mimoriadne náklady | 0 | 10 530 | -10 530
58 Náklady na transf. a nákl. z odvodu príjmov | 100 584 768 | 111 974 138 | -11 389 370
účtovná  trieda  5 spolu | 1 321 344 089 | 1 315 434 656 | +5 909 433

Ako sa uvádza v tabuľke  Osobné náklady – účtovná skupina 52  tvorili v roku 2010 polovicu  z celkových nákladov. Svojim zvýšením o +25 568 579 € oproti roku 2009  ovplyvnili  celkové  náklady kapitoly.  Na základe  analytickej evidencie v tejto skupine nákladov  možno konštatovať, že  aj keď sa náklady na tarifný plat v štátnej službe znížili  o 36 705 183 € ich celkový rast  ovplyvnilo zvýšenie funkčného platu  policajtov  oproti roku 2009 o 21 793 774 €.  
Výrazné zvýšenie takisto zaznamenali náklady v účtovnej skupine 54 – Ostatné náklady na prevádzkovú činnosť v celkovej  sume +72 755 144 €.  Z tejto skupiny účtov sa na zvýšení podieľali náklady na odchodné v rámci sociálneho zabezpečenia v sume +15 165 674 € a  náklady na výsluhový dôchodok v rámci sociálneho zabezpečenia policajtov v sume +11  037  904 €. Tieto náklady  súvisia  s ustanovením  zákona  č. 328/2002 o sociálnom zabezpečení policajtov a vojakov v platnom znení.   V  tejto skupine nákladov  bolo  zaúčtované  zníženie  hodnoty finančného majetku o podielové cenné papiere a podiely v dcérskej účtovnej jednotke o 27 657 620 €. Postup bol konzultovaný s MF SR.       
V účtovnej skupine  56 – Finančné náklady  pokles  nákladov oproti roku 2009  spôsobil   prevod časti cenných papierov  Nemocnice sv. Michala na Ministerstvo obrany SR  v sume  8 993 726  €.
Aj napriek tomu, že v rozpočtových organizáciách bol dosiahnutý kladný hospodársky výsledok  t. j.  výnosy boli vyššie ako náklady, výsledok bol dosiahnutý len zvýšením stavu  výnosov z bežných transferov zo štátneho rozpočtu  a  zúčtovaním rezerv za nevyčerpanú dovolenku a s tým súvisiace odvody do zdravotnej a sociálnej poisťovne  a zaúčtovaním  rezerv,  ktoré boli vytvorené  na účely   vyplatenia  finančných náležitostí v zmysle   zákona č. 328/2002 Z. z. o sociálnom zabezpečení policajtov a vojakov v platnom znení.  
 Stavy v účtovnej skupine 60 - Tržby za vlastné výkony  a účtovnej skupiny 64 - Ostatné výnosy z prevádzkovej činnosti, ktoré znamenajú  potenciálne  príjmy  do štátneho rozpočtu  zaznamenali  v roku 2010 pokles oproti roku 2009  o 21%.       

                                                       ( v €)
účtovné skupiny výnosov | rok 2010 | rok 2009 | Rozdiel
60 Tržby za vlastné výkony a tovar | 6 121 111 | 8 057 366 | -1 936 255
64 Ostatné výnosy z prevádzkovej činnosti | 206 138 871 | 259 774 168 | -53 635 297
65 Zúčt.  rezerv a OP z prevádz. a finančnej činnosti   a zúčtovanie časového rozlíšenia | 208 723 104 | 114 125 685 | +94 597 420
68 Výnosy z transf. a rozpočt. príjmov v štát. RO a P | 1 027 154 308 | 1 006 169 550 | +20 984 758
Účtová trieda 6 celkom | 1 448 733 759 | 1 389 329 858 | 59 403 901

Ďalšiu časť pasív tvoria záväzky:  
-	dlhodobé záväzky v sume 16 859 019 € vyplývajú z povinnosti rozpočtových organizácií tvoriť   sociálny  fond.  
-	krátkodobé záväzky  tvorili záväzky z obchodných vzťahov v sume   24 396 147  €,  ktoré sa oproti roku zvýšili  o 3 740 454 €. Ďalej to boli už len záväzky  vyplývajúce  z predpisov miezd  voči zamestnancom a  zo záväzkov  voči zdravotným poisťovniam a sociálnym poisťovniam. 
-	na účtoch časového rozlíšenia  sa v rozpočtových organizáciách účtovalo najmä o majetku, ktorý bol obstaraný z cudzích zdrojov. 

1.8.b   Nepoužiteľný a nepotrebný dlhodobý nehmotný a hmotný majetok 
V súlade s § 3 a s § 13b zákona č. 278/1993 o správe majetku štátu v platnom znení stav prebytočného a neupotrebiteľného majetku je nasledovný: 

Rozpočtové organizácie 

Prebytočný v € | Neupotrebiteľný v €
Hnuteľný | Nehnuteľný | Hnuteľný | Nehnuteľný
1 286 936,18 | 63 607 323,95 | 668 281,39 | 0,00

Príspevkové organizácie 

Prebytočný v € | Neupotrebiteľný v €
Hnuteľný | Nehnuteľný | Hnuteľný | Nehnuteľný
7 380,28 | 0,00 | 30 335,58 | 0,00

Jedná sa o prebytočný a neupotrebiteľný majetok štátu zistený pri inventarizácii vykonanej k 31.12.2010. Hnuteľný majetok bude vysporiadaný v súlade so zákonom NR SR č. 278/1993 Z. z. o správe majetku štátu v znení neskorších predpisov v prvom polroku 2011.  
1.8.c  Stav a vývoj pohľadávok a záväzkov k 31. 12. 2010 v organizáciách  ministerstva celkom a v štruktúre podľa lehoty splatnosti.					

skupina
organizácií

krátkodobé pohľadávky v €

| v lehote splatnosti | po lehote  splatnosti | Spolu
policajný zbor | 38 145 087 | 28 850 050 | 66 995 137
hasičský zbor | 69 109 | 115 347 | 184 456
obvodné úrady | 485 454 | 3 557 422 | 4 042 876
ostatné org. | 851 904 | 280 495 | 1 132 399
spolu | 39 551 554 | 32 803 314 | 72 354 868

	Rozpočtové organizácie MV SR v zmysle zákona o správe majetku štátu  spravujú pohľadávky, ktoré im vznikajú na základe osobitných  právnych vzťahov a predpisov. Nakladanie s pohľadávkami  v procese správy a ich vymáhanie musí rešpektovať právny režim, za účinnosti ktorého jednotlivé pohľadávky vznikali. Pri výkone a plnení  rôznorodých úloh  vznikajú  organizáciám  pohľadávky rôzneho  druhu  a  so špecifikami  pre  tú ktorú  skupinu organizácií.  
	Údaje z tabuľky korešpondujú s údajmi v agregovanom výkaze súvaha a boli porovnané na účtovné výkazy.  	
	Z údajov, ktoré vyjadrujú stav účtovnej hodnoty pohľadávok v rozpočtových organizáciách možno konštatovať, že organizácie evidujú len krátkodobé pohľadávky. Z celkových pohľadávok  v sume 72 354 868  €  tvoria pohľadávky v lehote splatnosti 55%. 
	Najviac pohľadávok - 92,5%  evidujú rozpočtové organizácie PZ. Sú to pohľadávky z  uložených blokových pokút nezaplatených na mieste. Stav, keď až 43 % tvoria pohľadávky po lehote splatnosti pretrváva niekoľko rokov a negatívnym spôsobom  ovplyvňuje príjmy štátneho rozpočtu.  Napriek  prijatým opatreniam, ktoré rozpočtové organizácie PZ každý rok realizujú  na  zníženie  nepriaznivej situácie v oblasti pohľadávok napr. pravidelné písomné výzvy dlžníkom na úhradu,  účtovanie  poplatkov z omeškania, zostavovanie splátkových kalendárov, súdne vymáhanie pohľadávok, exekúcie,  ostáva počet pohľadávok po lehote splatnosti vysoký.  Na základe úlohy z uznesenia vlády SR a z rozhodnutia vedenia MV SR bolo organizáciám odporučené, aby časť pohľadávok po lehote splatnosti odstúpili na vymáhanie štátnej akciovej spoločnosti Prvá  konsolidačná a.s. Proces odovzdávania začal v roku 2010 ale príprava potrebnej dokumentácie na jej  odovzdanie je administratívne náročná a z časového hľadiska pôjde o dlhodobý proces.  
	Obdobná situácia  je aj  v obvodných úradoch, ktoré evidujú až 88% krátkodobých pohľadávok po lehote splatnosti.

1.8.d  Stav a vývoj záväzkov celkom a v štruktúre podľa lehoty splatnosti.
	Na základe údajov z tabuľky nižšie, evidujú v účtovníctve rozpočtové  organizácie  dlhodobé záväzky výlučne z tvorby a použitia sociálneho fondu v sume 16 859 016 €.  Z celkových krátkodobých záväzkov   v sume 97 857 770 € tvoria  84% záväzky v lehote splatnosti. 
Zvýšenie  sumy krátkodobých záväzkov oproti roku 2009 o sumu 6 364 077 €  spôsobilo  zaúčtovanie všetkých účtovných dokladov, vrátane záväzkov voči súdnym znalcom aj napriek tomu, že organizáciám chýbal  limit  rozpočtových finančných prostriedkov na ich úhradu.   

skupina
organizácií

krátkodobé záväzky  v €

dlhodobé záväzky v €

| v lehote  splatnosti | po lehote splatnosti | spolu | v lehote  splatnosti
policajný zbor | 66 720 510 | 15 127 483 | 81 847 993 | 16 022 596
hasičský zbor | 7 775 358 | 0 | 7 775 358 | 170 115
obvodné úrady | 5 925 795 | 406 124 | 6 331 919 | 82 036
ostatné organizácie | 1 884 559 | 17 871 | 1 902 430 | 584 272
SPOLU | 82 306 222 | 15 551 478 | 97 857 770 | 16 859 019

1.8.e  Stav návratných finančných výpomocí k 1.1.2010, výška novoposkytovaných a splatených návratných finančných výpomocí, stav návratných finančných výpomocí k 31.12.2010. 
 	Organizácie v zriaďovacej pôsobnosti MV SR dodržujú ustanovenia zákona o rozpočtových pravidlách a neposkytujú finančné výpomoci. 
1.8.f  Dodržiavanie platobnej disciplíny  t. j. rešpektovanie splátkového kalendára.
	Organizácie ministerstva hospodária s limitom rozpočtových prostriedkov schválených zriaďovateľom. Riadia sa internými pokynmi Štátnej pokladnice a v  rámci zabezpečenia  svojich  úloh, ktoré im vyplývajú zo zriaďovacích listín, v maximálnej miere  zabezpečujú  dodržiavanie finančnej a rozpočtovej disciplíny, medzi ktorú patrí tiež dodržanie splatnosti  dodávateľských faktúr.

1.8.g   Agregované údaje o iných aktívach a pasívach. 
	Na základe informácií, ktoré sú deklarované vo výkazoch o finančnom rozpočtovom  hospodárení v organizáciách MV SR  sa neúčtovalo o iných aktívach a pasívach, ako sú uvedené v opatrení MF SR.  

1.9.  Majetkové účasti štátu v obchodných spoločnostiach
Prehľad o majetkových účastiach v obchodných spoločnostiach, v ktorých má MV SR podiel na základnom imaní. 

V roku 2010 sa vykonali tieto zmeny: 
Národná rada Slovenskej republiky zákonom 533/2009 Z. z.  z 3. decembra 2009, ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov,  rozhodla o zlúčení Všeobecnej zdravotnej poisťovne so Spoločnou zdravotnou poisťovňou.  
 Všeobecná zdravotná poisťovňa a.s. sa stala právnym nástupcom Spoločnej zdravotnej poisťovne a.s.  Jediným akcionárom spojenej poisťovne je Slovenská republika a správu akcií  vykonáva  Ministerstvo zdravotníctva SR. MV SR znížilo  Podielové cenné papiere a podiely v spoločnosti s podstatným vplyvom o 10 017 420 €. 
     Na základe účtovných dokladov z Centrálneho depozitára cenných papierov SR a.s.  MV SR v roku 2010 odúčtovalo pomernú časť základného imania určenú  pre Ministerstvo obrany SR v takom rozsahu, aby bol dodržaný  percentuálny  pomer  50%-tného  podielu na základnom imaní zúčastnených rezortov. V roku 2010  MV SR znížilo  hodnotu finančného majetku o podielové cenné papiere a podiely v dcérskej účtovnej jednotke o 27 657 620 €.
                                                                                                                                                             tabuľka   1.9.a

Názov a sídlo spoločnosti, v ktorej má kapitola majetkový podiel

Podiel na základ. imaní spoločností 
v %

Podiel na hlasovacích právach 
v %

účtovná hodnota podielu 
vykázaná v súvahe
v €

| 31.12.2010 | 31.12.2010 | 31.12.2009 | 31.12.2010
Nemocnica sv. Michala, a.s. Bratislava | 50% | 50% | 64 308 867 | 36 651 346
Automobilové opravovne, Bratislava | 100% | 100% | 20 757 272 | 20 757 272
Spoločná  zdravotná  poisťovňa | | | 10 017 520 | 0

1.10.  Príspevkové organizácie v pôsobnosti kapitoly

V zriaďovateľskej pôsobnosti MV SR bolo k  31. 12. 2010 deväť príspevkových organizácií: 
Rekreačné zariadenie MV SR SMREKOVEC, Donovaly
Rekreačné zariadenie MV SR PLESNIVEC, Starý Smokovec
Rekreačné zariadenie MV SR SIGNÁL, Piešťany
Kúpeľno-liečebný ústav MV SR ARCO, Trenčianske Teplice
Kúpeľno-liečebný ústav MV SR DRUŽBA, Bardejov
Kúpeľno-rehabilitačný ústav MV SR BYSTRÁ, Liptovský Ján
Tlačiareň MV SR, Bratislava
Inštitút pre verejnú správu, Bratislava
IVES organizácia pre informatiku VS, Košice

	S účinnosťou zákona č. 37/2010 Z. z., ktorým sa menil a dopĺňal zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov došlo k zmene podriadenosti rozpočtových a príspevkových organizácií v zriaďovateľskej pôsobnosti Ministerstva výstavby a regionálneho rozvoja SR. V súlade s delimitačným protokolom uzatvoreným medzi Ministerstvom výstavby a regionálneho rozvoja SR a MV SR bol upravený limit výdavkov pre príspevkovú organizáciu Inštitút urbanizmu a územného plánovania URBION na rok 2010, ktorého príjmy a výdavky za obdobie od 1. 7. 2010 do 31. 10. 2010 sú súčasťou agregovaného finančného výkazu  FIN 1-04, a teda aj záverečného účtu kapitoly.
	
1.10.1    Zhodnotenie výsledkov rozpočtového hospodárenia príspevkových organizácií 
Prehľad príjmov a výdavkov príspevkových organizácií podľa ekonomickej klasifikácie za rok 2010 je uvedený v tabuľke č. 5 a prehľad výdavkov príspevkových organizácií podľa ekonomickej a funkčnej klasifikácie za rok 2010 je v tabuľke č. 6.
Na plnení príjmov sa podieľali nedaňové príjmy v sume 7 208 413 €, z toho najmä príjmy v kategórii 220 – administratívne poplatky a iné poplatky a platby v sume 7 134 766 € a granty a transfery v sume 753 101 €. Bežné transfery v sume 723 201 € boli poskytnuté príspevkovým organizáciám Rekreačné zariadenie MV SR Signál, Piešťany, Inštitút pre verejnú správu a Inštitút urbanizmu a územného plánovania URBION. Kapitálový transfer v sume 29 900 € bol poskytnutý Kúpeľno - rehabilitačnému ústavu MV SR Bystrá, Liptovský Ján.    
Príjmové finančné operácie na položke 453 v sume 2 410 308 € predstavujú zostatok finančných prostriedkov príspevkových organizácií z predchádzajúcich rokov na bežnom účte, účte sociálneho fondu a v pokladnici.
Na čerpaní výdavkov príspevkových organizácií sa podieľali bežné výdavky v sume 7 803 965 €, z toho v  kategóriách 610 – mzdy,  platy,  služobné príjmy  a  ostatné  osobné  vyrovnania  v  sume  3 168 467 €, 620 – poistné a príspevok do poisťovní v sume 1 159 868 €, 630 – tovary a služby v sume 3 400 950 € a 640 – bežné transfery v sume 74 680 €.
Kapitálové výdavky v sume 326 602 € boli čerpané len v rámci kategórii 710 – obstarávanie kapitálových aktív.
Z hľadiska funkčnej klasifikácie boli výdavky čerpané v rámci tried 03.1.0 - Policajné služby, 04.4.3 - Výstavba, 07.6.0 - Zdravotníctvo inde neklasifikované, 08.1.0 - Rekreačné a športové služby, 09.8.0 – Vzdelávanie inde neklasifikované a 01.3.3 – Iné všeobecné služby.
Príspevkové  organizácie v  roku 2010 dosiahli záporný hospodársky výsledok – stratu v sume 161 934 € ako rozdiel medzi dosiahnutými výnosmi v sume 8 892 089 € a nákladmi v sume 9 054 023 €.
Na výnosoch sa podieľali najmä tržby za vlastné výkony a tovar v sume 7 281 042 € a výnosy z bežných a kapitálových transferov v sume 1 366 111 €.
Najvyšší podiel na celkových nákladoch predstavovali najmä osobné náklady v sume 4 602 894 €, spotrebované nákupy v sume 2 129 654 €, služby v sume 903 808 € a odpisy dlhodobého nehmotného a dlhodobého hmotného majetku v sume 1 013 056 €.
Z celkového počtu deväť príspevkových organizácií vykázalo kladný hospodársky výsledok – zisk päť  organizácií a štyri vykázali záporný hospodársky výsledok - stratu.
	Prehľad o celkovom hospodárení príspevkových organizácií v roku 2010 za kapitolu z hľadiska nákladov a výnosov je uvedený v tabuľke č. 10.
1.10.2    Zhodnotenie majetkovej pozície príspevkových organizácií
Príspevkové organizácie pri hospodárení s majetkom štátu v ich správe postupovali v súlade so zákonom č. 278/1993 Z. z. o správe majetku štátu v znení neskorších predpisov najmä v rámci jeho využívania, starostlivosti o majetok, zabezpečovania jeho ochrany, vedenia jeho evidencie a k 31. 12. 2010 vykonali v súlade s platnými predpismi  inventarizáciu majetku, záväzkov a rozdielu majetku a záväzkov.
Účtovná hodnota  majetku príspevkových organizácií MV SR  podľa agregovaného výkazu Súvaha  k 31. 12. 2010  predstavovala sumu 13 453 322 € pri dodržaní bilancie aktív a pasív.
Prehľad o majetku príspevkových organizácií je uvedený v tabuľke č. 9.
A k t í v a
Majetok príspevkových organizácií kapitoly v roku 2010 na strane aktív predstavoval hodnotu 13 453 322 € (netto), z toho
-	neobežný majetok 10 560 374 €
-	obežný majetok 2 862 213 €
-	časové rozlíšenie 30 735 €
Neobežný majetok
Najvýznamnejšou položkou neobežného majetku bol dlhodobý hmotný majetok v sume 10 554 463 €, z toho najmä pozemky v sume 1 120 755 €, stavby v sume 7 027 814 €, samostatné hnuteľné veci a súbory hnuteľných vecí v sume 540 152 €, dopravné prostriedky v sume 60 296 € a obstaraný dlhodobý hmotný majetok v sume 1 663 884 €. Dlhodobý nehmotný majetok je v sume 5 911 €.
Obežný majetok
Hodnotovo najvýznamnejšou položkou obežného majetku bol finančný majetok v sume 2 231 860 €, z toho finančné prostriedky v pokladnici 10 190 €, ceniny 5 443 € a bankové účty 2 216 227 €.
	Pohľadávky spolu sú v sume 322 636 €, z toho pohľadávky voči odberateľom v sume 241 906 €, poskytnuté prevádzkové preddavky v sume 20 601 € a ostatné pohľadávky v sume 11 008 €.
	Na účtoch časového  rozlíšenia je vykázaná suma 30 735 €, z toho náklady budúcich období v sume 1 438 € a príjmy budúcich období  29 297 €.
	P a s í v a
	Celková hodnota pasív v príspevkových organizáciách bola v sume 13 453 322 €, z toho
-	vlastné imanie 2 886 081 €
-	záväzky 10 463 987 €
-	časové rozlíšenie 103 254 €
Vlastné imanie tvorili zákonný rezervný fond v sume 44 927 € a výsledok hospodárenia v sume 2 841 154 €.
Zo záväzkov celkom v sume 10 463 987 € tvoria až 89,2 % záväzky zo zúčtovania transferov štátneho rozpočtu v sume 9 333 911 € (účet 353), ktorý podľa platných postupov účtovania vyjadruje zostatkovú hodnotu dlhodobého hmotného a nehmotného majetku obstaraného zo štátneho rozpočtu a nevyčerpaný bežný a kapitálový transfer z predchádzajúcich rokov. 
	Rezervy ako záväzky s neurčitým časovým vymedzením alebo výškou tvorili príspevkové organizácie v sume 250 240 €, spravidla na nevyčerpanú dovolenku vrátane  poistného.
	Dlhodobé záväzky v sume 6 827 € predstavujú záväzky zo sociálneho fondu.
	Krátkodobé záväzky celkom predstavujú sumu 873 008 €, z toho najväčší podiel 41 % tvoria záväzky voči dodávateľom v sume 358 086 €.
 Na účte časového rozlíšenia sú zaúčtované prevažne výnosy budúcich období v sume 103 254 €. Jedná sa o príjmy v bežnom období, ktoré vecne patria do výnosov budúcich období.